தாய்நாட்டுக்காக தன்னலம் கருதாது பணியாற்றியவர் மர்ஹ_ம் பாக்கீர் மாக்கார்


ஏ. ஆர். எம். மன்சூர்
முன்னாள் அமைச்சர்
மாண்புமிகு மர்ஹ¥ம் எம்.ஏ. பாக்கீர் மாக்கார் அவர்கள் 1917ம் ஆண்டு மே மாதம் 12ம் திகதி மர்ஹ¥ம்களான ஹக்கீம் அலியார் மரைக்கார் மொஹமட் மரைக்கார், ராஹிலா உம்மா தம்பதிகளுக்கு புதல்வராக, பேருவளை பிரதேசத்தில் பிறந்தார். பேருவளை முஸ்லிம்கள் இலங்கை சரித்திரத்தில் மிக முக்கிய பங்கை வகிக்கின்றனர். 
		
இங்கே வாழ்கின்ற முஸ்லிம் பெருமக்கள் வர்த்தகத் துறையிலும் மாணிக்கக் கல் வியாபாரத்திலும் உலகளாவிய ரீதியில் பேர்போனவர்கள். இலங்கைத் திருநாடு உலக வர்த்தகத் துறையில் அன்றும் இன்றும் ஒரு கேந்திர நிலையமாக கணிக்கப்படுகின்றது. உலக பிரசித்தி பெற்ற பட்டுப் பாதைக்கு ஒரு முகவெற்றிலையாக பேருவளை கணிக்கப்பட்டது. 
அன்றைய அரபு நாட்டைச் சேர்ந்தவர்கள் வர்த்தக வாணிபத்துக்காகவும் புனித இஸ்லாமிய மதத்தை அறிமுகம் செய்வதற்காகவும் &quot;தப்ரபேன்&quot; என்று பெயரிடப்பட்ட இலங்கைத் தீவை வந்தடைந்தும் முதலாவது குடியிருப்பாக அராபியர்களினால் தெரிந்தெடுக்கப்பட்ட பிரதேசம் பேருவளை பிரதேசம் என்று வரலாறு கூறுகின்றது. 
இந்தப் புனித மண்ணிலிருந்து மார்க்க அறிஞர்கள், தத்துவ ஞானிகள், பேராசிரியர்கள், கொடை வள்ளல்கள், பெரியார்கள் தோன்றி மறைந்திருக்கின்றார்கள். இந்த வரிசையில் எமது மதிப்பிற்குரிய மர்ஹ¥ம் எம்.ஏ. பாக்கீர் மாக்கார் முதல் இடம் வகிக்கிறார்.
மர்ஹ¥ம் பாக்கீர் மாக்கார் 1997ம் ஆண்டு செப்டம்பர் மாதம் இறையடி சேர்ந்தார். மர்ஹ¥ம் பாக்கீர் மாக்கார் ஏறக்குறைய 80 ஆண்டுகளுக்கு மேலாக இந்த வாழ்க்கை வாழ்ந்திருக்கின்றார். 
அவர் ஆற்றிய சமூகப் பொதுத் தொண்டுகள் பொன் எழுத்துக்களால் பொறிக்கப்பட வேண்டியவை. இக்காலப் பகுதியில் இவர் படித்த கல்லூரியில் மாணவத் தலைவராக, மதிப்பும் நாணயமும் பெற்ற ஒரு சட்ட வல்லுனராக, உள்ளுராட்சி நகர சபைத் தலைவராக, பாராளுமன்ற உறுப்பினராக, பாராளுமன்றத்தின் சபாநாயகராக, அமைச்சரவை அமைச்சராக, பொறுப்பு வாய்ந்த தென் மாகாண ஆளுனநாக பொறுப்புடனும், மதிப்புடனும் பணிவு, ஒழுக்கம், இறை பக்தியுடன் கடமையாற்றி, இலங்கை வாழ் மக்களின் அரசியல் தலைவர்களாலும், சமூகத் தலைவர்களாலும் ஒரு மகத்தான் மனிதராக கணிக்கப்பட்டு வாழ்ந்துள்ளார். 
அன்றைய சாஹிராக் கல்லூரி முஸ்லிம் சமூகத்தினுடைய கலை கலாசாரத்தை ஓங்கி ஒலிக்கின்ற ஒரு கேந்திர நிலையமாகத் திகழ்ந்தது. அங்கேதான் அவர் கல்வி கற்றார். இலங்கை முஸ்லிம்களுடைய அரசியல் சமூக நலன்களை அவதானித்து கடமையாற்றுவதற்கு இரண்டு பெரும் முஸ்லிம் இயக்கங்கள் இருந்தன. 
இவற்றில் ஒன்று அகில இலங்கை முஸ்லிம் லீக், மற்றையது அகில இலங்கை சோனகர் சங்கம், இந்த இரண்டு இயக்கங்களுக்கு இலங்கை முஸ்லிம்களின் நன்மையைக் கருத்திற் கொண்டு மர்ஹ¥ம் பாக்கீர் மாக்கார் அவர்கள், மர்ஹ¥ம் டாக்டர் ரி.பி. ஜாயா தலைமை தாங்கிய அகில இலங்கை முஸ்லிம் லீக்குடன் இணைந்து செயல்படத் தொடங்கினார். 
மர்ஹ¥ம் பாக்கீர் மாக்காருடைய அரசியல் சிந்தனைகள் செயல்பாடுகள் எல்லாம் அவர் பிறந்த நாட்டுக்காகவும் அவர் சார்ந்த சமூகத்தின் நன்மைக்காகவுமே இருந்ததை நாம் காணக் கூடியதாக இருக்கின்றது. மர்ஹ¥ம் பாக்கீர் மாக்காருக்கும் கொழும்பு சாகிராக் கல்லூரிக்கும் உள்ள தொடர்பு மிகவும் இறுக்கமானதும் நெருக்கமானதுமாக இருந்தது. சட்டக் கல்வி மாணவனாக இருந்த பொழுது சாஹிராக் கல்லூரி ஆசிரியராக, கல்லூரி பாடநெறி மேற்பார்வையாளராக கடமையாற்றியதை அவதானிக்க முடிகிறது.
இலங்கை முஸ்லிம்களின் எதிர்காலம் கல்வி வளர்ச்சியிலேயே தங்கியிருக்கின்றது என்று முஸ்லிம்களின் கல்வியிலே அக்கறை காட்டும் அரசியல்வாதிகள், கல்விமான்கள் கூறுவதை அடிக்கடி பத்திரிகைகளிலே நாம் வாசிக்கின்றோம். ஆனால் மர்ஹ¥ம் பாக்கீர் மாக்கார் அவர்கள் சாஹிராக் கல்லூரியில் ஆசிரியராக கடமை ஆற்றிய பொழுது இலங்கை முஸ்லிம்களின் எதிர்காலம் கல்வி கற்பதிலும், அதிலும் இலங்கை முஸ்லிம்கள் விரைந்து சிங்களம், தமிழ், ஆங்கிலம் ஆகிய மும்மொழிகளையும் கற்க வேண்டும் என்றும் ஆணித்தரமாக உபதேசித்தார்.
மர்ஹ¥ம் பாக்கீர் மாக்கார் சிங்களம், தமிழ், ஆங்கிலம் ஆகிய மொழிகளில் பாண்டித்தியம் பெற்றவராக காணப்பட்டார். அன்றைய பாக்கீரி மக்காருடைய மும்மொழி பயிலும் கொள்கையை இன்றைய ஆட்சியாளர் நடைமுறைப்படுத்துவதற்கு முயற்சிப்பது வரவேற்கத்தக்கது. கலம் சென்ற பெரியார் மர்ஹ¥ம் மாக்கார் தலை சிறந்த தேசப்பற்று, சமூகப்பற்று உள்ள ஒருவராக செயல்பட்டார். இதற்கு உதாரணமாக இரண்டு நிகழ்ச்சிகளைக் கூறலாம்.
இவர் வாழ்ந்த காலத்திலே தான் இரண்டாவது உலக மகாயுத்தம் நடந்தது. இந்த யுத்தம் ஹிட்லருடைய சர்வாதிகாரத்திற்கு எதிராக, ஜனநாயகத்தை நிலை நாட்டுவதற்கு நடந்த பெரும் சமர், இலங்கைத் திருநாடு பிரித்தானிய சாம்ராச்சியத்தின் ஒரு அங்கமாக இருந்தது.
அன்றைய இலங்கை அரசு பொது மக்களைப் பாதுகாப்பதற்கு &quot;பொது மக்கள் பாதுகாப்புப் படை&quot; ஒன்றை அறிமுகம் செய்தது. தாய் நாட்டை நேசித்த பாக்கீர் மாக்கார் சட்டக் கல்வியைப் பொருட்படுத்தாது கல்வியை முடக்கி தேசத்தைப் பாதுகாக்கும் இந்தப் பாதுகாப்புப் படையில் இணைந்தார். 
பயிற்சி பெறுவதற்கு இந்தியாவிலுள்ள ஹைதராபாத் இராணுவ தளத்திற்கு அனுப்பட்டார். இதேபோன்று தான் 1940 களில் டாக்டர் ஜாயா அவர்களுடன் இணைந்து நாட்டின் சுதந்திரத்திற்காகப் பாடுபட்டார். 
சட்ட சபையிலே சுயாட்சி வேண்டி கொண்டுவரப்பட்ட மசோதாவுக்கு முஸ்லிம்களின் தலவர் டாக்டர் ஜாயா சிங்களத் தலைவர்களுக்கு நிபந்தனை அற்ற ஒத்துழைப்பு கொடுப்பதற்கு உறுதுணையாக பணியாற்றினார். அன்று இலங்கை வாழ் எல்லா சமூகத்தினரும் சமத்துவம் சம உரிமை என்ற அடிப்படையில் உதயமாகி டாக்டர் ஜாயா அவர்களைப் பின்பற்றி, சேர்ந்து செயல்பட்டார்.
மர்ஹும் பாக்கீர் மாக்கார் ஒரு தீர்க்கதரிசனமான அரசியல் தலைவராக மிளிரத் தொடங்கினார். இக்கால கட்டத்திலே தான் நான் எனது சட்டத்தரணி தொழிலை ஆரம்பித்தேன். நான் காலகதியில் பிரபல்யமான சட்டத்தரணியாக தொழிற் புரிந்த மர்ஹும் பாக்கீர் மாக்காருக்கு அறிமுகமானேன். 
அவருடன் இணைந்து நானும் பொதுப் பணியில் ஈடுபடலானேன். மர்ஹும் பாக்கீர் மாக்கார் அகில இலங்கை முஸ்லிம் லீக்கின் முக்கிய வழிகாட்டியும் ஆலோசகருமாக 1950-60 களில் இருந்தார். 1959 இல் அமைக்கப்பட்ட தல்கொடபிட்டிய தொகுதி நிர்ணய கொமிஷன் முன்பு அகில இலங்கை முஸ்லிம் லீக்கின் சார்பாக சாட்சியம் அளிக்கச் சென்ற குழுவில் ஒருவராக சேர்த்துக் கொண்டார். இந்தத் தொகுதி நிர்ணய கொமிஷனின் அறிக்கையின் காரணமாகத்தான் பேருவளை என்ற பாராளுமன்றத் தொகுதி களுத்துறை மாவட்டத்திலே உதயமானது. 
பேருவளை பாராளுமன்ற தொகுதி ஒன்று உருவாகுவதற்கு முக்கிய காரணகர்த்தாவாக இருந்தவர்களுள் மர்ஹும் பாக்கீர் மாக்கார் குறிப்பிடத்தக்கவர். 1960ம் ஆண்டு நடந்த பொதுத் தேர்தலில் ஐக்கிய தேசியக் கட்சி வேட்பாளராக களம் இறங்கி வெற்றி பெற்று முதலாவதாக பாராளுமன்றம் சென்றார்கள். 
தொடர்ந்து 1965ம் ஆண்டு, 77ம் ஆண்டு நடந்த பொதுத் தேர்தல்களிலும் ஐக்கிய தேசியக் கட்சியின் வேட்பாளராக போட்டியிட்டு அதிகப்படியான வாக்குகளினால் வெற்றி வாகை சூடி பாராளுமன்றம் சென்றார். 1977ம் ஆண்டு பாராளுமன்ற த்தில் முதலில் உதவி சபாநாயகராகவும், 78ம் ஆண்டு அனைத்து பாராளுமன்ற கட்சிகள் அனைத்தாலும் ஏகமனதாக தெரிவு செய்யப்பட்டு பாராளுமன்ற சபாநாயகரானார். 
இவர் சபாநாயகராக தெரிவு செய்யப்பட்ட காலம், இலங்கைப் பாராளுமன்ற வரலாற்றிலே ஒரு முக்கிய காலமாக கணிக்கப்படுகின்றது. 1978ம் ஆண்டின் புதிய அரசியல் சட்டம் நடைமுறைக்கு வந்த காலம். நிறைவேற்று ஜனாதிபதிகளுடைய அதிகாரங்கள், பாராளுமன்றத்தினுடைய கடமைகள், நீதித்துறை நிர்வாகத்தினுடைய பொறுப்புக்கள் போன்றவை புதிய அரசியல் சட்டத்தின் கீழ் நடைமுறைப்படுத்துவதற்கு ஆரம்பமான காலம். பாராளுமன்ற சபாநாயகருக்கு புதிய அரசியலமைப்பை சீராக செயல்படுத்த வேண்டிய மகத்தான பொறுப்பும் கடமையும் இருந்த காலம் அது. மர்ஹும் பாக்கீர் மாக்கார் இக்காலத்தில் சிறப்பாக கடமையாற்றி, நிறைவேற்று அதிகாரம் கொண்ட ஜனாதிபதி, சட்டம் இயற்ற வேண்டிய பாராளுமன்றம், நீதியை நிலைநாட்ட வேண்டிய நீதித்துறை போன்ற ஒன்றோடு ஒன்று முரண்படாமல் செயல்படுவதற்கு ஒரு வழிகாட்டியாக செயல்பட்டு முழு பாராளுமன்றத்தினுடைய நம்பிக்கையையும் பெற்று விளங்கினார். இதேபோன்று 83-88 வரை ஒரு மந்திரி சபை உறுப்பினராக இருந்து நற்பணி ஆற்றினார்கள். 
இவருடைய நிர்வாக ஆளுமை, ஆற்றல், அனுபவம் போன்றவற்றை கருத்தில்கொண்டு 1998 ஆம் ஆண்டு இலங்கையிலே மிக முக்கியத்துவம் வாய்ந்த பிரதேச மான தென் மாகாண சபை ஆளுனராக நியமிக்கப்பட்டார். இந்தப் பெரும் பொறுப்பு வாய்ந்த கடமையை பாக்கீர் மாக்கார் கட்சி பேதமின்றி எல்லா இனத்தவர்களும் ஏற்றுக்கொள்ள க்கூடிய வகையில் நீதி நியாய அடிப்படையில் நடத்திக் காட்டினார்.
ஏறக்குறைய 17 ஆண்டுகள் பாராளுமன்றத்திலே இருந்து கடமை ஆற்றியுள்ளார். இவருடைய பாராளு மன்ற வாழ்க்கை வரலாறு எதிர்கால த்திலே பொதுப்பணி ஆற்றுவதற்கு விரும்பும் இளம் சமூகத்தினருக்கு உதாரணமாகவும் நல்வழிகாட்டியாகவும் இருக்கும் என்பதில் எவ்வித ஐயமும் இல்லை. பாக்கீர் மாக்கார் பாராளு மன்ற சபாநாயகராக கடமை ஆற்றிய பொழுது உலகளாவிய ரீதியில் பிரயாணம் மேற்கொண்டு நாட்டிற்கும், முஸ்லிம் களுக்கும் புகழ் ஈட்டித் தந்துள்ளார்கள். 
குறிப்பாக ஈராக் நாட்டிற்குச் சென்ற பொழுது அந்நாட்டுத் தலைவரைக் கண்டு வேண்டுகேள் விடுத்ததன் மூலம், கிழக்கு மாகாணத்திலே உள்ள ஏறாவூர் கிராமத்திலே சதாம் ஹுசைன் என்றபெயரில் ஒரு புதிய கிராமம் ஒன்று உதயமாகி, சூறாவளி யினால் பாதிக்கப்பட்ட நூற்றுக்கும் அதிகமான குடும்பங்கள் அக்கிராமத்திலே குடியேற்றப்பட்டு பிரயோசனம் அடைந்தனர். (மிகுதி நாளை)
