அறிமுகம்
 
புலக் காட்சி
நீர் மற்றும் நீர்பாசன மரபுகளின் மூலம் செழிப்பான இலங்கை.
முனைந்து நிற்கும் பணி
நீர் வள முகாமைத்துவத்தின் மூலம் நீர் தேவைகளை நிறைவேற்றி மக்களுக்கு நன்மை செய்தல்.
அமைச்சின் பிரதான பணிகள்
கொள்கை தயாரிப்பும் கருத்திட்டங்களையும் நிகழ்ச்சித்திட்டங்களையும் நடைமுறைப்படுத்துதல்.
மஹிந்த சிந்தனை எதிர்கால நோக்கு மற்றும் அனைத்து தேசிய கொள்கைகளின் கீழ் ஒப்படைக்கப்பட்டுள்ள பொறுப்புகளை நிறைவேற்றுதல்.
நீர் பாசன முறைமைகளை மேம்படுத்துதல், நிர்மாணம், செயற்படுத்தல், பராமரித்தல், முகாமைப்படுத்தல், மேலதிக நீரை சேகரித்தல், மற்றும் நிலக் கீழ் நீரை விருத்தி செய்தல்.
உவர் நீரை அகற்றும் நிகழ்ச்சித்திட்டம்.
நீர் வழங்கள் மற்றும் வெள்ளப் பெருக்கு பாதுகாப்பு நிகழ்ச்சித் திட்டம்.
ஆறுகள், கால்வாய்கள், வாவிகள், மற்றும் ஏனைய நீர்த் தேக்கங்கள் மாசடைவதைத் தடுத்தல்.
பொறியியல் ஆலோசனை சேவைகளை வழங்குதல் மற்றும் நிர்மாண பணிகளை மேற் கொள்தல்.
இந்த விடயத்துக்கும் அமைச்சின் கீழுள்ள நிறுவனங்களுக்கும் சம்பந்தப்பட்ட சட்டங்களை நடைமுறைப்பபடுத்துதல்.
மகாவலி அபிவிருத்தி சம்பந்தப்பட்ட பணிகள்.
 
நிலம் மற்றும் நீர் போன்ற இயற்கை வளங்கள் செறிந்த நீர் நாகரீகம் ஒன்று எமக்கு இருக்கின்ற அதே நேரத்தில் அது மனித வர்க்கத்தின் பயனுக்காக சிறந்த முறையில் பயன்படுத்தப்பட்டுள்ளது. பாசனத் தொழில் என்பது ஆதிகாலம் தொட்டே வருகின்ற ஒன்றாக இருக்கின்ற அதே நேரத்தில் அது விவசாயம் மற்றும் நாட்டின் பிரதான உணவைத் தயாரிப்பதற்குத் தேவைப்படுகின்ற நெற்பயிர்ச் செய்கையை மேம்படுத்தும் உந்து சக்தியாகவும் இருக்கின்றது.
உணவுத் தேவைக்காக பயிர்களை உற்பத்தி செய்வதைப் போன்று சமூகத்தின் ஏனைய தேவைகளுக்காகத் தேவைப்படுகின்ற நீரை சேகரிக்கும் மற்றும் நீர் தேவைப்படுகின்ற நேரத்தில் தயாரிக்கும் தொழில்நுட்பம் மிக உயர்ந்த நிலையில் இருக்கின்றது.
காலநிலை மாற்றங்களைக் காரணமாகக் கொண்டு நிகழ்கின்ற பாதகமான நிலைகளைத் தடுப்பதற்கும் தேவையான நேரத்தில் தேவையான இடங்களுக்கு நீரை வழங்குவதற்கு நடவடிக்கை எடுப்பதன் மூலம் வரலாற்றுக் காலம் முழுவதிலும் நீர் பாசன முறைமை நாகரீகத்தைப் போசித்துள்ளது.
இன்று நீர்பாசன மற்றும் நீர் வள முகாமைத்துவ பணிகள் பொருளாதார மேம்பாடு, தேசிய உணவு பாதுகாப்பு மற்றும் கிராமிய பிரிவுக்கு தொழில் மற்றும் வாழ்வாதார தொழில்களை வழங்குதல் ஆகியவற்றுக்குப் பயனளிக்கக்கூடிய முக்கிய காரணிகளாக மாறியுள்ளன.
நீர் வளங்களைத் திரட்டி முகாமைப்படுத்துவதை முழுமையாக நடத்துவதற்கும் அனைத்து பிரிவுகளிலும் நுகரப்படுகின்ற குழுக்களில் நீர் கேள்வியை கட்டுப்பாட்டுடன் நிறைவு செய்வதை பொறுப்புடன் பார்த்துக் கொள்ளும் பொருட்டு நீர் வள முகாமைத்துவ விடயம் அமைச்சின் பணியாக அதில் உள்வாங்கப்பட்டுள்ளது.
மேற்படி வளங்களைப் பாதுகாத்தல், அபிவிருத்தி செய்தல், முகாமைப்படுத்தல் என்பவை பின்பற்றப்படுகின்ற கொள்கைகள் மற்றும் கோட்பாடுகள் எனப்வற்றிலிருந்து எதிர்பார்க்கப்படுகின்றன.
இலங்கையில் நீர்ப்பாசன மற்றும் நீர் வள முகாமைத்துவ அமைச்சு துரித பொருளாதார அபிவிருத்தி போக்குகள் மற்றும் நீர்வள மூலங்கள் என்பவற்றின் நிலையான பயன்பாட்டுக்குமிடையில் சமநிலையைப் பேணி நாட்டின் நீர்ப்பாசன மற்றும் நீர் வள பிரிவை முகாமைத்துவப்படுத்துவது தொடர்பில் அர்ப்பணத்தோடு செயலாற்றுகின்றது. அதற்காக சம்பந்தப்பட்ட விடயம் தொடர்பில் அனுபவமுடைய மற்றும் பயிற்சி பெற்ற தலைசிpறந்த தொழில்நுட்ப குழுவொன்றின்மூலம் நிர்வகிக்கப்படுகின்ற அமைச்சின் கீழ் உள்ள நிகழ்ச்சித்திட்டங்களை நடைமுறைப்டுத்தும் பிரிவுகளின் ஒத்துழைப்பைப் பெற்றுக் கொள்கிறது.
இயற்கை வளம் என்ற வகையில் நீரில் உள்ள முக்கியத்துவத்தைப் புரிந்து கொண்டு அமைச்சின் நிகழ்ச்சித்திட்டங்களையும் கருத்திட்டங்களையும் புத்தாயிரமாம் ஆண்டின் இலக்குகளை நிறைவேற்றிக் கொள்ளுமுகமாக தேசிய நீர்பாசன திட்டத்தின் பிராகாரம் நடைமுறைப்படுத்திக் கொண்டிருக்கிற அதே நேரத்தில் தற்பொழுதுள்ள நீர்பாசன முறைமைகளின் உற்பத்தித் திறனை மேம்படுத்துதல், கொள்கைகளுக்கும் கோட்பாடுகளுக்கும் ஏற்ப நீர்ப்பிரிவை அபிவிருத்தி செய்வதற்காக புதிய கருத்திட்டங்களை நடைமுறைப்படுத்தும் பொருட்டு சாத்தியக்கூற்று ஆய்வுகளை மேற் கொண்டு நாட்டின் அனைத்து பிரதேசங்களுக்கும் சேவைகளை வழங்குதல் என்பவற்றின்; மூலம் அவை நடைமுறைப்படுத்தப்படுவதோடு மகாவலி அபிவிருத்தி கருத்திட்டதின் கீழ் புதிய துறைகளும் அறிமுகப்படுத்தப்படுகின்றன. கண்கானிப்பு மற்றும் முன்னேற்ற நிர்வாக பணிகளை மேற்கொண்டு மேற்படி நோக்கங்களையும் குறிக்கோள்களையும் நிறைவேற்றிக் கொள்ளும்பொருட்டும் தேசிய கொள்கைகள் மற்றும் முன்னுரிமைகளை தேவைக்கேற்றவகையில் மாற்றுவதற்காகவும் நிகழ்ச்சித்திட்டங்களை நடைமுறைப்படுத்தும் தரப்பினர்களுக்கு வழி காட்டுவதற்காகவும் அமைச்சின் நிறுவன கட்டமைப்பு செயலாற்றுகின்றது.

நீர்ப்பாசன திணைக்களம்
 
நீர்ப்பாசன திணைக்களம் என்பது 110 வருடங்களுக்கு முன்னர் ஸ்தாபிக்கப்பட்ட 'ஏ வகுப்பு' அரசாங்க திணைக்களமாக இருக்கின்ற அதே நேரத்தில் அது நீர்ப்பாசன விடயத்துக்குப் பொறுப்பான அமைச்சரின் நிர்வாகம் என்ற கட்டளையின் கீழ் இயங்குகின்றது. நீர்ப்பாசன திணைக்களம் உரித்தாகின்ற அமைச்சு அமைச்சரின் சார்பில் நிர்வாகத்தையும் பணிப்புரைகளையும் நடைமுறைப்படுத்துகிறது. உள்ளூர் நீர் வளங்களை ஒழுங்குமுறைப்படுத்தல் மற்றும் கட்டுப்படுத்துதல் தொடர்பான பொறுப்புகளை வகிக்கின்ற அரசாங்கத்தின் பிரதான அமைப்பு என்ற வகையில் நீர்ப்பாசன திணைக்களத்தினால் அமைச்சின் கொள்கைகளும் நிகழ்ச்சித்திட்டங்களும் நடைமுறைப்படுத்தப்படுகின்றன.
நீர்ப்பாசன திணைக்களத்தின் நோக்கங்கள்
நீர்ப்பாசன நீர் வழங்கள் விவசாயம், நீர் மின்சாரம், வெள்ளப் பெருக்கை கட்டுப்படுத்துதல், வீட்டு பயன்பாடு. கைத்தொழில்களுக்காகப் பயன்படுத்துதல், நீர் வாழ் உயிரின அபிவிருத்திக்காக காணிகளையும் நீர்வளங்களையும் அபிவிருத்தி செய்தல்.
நீர்ப்பாசன மற்றும் நீர் வழங்கல் கருத்திட்டத்தின் ஊடாக பயிர் செய்யக்கூடிய நிலப்பகுதிக்கு நீர்ப்பாசன வசதிகளையும் நீர் வழங்கல் வசதிகளையும் பெற்றுக் கொடுத்தல்.
கிராமிய கமக்காரர்களின் விவசாய வருமானத்தை மேம்படுத்துதல் மற்றும் அவர்களின் வாழ்க்கை நிலையை உயர்த்துவதன் மூலம் அவர்களின் வறுமையை ஒழித்தல்.
நிலைபேறான விவசாய கைத்தொழிலுக்காக நீரை முகாமைத்துவப்படுத்துதல்.
ஒன்றிணைந்த நீர் வள முகாமைத்துவம் மற்றும் பாரிய, நடுத்தர அளவிலான நீhப்பாசன முறைமைகள் தொடர்பில் பங்கேற்றல்.
நீர்ப்பாசன திணைக்களத்தின் நடவடிக்கைகள்
நிலம் மற்றும் நீர்வளங்களை ஆகக்கூடிய அளவில் பயன்படுத்தவதற்காக பல்வேறு வகையான ஆற்றுப்பள்ளத்தாக்குகளைப் பயன்படுத்துவதற்காக முன்னுரிமை திட்டங்களைத் தயாரித்தல்.
நீர்ப்பாசனம், நீர்மின்சாரம், வெள்ளப்பெருக்கை கட்டுப்படுத்துதல்,காணி மீட்டல் கருத்திட்டங்களின் திட்டங்களைத் தயாரித்தல் மற்றும் தரவுகளைத் திட்டமிடல்.
நிலக்கீழ் நீரைப் பாதுகாத்தல், திருப்புதல் மற்றும் விநியோகத்திற்கு நீர்னப்பாசன மற்றும் குடியேற்றத் திட்டங்களை அமைக்கும் கருத்திட்டங்களைத் தயாரித்தல் மற்றும் விவசாயிகள் உணவுப்பயிர்களை உற்பத்திக்காக பயிர் செய்யும் பொருட்டு புதிய நிலங்களுக்கும் இருக்கின்ற நிலங்களுக்கும் நீர்ப்பாசனம் வழங்கல்.
ஆகக்குறைந்த ஆபத்தின் கீழ் உணவுப் பயிர்களைப் பயிர் செய்யும்பொருட்டு பயிர் செய்யக்கூடிய காணிகளை மழை நீரைப் பயன்படுத்தி பயிர் செய்வதற்காக அத்தகைய காணிகளைப் பாதுகாக்கும் பொருட்டு வடிகாலமைப்பு முறைமைகள், வெள்ளப் பெருக்கிலிருந்து பாதுகாப்பு பெறும் முறைமைகள், உவர் நீரை அகற்றும் கருத்திட்டங்கள் என்பவற்றை உருவாக்குதல்.
மத்திய மற்றும் பிரதான நிலக்கீழ், வடிகாலமைப்பு, நீர்ப்பாசனங்களை வழங்கும் கருத்திட்டம் என்பவற்றை பராமரித்தல்,மேம்படுத்துதல்,புனர் வாழ்வு மற்றும் நீர் முகாமைத்துவம்.
நீர்வள அபிவிருத்தி கருத்திட்டங்களோடு சம்பந்தப்பட்ட நீர் புள்ளிவிபரவியல், புவி புள்ளிவிபரவியல், மண் எந்திரவியல், பொறியியல் புவியியல், புவியியல் தகவல் முறைமைகள், பொறியியல் மூலப் பொருட்கள் மற்றும் காணி பயன்பாடு தொடர்பான ஆய்வுகளை மேற்கொள்தல்.
மனித வளங்களை ஆகக்கூடியவகையில் பயன்படுத்துவதற்காக மனிதவள அபிவிருத்தி.
இலங்கை அரசாங்கத்தின் நிதிப் பிரமாணங்களின் பிராகாரம் நீர்ப்பாசன திணைக்களத்தின் நிதி முகாமைத்துவ முறைமை,கணக்குகள். அறிக்கைகள், கணக்காய்வு முறைமை என்பவற்றை நடைமுறைப்படுத்துதலும் பேணுதலும்.
நீர்வள அபிவிருத்தி, அடிப்படை பொறியியல், மண் அகழ்வு நிலைகள், கொன்கிரீட்டின் தரம் என்பவற்றைக் கட்டுப்படுத்துதல்,நீரியல் மாதிரிகளை பரிசீலனை செய்தல், காணி பயன்பாட்டு திட்டங்கள் போன்ற துறைகளில் ஆலோசனை சேவைகள் போன்றவற்றை அரசாங்க திணைக்களங்களுக்கு நியதிச்சட்ட நிறுவனங்கள் / கூட்டுத்தாபனங்களுக்கு, அரச மற்றும் தனியார் நிறுவனங்களுக்கும் ஆட்களுக்கும் வழங்குதல்.

இலங்கை மகாவலி அதிகார சபை
 
இலங்கையில உலர் வலயத்தில் மகாவலி முன்னுரிமை திட்டத்தினால் அடையாளம் காணப்பட்ட 13 முறைமைகளின் கீழ் 365,000 ஹெக்டயார் காணியை விவசாய நடவடிக்கைகளுக்காக அபிவிருத்தி செய்வதற்கு மகாவலி அபிவிருத்தி திட்டம் எதிர்பார்க்கிறது. நீர்மின்சார உற்பத்தி நிலையங்களுடனான நீர்த்தேக்க தொடர் ஒன்றை நிர்மாணிப்பதற்கும், நீர்ப்பாசன வசதிகளுடன் பாரிய அளவிலான காணிகளை அபிவிருத்தி செய்வதற்கும், புதிய குடியேற்றத் திட்டங்களை அமைப்பதற்கும், விவசாயத்தை அபிவிருத்தி செய்வதற்கும் திட்டமிடப்பட்டிருந்தது.
பாராளுமன்ற சட்டத்தின் பிரகாரம் மகாவலி அபிவிருத்தி நிகழ்ச்சித்திட்டத்தை நடைமுறைப்படுத்துவதற்கு உத்தியோகபூர்வ பணிப்புரையுடன் 1979ஆம் ஆண்டு இலங்கை மகாவலி அதிகாரசபை ஸ்தாபிக்கப்பட்டது. முன்னுரிமை திட்டத்தின் மூலமாக உத்தேச எஞ்சியுள்ள பிரதேசங்களையும் வர்த்தமானியில் அறிவிக்கப்பட்ட பிரதேசங்களையும் பற்றி திட்டமிடல். அப்பிரதேசங்களை அபிவிருத்தி செய்தல், நீர்ப்பாசன வலையமைப்பை பராமரித்தல், புனர்வாழ்வு காணி நிர்வாகம், விவசாய உற்பத்தியை மேம்படுத்துதல் மற்றும் குடியேற்ற திட்டங்களை அமைக்கும் பணிகளை மேற்கொள்தல் என்பன தற்பொழுது அதன் கடமையாகும். மேலும் இல.ம.அ.ச. உலர் வலயத்தில் பயிர்ச் செய்யக்கூடிய 180, 962 ஹெக்டயார் காணிக்காக நீர்ப்பாசன நீர் வழங்கல் முகாமைத்துவத்தை மேற்கொள்ள வேண்டும்.

மத்திய பொறியியல் ஆலோசனை பணியகம் (ம.பொ.ஆ.ப)
 
மத்திய பொறியியல் ஆலோசனை பணியகம், அரச துறையின் அபிவிருத்தி கருத்திட்டங்களுக்காக பல்விடய ஆலோசனை சேவைகளை வழங்குவது தொடர்பாக விசேட கவனம் செலுத்தி 1957ஆம் ஆண்டின் 49ஆம் இலக்க அரச கைத்தொழில் கூட்டுத்தாபன சட்டத்தின் கீழ் அமைக்கப்பட்ட நியதிச்சட்ட நிறுவனமாகும்.
1973ஆம் ஆண்டு இப்பணியகத்துக்காக இனம் காணப்பட்ட விசேட நோக்கங்கள் வருமாறு :
பொறியியல் கருத்திட்டங்களை அமைப்பதற்கும் கண்கானிப்பதற்கும் அறிவைப் பெற்றுக் கொடுத்தல்.
பொறியியல் சபை தொழில் நுட்பவியலாளர்களின் ஆற்றலை வளர்ப்பதற்கும் மேம்படுத்துவதற்கும் பொறியியல் துறையில் ஆய்வுகளை மேற்கொள்வதற்கும் பயிற்சிகளை நடத்துவதற்கும் வசதிகள் செய்து கொடுத்தல்.
பல்தொழில் நீர்ப்பாசன கருத்திட்டம், நெடுஞ்சாலைகள் மற்றும் வலுசக்தி உற்பத்தி, வெள்ளப்பெருக்கை கட்டுப்படுத்தும் பொறியியல் முறைமைகளை அறிமுகப்படுத்துவதற்கு மற்றும் நீர்வழங்கல், வடிகாலமைப்பு பொறிமுறைக்குத் தேவைப்படுகின்ற பொறியியல் நிர்மாணப் பணிகளில் அரசுக்கு ஆலோசனை வழங்குதல்.
அணை பாதுகாப்பு உள்ளிட்ட நீர்ப்பாசன, நீர் விநியோக, வடிகாலமைப்பு, வலுசக்தி உற்பத்தி, வெள்ளப் பெருக்கு முகாமைத்துவம், அனர்த்த முகாமைத்துவம் போன்ற பாரிய அளவிலான கருத்திட்டங்களை திட்டமிடல், அட்டவணைப்படுத்தல், மதிப்பீடு செய்தல் என்பவை.
நாட்டின் அபிவிருத்தி தேவைகளின் பிரகாரம் அரசாங்கத்தினால் 1995ஆம் ஆண்டு மேற் குறிப்பிட்ட நோக்கங்கள் மேலும் விரிவுபடுத்தப்பட்டன.
பொறியியல் மற்றும் கட்டிடக்கலை சேவைகளை வழங்குவதற்காக ஒன்றிணைந்த முயற்சிகளையும் பொறுப்புகள் வரையறுக்கப்பட்ட கம்பனிகளையும் உருவாக்குதல்.
திட்டங்களின் மீது நிர்ணயிக்கப்பட்ட அல்லது நிச்சயிக்கப்பட்ட பணிகளின் அடிப்படையின் கீழ் பொறியியல் கருத்திட்டங்களை மேற் கொள்தல்.
BOT மற்றும் BOO கருத்திட்டங்களுக்காகவும் அதற்கு சமமான கருத்திட்டங்களுக்காகவும் முதலீடு செய்தல்.
செயல்முறையின் பிரகாரம் இப்பணியகம் நாட்டின் சமூக. பொருளாதார. அரசியல் நிலைமைகளின் மாற்றத்தின் பிரகாரம் அபிவிருத்தி சவால்களை ஏற்றுக் கொள்வதற்குத் தயாராக இருக்கின்றது. ஆரம்பத்திலிருந்து நாட்டின் தேவைகளுக்கு உசிதமான வகையில் நெகிழ்வுத்தன்மையான செயல்முறைகளை பதிலீடு செய்து ம.பொ.ஆ.ப அரசதுறையின் மாபெரும் பொறியியல் ஸ்தாபகமாக வளர்ந்து விரிவடைந்துள்ளது.
ஆரம்பத்திலிருந்து 1994 வரையும் பணியகத்தின் செயற்பாடு வருமானத்தின் 80% க்கு மேல் பங்களிப்புச் செய்த பொறியியல் ஆலோசனைகளை வழங்குவதற்கு மையப்படுத்தப்பட்டிருந்தது. எவ்வாறாயினும் துரித மகாவலி நிகழ்ச்சித்திட்டம் நிறைவடைந்ததை அடுத்து பொறியியல் நிர்மாண மற்றும் அமைப்பு கருத்திட்டங்களை உள்ளடக்குவதற்கு முன்னுரிமையளித்து விரிவாக்கியது.
