தமிழர்களை பயங்கரவாதிகளாக காண்பிக்க முனைவது தவறானது: ஜோன் அமரதுங்க


பிரதம நீதியரசரின் பிரச்சினையோடு தமிழர்களை தொடர்புபடுத்தி பயங்கரவாதிகள் என தமிழர்களை காண்பிக்க முயல்வது தவறான செயல். தமிழர்கள் அனைவரும் பயங்கரவாதிகள் அல்ல என்பதை புரிந்து கொண்டு பேசவேண்டுமென எதிர்க்கட்சியின் பிரதம கொறடாவும் எம்.பி.யுமான ஜோன் அமரதுங்க நேற்று பாராளுமன்றத்தில் தெரிவித்துள்ளார்.
ஷிராணி பண்டாரநாயக்கவின் விவகாரத்தில் பின்னால் தமிழர்கள் உள்ளனர் என்றும் அவர்கள் சட்டத்தரணிகளுக்கு பணம் வழங்கி குழப்பங்களை ஏற்படுத்த முனைவதாகவும், பயங்கரவாத ஆதரவாளர்கள் உள்ளதாகவும் குற்றம் சுமத்துகின்றனர் எனவும் அவர் இதன்போது குறிப்பிட்டுள்ளார்.

