அதர்மத்தை அழித்து தர்மத்தை நிலைநாட்ட கிருஷ்ண பகவான் எடுத்த அவதாரம்



ப்பொழுது எங்கு தர்மம் தலைசாய்ந்து அதர்மம் தலை யோங்குகிறதோ அப்பொழுது அங்கு அதர்மத்தை அழித்து தர் மத்தை நிலைநாட்ட நான் யுகம் தோறும் அவதரிக்கின்றேன்’ என்று பகவான் கிருஷ்ணர் பகவத் கீதை யில் நேரிடையாகக் கூறியுள்ளதற் கிணங்க அவரின் அவதாரம் நிகழ்கின்றது.
அவரின் அவதாரமானது அவரின் விருப்பத்தின்படியே நிகழ்கிறது. பகவான் கிருஷ்ணர் தனது மூல விடிவிலும் வேறு வடிவங்களிலும் வேறு ஜீவராசிகளின் வடிவங்களிலும் அவதரிக்கின்றார்.
அவரின் அவதாரங்கள் எண்ணில டங்காதன. எல்லா அவதாரங்களுமே அவரின் மூல வடிவத்தைப் போன்று சக்தி மிக்கவைதான். அதா வது ஒரு மெழுகு வர்த்தியிலிருந்து நாம் பல மெழுகுவர்த்திகளுக்கு ஒளியேற்றினாலும் அவை எல்லாமே ஒரேவித சக்தியுடையதாக இருப்பது போன்றது. இவ்வாறு அவர் எடுத்த அவதாரங்களில் தன் மூல வடிவிலேயே எடுத்த அவதாரம் தான் கிருஷ்ணாவதாரம்.பகவான் கிருஷ்ணர் தம் மூல வடிவமான கிருஷ்ணராக கோலோக பிருந்தாவனத்தில் வீற்றிருக்கிறார்.
இதேவேளை பூமியில் வசுதே வருக்கும் தேவகிக்கும் குழந்தையாக ஒரு நள்ளிரவில் சிறைச்சாலையில் பிறந்தார். அவர் அவதரித்த அந்தத் தினம்தான் கிருஷ்ண ஜன்மாஸ்டமி என சிறப்பாகக் கொண்டாடப் படுகின்றது. அத்தினம் இவ்வருடம் இன்று வெள்ளிக்கிழமையாகும். இப்புனித நாளில் பெரு விழா எடுத்தலும் சிறப்பாகக் கொண்டா டுவதும் பக்தர்களின் கடமை.
அதுவே கிருஷ்ண ஜயந்தி விழா எனக் கொண்டாடப்படுகிறது. பகவான் கிருஷ்ணரே முழுமுதற் கடவுள் என்று வேதங்கள் கூறுகின்றன.ஸ்ரீமத் பாகவதத்தில் பகவான் கிருஷ்ணர் முதலில் நான்கு கைகளுடனும், சங்கு சக்கரத்துடன் தோன்றினார் என்றும் பின்னர் சாதாரண குழந்தைபோல் உருமாறி படுத்துக் கொண்டார் என்றும் கூறப்படுகின்றது.
இது அவரின் நிலையான தோற்றத்தையும் அவர் பிறப்பினால் உலக தன்மைகளால் மாசுபடுத்தப்படுவதில்லையென்றும் காட்டுகின்றது. பிருந்தாவனத்தில் பகவான் கிருஷ்ணர் குழந்தை வடிவில் அவதாரித்து பல லீலைகளைப் புரிந்தார். தன் அவதார நோக்கத்தின்படி அதர்மத்தை அழித்து தர்மத்தை நிலைநாட்ட அசுரர்களைக் கொன்றார்.
குருக்ஷேத்திரப் போரில் தர்மத்தைக் காக்கும் வகையில் அதர்மத்தை அழித்தார். பக்தர்களைப் பாதுகாத்தார். அத்துடன் அவருடைய அவதார நோக்கம் நிறைவேறியது. அதன் பின்னர் அவரும் மறைந்தார்.அவருடைய இந்த அவதாரத்தை கொண்டாடும் பொருட்டு உலகெங்குமுள்ள கிருஷ்ணபக்தர்கள் கிருஷ்ண ஜயந்தியைக் கொண் டாடுகின்றனர்.

