கண்டி மண்சரிவில் பாதிக்கப்பட்டோருக்குகலஹாவில் காணிகள் வழங்கி வீடமைக்கத் திட்டம்

(கண்டி தினகரன் சுழற்சி நிருபர்)
கண்டி பகுதியில் ஏற்பட்ட மண் சரிவினால் பாதிக்கப்பட்ட குடும்பங்களுக்கு கலஹா பகுதியில் காணிகள் வழங்கி வீடுகள் அமைக்கும் திட்டம் கண்டி மாவட்ட வீடமைப்பு அபிவிருத்தி அதிகார சபை காரியாலயம் மூலம் செயற்படுத்தப்பட்டு வருகிறது.
இதன் மூலம் 120 குடும்பங்களுக்கு வீடுகள் அமைத்து கொடுக்கப்படவுள்ளதாகவும், அரசின் 10 இலட்சம் வீடுகள் அமைக்கும் ‘ஜயசெவன’ திட்டத்தின் கீழ் கண்டி மாவட்ட காரியாலயத்தின் மூலம் இத்திட்டம் நடைமுறைப்படுத்தப்பட்டு வருவதாகவும் கண்டி மாவட்ட வீடமைப்பு அபிவிருத்தி அதிகார சபை முகாமையாளர் எம். சந்திரசேகர தெரிவித்தார். (ஐ-ஞ)
