இணையத்தில் கவிழும் ஆண்கள்


ன்றைய தலைமுறையினர் சமூக இணைய தளங்களில் அதிக நேரம் செலவழிப்பதை யாரும் மறுக்க இயலாது. ஆனால் அதில் பெண்கள் மிகக் கவனமாக இருக்கின்றனர். ஆண்கள்தான் எளிதில் ஏமாந்துவிடுகிறார்கள் என்கிறது ஓர் ஆய்வு. அமெரிக்கா மற்றும் இங்கிலாந்தில் ஒரே சமயத்தில் 3000 ஆண்களிடம் நடத்தப்பட்ட ஆய்வில் இந்த முடிவு எட்டப்பட்டுள்ளது.
அதாவது சமூக இணைய தளங்களில் ஆண்கள் தங்களுக்கு அறிமுகம் இல்லாத நபர்களை உடனடியாக தங்கள் நண்பர்கள் பட்டியலில் இணைத்துக் கொள்கிறார்கள். அதே சமயம் பெரும்பாலான பெண்கள் அறிமுகம் இல்லாத நபர்களை நண்பர்கள் பட்டியலில் சேர்ப்பதில்லை. மேலும் ஆண்கள் தங்கள் இருப்பிடம் கையடக்க தொலைபேசி எண் போன்ற சொந்த விடயங்களையும் அனைவருக்கும் பொதுவாக்குகின்றனர். இந்த விடயத்திலும் பெண்கள் கவனமாக உள்ளனர் என்கிறது ஆய்வு.
அதனால் எளிதில் பிரச்சினைகளில் ஆண்கள் சிக்கிக் கொள்கிறார்கள். மேலும் தங்கள் இணையத் தளக் கணக்குகளிலிருந்து முறையாக வெளியேறுவதில்லை. அலுவல கங்களில் சமூக இணைய தளங்களை உபயோகிப்போர் அதனை அப்படியே விட்டுவிட்டு வேறு எங்காவது போய்விடுகின்றனர் என்று ஆண்களைப் பற்றி அடுக்கிக்கொண்டே போகிறது ஆய்வு முடிவு. இதை ஆய்வு செய்துதான் கண்டுபிடிக்க வேண்டுமா என்கிaர்களா?

மனிதர்களில் பெரும்பாலானவர்களுக்கு கறுப்பு அல்லது கபில (ப்ரெசன்) நிறக் கண்கள் இருக்கும். ஆனால் யாருக்காவது நீலநிறக் கண்களோ அல்லது வெளிர் பச்சை நிறக் கண்களோ இருந்தால் அது மிகவும் பிரபலமாகிவிடும். சிலர் கலர் கலர் லென்ஸ்களைப் பயன்படுத்தி அழகு சேர்க்கின்றனர். நீல நிறக் கண்கள் என்று ஒன்று இயற்கையில் இல்லவே இல்லை. எல்லோரின் கண்களிலும் கபில திறம் மற்றும் நீல நிறங்கள் இருக்கும். பெரும்பாலானவர்களுக்குப் கபில நிறம் அதிக விகிதத்திலும் நீல நிறம் குறைவான விகிதத்திலும் காணப்படும். இந்த விகிதம் மாறி அமைந்தவர்களுக்கு நீல நிறக் கண்கள் காணப்படும். கலிபோர்னியாவில் உள்ள பிரபல டாக்டர் கிரெக் லேசர் சிகிச்சையால் கண்களின் நிறத்தை வெறும் 20 வினாடிகளில் மாற்ற முடியும் என்கிறார். லேசர் சிகிச்சையால் நீல நிறக் கண்களைப் பெற முடியும். இந்த அறுவை சிகிச்சைக்கு ரூ. 2 இலட்சத்து 36 ஆயிரம் செலவாகும். இன்னும் இரண்டு ஆண்டுகளுக்குள் இந்தச் சிகிச்சையை உலகம் முழுவதும் பெறலாம். ‘கபில நிறக் கண்களை நீலமாக மாற்றுவது சுலபம். ஆனால் மீண்டும் அவற்றை அசல் நிறத்துக்கே மாற்றுவது என்பது முடியாது ஏனென்றால் கபில நிறத்துக்கான கலங்கள் மீண்டும் உற்பத்தியாகாது’ என்கிறார் டாக்டர் கிரெக்.

இயற்கையாக உருவான அதிசயங்கள் பற்றிய பட்டியலை சுவிற்சர்லாந்தில் உள்ள புதிய 7 அதிசயங்கள் அறக்கட்டளை வெளியிட்டு வருகிறது. அதன்படி உலக அளவில் 7 அதிசயங்களின் தற்காலிக பட்டியல் வெளியிடப்பட்டது. அந்தப் பட்டியலில் முதல் இடத்தை அமேசன் காடு பிடித்துள்ளது. இரண்டா வது இடத்தை வியட்நாம் ஹலாங் வளைகுடா, மூன்றாவது இடத்தை ஆஜென்டீனா இகுசு நீர்வீழ்ச்சி ஆகியவை பெற்றுள்ளன.
இது தவிர, தென் கொரியாவின் ஜேஜூ தீவு, இந்தோனேசியாவின் கொமாடோ, பிலிப்பைன்சின் தரைக்கு கீழ் ஓடும் புயர்டோ பிரின்சிசா ஆறு, தென் ஆபிரிக்காவின் டேபிள் மலை ஆகியவையும் அதிசய பட்டியலில் உள்ளன. உலக அதிசயங்கள் குறித்த அதிகாரப்பூர்வ இறுதி பட்டியல் அடுத்த ஆண்டு (2012) தொடக்கத்தில் வெளியாகிறது.
