குளவிகள் கொட்டி தொழிலாளர்கள் வைத்தியசாலையில் அனுமதிப்பு


கொட்டக்கலை பகுதியில் தேயிலைத் தோட்டத்தில் வேலைசெய்துகொண்டிருந்த தொழிலாளர்கள் மீது இன்று மாலை குளவிகள் கொட்டியுள்ளன. 
குளவி கொட்டலுக்குள்ளான 20 பேர் கொட்டக்கலை வைத்தியசாலையில் அனுமதிக்கப்பட்டதோடு இவர்களில் 14 பேர் சிகிச்சை நிறைவுபெற்று வீடுதிரும்பியுள்ளதாக எமது செய்தியாளர் தெரிவிக்கின்றார்.

இதேவேளை கடந்த இரண்டு தினங்களுக்கு முன்பு மஸ்கெலியா பொலிஸ் பிரிவுக்கு உட்பட்ட காட்டு மஸ்கெலியா தோட்டத்தில் குளவிகள் கொட்டுதலுக்கு இலக்கான ஏழு பேர் மஸ்கெலியா மாவட்ட வைத்தியசாலையில் அனுமதிக்கப்பட்டமை குறிப்பிடத்தக்கது.

