கட்டுப்பாட்டு விலையைமீறி அரிசி விற்றோர் கைது


(ஊவா சுழற்சி நிருபர்)
கட்டுப்பாட்டு விலையை மீறி அரிசி விற்பனை செய்த வியாபாரிகள் முப்பது பேர் நுகர்வோர் அதிகார சபையினரால் கைது. அரசு விதித்த அரிசி கட்டுப்பாட்டை மீறி விற்பனையில் ஈடுபட்ட 30 வியாபாரிகளை பதுளை நுகர்வோர் அதிகார சபை அதிகாரிகள் கைது செய்து நீதிமன்றில் ஆஜர்படுத்தியுள்ளனர்.
முறைகேடான முறையில் அரிசியை பதுக்கி வைத்து விற்பனை செய்ததாக கிடைத்த தகவலொன்றின் அடிப்படையில் பதுளை, ஹாலிஎல, வெலிமடை, பண்டாரவளை போன்ற பிரதேசங்களில் உள்ள நூற்றுக்கு மேற்பட்ட கடைகளை சுற்றி வளைத்த நுகர்வோர் அதிகார சபை அதிகாரிகள் குற்றமிளைத்ததாக கருதப்படும் முப்பது வியாபாரிகளை கைது செய்து நீதிமன்றில் ஆஜர்படுத்தி வழக்கு தொடுத்துள்ளமை குறிப்பிடத்தக்கதாகும். கடந்த ஒருவார காலமாக மேற்கொண்ட தேடுதல் நடவடிக்கையிலேயே இவ் முப்பது வியாபாரிகள் சிக்கியுள்ளமையும் குறிப்பிடத்தக்கது. (ஐ - ஞ)
