பேஸ்புக்கில் ஈரானிய தலைவர் ஹாமினி : தொடரும் மர்மம்!


ஈரானின் தலைவரான அயதுல்லா அலி ஹாமினியின் பெயரில் தற்போது பேஸ்புக்கில் பக்கமொன்று ஆரம்பிக்கப்பட்டுள்ளது.
இப்பக்கத்தில் ஹாமினியின் படங்கள் பலவும் பகிரப்பட்டுள்ளன.
 மேலும்இப்பக்கமானது
இணையத்தளத்துடன் இணைக்கப்பட்டுள்ளது.


பேஸ்புக்கில் மட்டுமன்றி டுவிட்டர் மற்றும் இன்ஸ்ட்ரகிராம் தளங்களிலும் அயதுல்லா அலி ஹாமினியின் பெயரில் கணக்குகள் உள்ளன.
அனைத்து தளங்களிலும் அவர் தொடர்பான தகவல்கள், படங்கள் மற்றும் அவரின் செய்திகள் என்பன பகிரப்பட்டு வருகின்றன.
ஈரானில் இணையப் பாவனை கட்டுப்படுத்தப்பட்டுள்ளதுடன் சமூக வலைத்தளங்கள் பலவும் தடைசெய்யப்பட்டுள்ளன.


இந்நிலையில் பேஸ்புக் மற்றும் டுவிட்டரில் ஹாமினியின் பெயரில் பக்கங்கள் உருவாக்கப்பட்டுள்ளமையானது ஈரானுக்கு வெளியில் அவரது கருத்துக்களை கொண்டு செல்வதே ஆகுமென ஆய்வாளர்கள் சுட்டிக்காட்டுகின்றனர்.
எனினும் இதனை யார் உண்மையில் உருவாக்கியுள்ளனர் என்பதில் இன்னும் மர்மம் நிலவுவதாக தெரிவிக்கப்படுகின்றது.
ஹாமினியின் அலுவலகமே இதனை உருவாக்கியிருக்கக்கூடுமென ஒரு சாரார் தெரிவித்து வரும் நிலையில் அவரது ஆதரவாளர்கள் சிலர் இதனை ஆரம்பித்து இருக்கலாம் எனவும் நம்பப்படுகின்றது.
தற்காலத்தில் பேஸ்புக் மற்றும் டுவிட்டரில் பிரபலங்களின் பெயரில் பல உத்தியோகபூர்வமற்ற பக்கங்கள் கணக்குகள் ஆரம்பிக்கப்பட்டு செயற்படுத்தப்பட்டு வருகின்றன.
இதில் சில பக்கங்கள் மற்றும் கணக்குகளினால் பல சர்ச்சைகளும் ஏற்பட்டு வருகின்றமை குறிப்பிடத்தக்கது.

