அரசு கவிழாது புதிய நண்பர்கள் உள்ளனர்

சிதம்பரம் ஆரூடம்
அரசின் ஸ்திரத்தன்மைக்கு எந்தவிதமான ஆபத்தும் இல்லை. எங்களுக்கு புதிய நண்பர்களின் ஆதரவு உள்ளது. எனவே மத்திய அரசு கவிழாது என்று மத்திய நிதியமைச்சர் ப. சிதம்பரம் தெரிவித்தார்.
இது குறித்து டில்லியில் அவர் செய்தியாளர்களிடம் வியாழக்கிழமை கூறியது, ஐக்கிய முற்போக்குக் கூட்டணி அரசு ஸ்திரத்தன்மையுடன் உள்ளது. புதிய நண்பர்களைப் பெறுவதில் எங்களுக்கு எந்தவிதமான தயக்கமும் இல்லை.
முன்பும், இப்போதும் எங்களுக்குப் போதிய நண்பர்கள் உள்ளனர். எனவே ஸ்திரத்தன்மை பற்றி யாரும் கவலைப்படத் தே¨யில்லை என்றார்.
புதிய கட்சிகளை கூட்டணியில் சேர்த்துக்கொள்வீர்களா என நிருபர்கள் கேட்டதற்கு ‘அதிலென்ன சந்தேகம் வாய்ப்பு இருந்தால் புதிய நண்பர்களை சேர்த்துக் கொள்வதில் என்ன தவறு?’ என்றார் ப. சிதம்பரம்.
300 எம்.பிக்கள் ஆதரவு, மத்திய தகவல் ஒலிபரப்புத் துறை அமைச்சர் அம்பிகா சோனி கூறியது.
அரசுக்கு 300 எம்.பிக்களின் ஆதரவு உள்ளது. (மக்களவையில் மொத்த உறுப்பினர்களின்எண்ணிக்கை 545) அரசின் இந்தக் கடின முடிவுகளைத் (டீசல் விலை உயர்வு, அன்னியநேரடி முதலீட்டுக்கு அனுமதி) தவிர்க்க முடியாது. என்று அவர்கள் உணர்ந்துள்ளனர்.
முன்கூட்டியே தேர்தல் வருவது நாட்டு நலனுக்கு நல்லதல்ல என்பதை பல அரசியல் கட்சித் தலைவர்கள் தெரிவித்துள்ளனர்’ என்றார்.
