தெஹிகஸ்தென்ன மல்லிகாகுடியிருப்புக்கு குடிநீர் வசதி


(கொட்டகலை குறூப் நிருபர்)
அம்பகமுவ பிரதேச செயலாளர் பிரிவைச் சேர்ந்த தெஹிகஸ்தென்ன மல்லிகா குடியிருப்பிற்கென புதிய குடிநீர் வேலைத்திட்டம் ஒன்று அம்பகமுவ பிரதேச செயலாளர் காரியாலயத்தினால் செயற்படுத்தப்பட்டுள்ளது.
இக்கிராமிய நீர் விநியோகத்திட்டத்தை செயற்படுத்திடவென 10000 ரூபா நிதி ஒதுக்கீடு செய்யப்பட்டுள்ளது. மத்திய மாகாண சபை காணி விவசாய வீதி கால்நடை உற்பத்தி அமைச்சர் நிமல் பியதிஸ்ஸவினால் இதற்கென நிதி ஒதுக்கீடு செய்யப்பட்டுள்ளது.
இந்நீர் விநியோகத்திட்டத்தின் மூலம் மல்லிகா குடியிருப்பில் வசிக்கும் பெரும்பாலான மக்கள் குடிநீர் வசதி பெறும் வாய்ப்பு கிட்டியுள்ளமை குறித்து மகிழ்ச்சியும் நன்றியும் தெரிவிக்கின்றனர். (ஐ-ஞ)
