புலிக்குட்டியை தத்தெடுத்தார் டோனி


இந்தியாவின் தேசிய விலங்கான புலி, மிக வேகமாக அழிந்து வரும் விலங்கினங்களில் ஒன்றாகக் கருதப்படுகிறது. புலிகளை பாதுகாப்பதற்காக மத்திய அரசு பல்வேறு நடவடிக்கைகளை எடுத்து வருகிறது. சர்க்கஸ் கூடாரங்களில் வித்தைகள் காட்ட பழக்கி வைக்கப்பட்டிருக்கும் புலிகளை மீட்டு அந்தந்த உயிரியல் பூங்காக்களில் வனத்துறையினர் ஒப்படைத்து வருகின்றனர். 
ஏற்கனவே நிதி நெருக்கடியில் தவிக்கும் உயிரியல் பூங்காக்களுக்கு இது கூடுதல் சுமையை ஏற்படுத்தி வருகிறது. இதனால் உயிரியல் பூங்காக்களில் உள்ள விலங்குகளை தத்து கொடுக்கும் திட்டத்தை பெரும்பாலான உயிரியல் பூங்காக்கள் கொண்டு வந்துள்ளன. 
இந்த வகையில் மைசூர் உயிரியல் பூங்காவில் உள்ள புலிக்குட்டி ஒன்றை இந்திய கிரிக்கெட் தலைவர் மகேந்திரசிங் டோனி தத்தெடுத்துள்ளார்.
இதற்கான ரூ. 1 லட்சம் காசோலையை அவர் இந்தியக் கிரிக்கெட் அணியின் முன்னாள் வேகப்பந்து வீச்சாளர் ஜவகல் ஸ்ரீநாத்திடம் நேற்று முன்தினம் ஒப்படைத்தார்.
