காஷ்மீர் விவகாரத்தில் முரணான தகவல்கள்கூறி குழப்பம் ஏற்படுத்துகின்றார்கள்

-ஹசாரே
புதுடில்லி: &quot;காஷ்மீர் விவகாரம் தொடர்பாக, சிலர் முன்னுக்கு, பின் முரணான தகவுகளை கூறி குழப்பி வருகின்றனர். இதுபோன்ற நபர்களால் களத்திற்கு சென்று எதுவும் சாதிக்க முடியாது. வார்த்தைகளில் மட்டும்தான் பேச முடியும்&#39; என காந்தியவாதி அன்னா ஹசாரே கூறியுள்ளார். &quot;காஷ்மீர் மாநிலத் தில் நிகழும் வன்முறைக்கு தீர்வு காண §4வண்டுமானால், அந்த மாநில மக்களிடம் வாக்கெடுப்பு நடத்தி, அவர்கள் விரும்பும் வகையில் முடிவெடுக்க வேண்டும். மாநிலத்தை தனியாக பிரிக்க வேண்டுமென அவர்கள் விரும்பினால், அதை அனுமதிக்க வேண்டும்&#39; என சட்ட நிபுணரும், அன்னா ஹசாரே குழுவைச் சேர்ந்தவருமான பிரசாந்த் பூஷன் கூறியிருந்தார். இதைத் தொடர்ந்து, ஸ்ரீராம் சேனா அமைப்பைச் சேர்ந்த சிலர் அவரை கடுமையாக தாக்கினர். இந்த விவகாரம் நாடு முழுவதும் பெரும் சர்ச்சையை ஏற்படுத்தியது.
இந்நிலையில் மன அமைதிக்காக தன் சொந்த ஊரான ராலேகான் சித்தியில் ஒரு வார மெளன விரதத்தை தொடங்கியுள்ள அன்னா ஹசாரே, இந்த விவகாரம் குறித்து இணையத்தளத்தில் தெரிவித்துள்ள தாவது, காஷ்மீருக்காக களத்தில் இறங்கி போராடியவன் நான். கடந்த 1965ல் நான் இராணுவத்தில் பணியாற்றினேன். காஷ்மீர் எல்லையில் பணியில் இருந்த போது, பாகிஸ்தானைச் சேர்ந்தவர்கள் எங்கள் மீது ரொக்கெட் வீசியும், துப்பாக்கியால் சுட்டும் தாக்குதல் நடத்தினர். இந்த தாக் குதலில் என்னுடன் இருந்த சக வீரர்கள் அனைவரும் உயிரிழந்துவிட்டனர். நான் மட்டுமே தப்பினேன். காஷ்மீருக்காக துப்பாக்கி ஏந்தி சண்டையிட்டவன் நான், என்பதை நினைவு படுத்துவதற்காக இதை கூறுகிறேன். ஆனால் சிலர், காஷ் மீர் பற்றி, முன்னுக்கு பின் முரணான தகவல்களை கூறி, குழப்பம் விளை விக்கின்றனர் என்றார்.
