ரமழானில் ஒரு நாள்...!


அன்றைய நாளின் பரக்கத்துக்காக பிரார்த்தித்தல்: “யா அல்லாஹ் இன்றைய தினத்தின் நன்மைகளை உன்னிடம் தேடுகிறேன். அதன் வெற்றியையும் உதவியையும் ஒளியையும் பரக்கத்தையும் நேர்வழியையும் வேண்டுகிறேன். இன்றைய தினத்தின் தீங்கையும் இதன் பிறகு ஏற்படும் தீங்கையும் விட்டு பாதுகாவல் தேடுகிறேன்” என்று நபியவர்கள் பிரார்த்திப்பார்கள்” (அபூதாவுத்) 
நன்மையை நாட்டம் வைத்து சிறிதளவு உறக்கம் கொள்ளல்: முஆத் ரழியல்லாஹு அன்ஹு அவர்கள் கூறினார்கள், “நான் எனது வணக்கத்தில் நன்மையை எதிர்பார்ப்பதுபோல தூக்கத்திலும் நன்மையை எதிர்பார்க்கிறேன்”
கற்றலில் அல்லது உத்தியோகத்தில் ஈடுபடல்: நபியவர்கள் கூறினார்கள், “தனது உழைப்பின் மூலம்தான் ஒருவன் சிறந்த உணவைச் சாப்பிட முடியும்.” (புகாரி)
நாள் முழுவதும் இறைதியானத்தில் திளைத்திருத்தல்: நபி ஸல்லல்லாஹு அலைஹிவஸல்லம் அவர்கள் கூறினார்கள், “சுவனவாசிகள், தாம் அல்லாஹ்வின் நினைவு இல்லாத நிலையில் கடத்திய நேரங்களுக்காக மறுமையில் கைசேதப்பட்டுக் கொள்வார்கள்.” (தபராணி)
அன்றைய நாளுக்கான தருமம் மலக்குகளின் பிரார்த்தனையை உணர்வு பூர்வமாக உள்ளத்தில் கொள்ளல். “யா அல்லாஹ் செலவு செய்வோருக்கு பிரதியீட்டைக் கொடுப்பாயாக!
2. ளுஹர் தொழுகை: ளுஹர் தொழுகையை அதற்குரிய நேரத்தில் ஜமாஅத்துடன் நிறைவேற்றல். இப்னு மஸ்ஊத் ரழியல்லாஹு அன்ஹு அவர்கள் அறிவிக்கிறார்கள். “அல்லாஹ்வின் தூதர் இறைவழிகாட்டலின் வழிமுறைகளை கற்றுத்தந்தார்கள். இறைவழி காட்டலின் வழிமுறைகளுள் ஒன்றுதான் அதான் சொல்லப்படுகின்ற மஸ்ஜிதில் தொழுகையை நிலைநாட்டுவதாகும்.”
நன்நோக்கத்துடன் சிறிது ஓய்வு கொள்ளல்: “உமது உடம்புக்கு நீ செலுத்த வேண்டிய கடமை இருக்கிறது” என்று நபியவர்கள் கூறியுள்ளார்கள்.
3. அஸர் தொழுகை: அஸருக்கு முந்திய நான்கு ரக்அத் ஸ¤ன்னத்துடன் அஸர் தொழுகையை ஜமாஅத்துடன் நிறைவேற்றல் நபி(ஸல்) அவர்கள் கூறினார்கள்; “அஸருக்கு முன் நான்கு ரக்அத்துகள் தொழுத அடியானுக்கு அல்லாஹ் அருள்புரியட்டும்.” (அபூதாவூத், திர்மிதி)
4. மஃரிப் தொழுகை: மஃரிபுடைய அதானுக்கு முன்புள்ள நேரத்தை பிரார்த்தனையிலும் மாலை நேர திக்ருகளிலும் கழித்தல். நபி(ஸல்) அவர்கள்: மூன்று பேருடைய பிரார்த்தனைகள் மறுதலிக்கப்பட மாட்டாது என்று கூறி அதில் நோன்பு துறக்கும் வரை நோன்பாளியின் பிரார்த்தனை என்பதைக் குறிப்பிட்டார்கள். (திர்மிதி)
5. இஷா தொழுகை: நபியவர்கள் கூறினார்கள்; ரமழானின் இரவில் யார் ஈமானிய உணர்வுடனும் நன்மையை எதிர்பார்த்தவராகவும் நின்று வணங்குகிறாரோ அவரது முன்னைய பாவங்களை அல்லாஹ் மன்னித்து விடுகிறான். (புகாரி, முஸ்லிம்)
