தன்னடக்கமுள்ள, உன்னதமான மனிதகுலத்தைஉருவாக்குவதே கல்வியின் குறிக்கோள்



காணாமல் போயிருந்த “ஆசிரியப் பெருந்தகையை” மீண்டும் காணக்கூடிய சமூகப் பின்னணி உருவாகியுள்ளதாகவும், இதன் பொருட்டு ஆசிரியர்களுக்கும் மாணவர்களுக்குமிடையிலான தொடர்பு வலுப்பெற வேண்டுமெனவும் ஜனாதிபதியின் பாராளுமன்ற அலுவல்கள் பற்றிய செயலாளர் குமாரசிறி ஹெட்டிகே தெரிவித்தார்.
மாத்தறை நில்வலா கல்வியியல் கல்லூரியின் விளையாட்டரங்கில் அமைந்துள்ள கருத்தரங்கு மண்டபத்தில் அண்மையில் நடத்தப்பட்ட புதிய ஆசிரிய மாணவ, மாணவிகளை வரவேற்கும் விழாவின் பிரதான விருந்தினராகக் கலந்து கொண்டு உரையாற்றும் போதே அவர் மேற்படி குறிப்பிட்டார்.
இங்கு மேலதிகமாகவும் கருத்துத் தெரிவித்த ஹெட்டிகே; கல்வி தொடர்பாக இன்று சமூகத்தில் பெரும்பாலா னோர் பேச ஆரம்பித் துள்ளனர். இவற்றுக்கு மத்தியில் பல குற்றச் சாட்டுகளும் விமர்சனங்களும் காணப்படுகின்றன. சில குற்றச்சாட்டுகளுக்கும் விமர்சனங்களுக்கும் எதுவித அடிப்படையும் கிடையாது. 
கல்வித் துறையில் பிரச் சினைகள், சிக்கல்கள் ஆரம்பமானது இன்று நேற்றல்ல. அன்று பலம் பொருந்தியவர்களால் ஏற்படுத்தப்பட்ட பிரச்சினைகள் இன்று புரையோடிப் போயுள்ளன. இவற்றின் பெறுபேறுகளுக்கு பெற்றோர், ஆசிரியர்கள் போலவே அரசாங்கத்திற்கும் முகங் கொடுக்க நேர்ந் துள்ளது. முப்பது வருடங்கள் நிலவிய யுத்தத்தின் காரணமாக எல்லாப் பிரச்சினைகளும் புதையுண்டு கிடந்தன. இவைகள் தற்போது மேலே எழ ஆரம்பித்துள்ளன. 
		
அன்று எமக்கு குண்டுச் சத்தங்களும், வெடிச் சத்தங்களும் ஒப் பாரிகளுமே கேட்கக் கிடைத்தன. நாம் எத்தனை உயிர்களை பறிகொடுத் துள்ளோம்? இத் துன்பியலில் இருந்து எம் அனைவரையும், நாட்டையும் விடுவித்தவர் ஜனாதிபதி மஹிந்த ராஜபக்ஷ அவர்களேயாவார். அவர் ஆட்சிப் பொறுப்பினை ஏற்கும் போது எல்லா இடங்களிலும் வீழ்ச்சி காணப்பட்டது. 
இப்போது நாடு பாரிய அபிவிருத்தி யுத்தத்தில் பங்கேற்றுள்ளது. இதற்கு நேரொத்த வகையில் சமூகத்தின் ஏனைய துறைகளும் முன்னேற்றமடைய வேண்டும். நல்லொழுக்கம், சமூக விழுமியங்கள் சிதைந்து போவது பாரதூரமான பிரச்சினையாகும்.
இப்போதுள்ள கல்வி முறை நாட்டுக்குப் பொருத்தமானதா? என பலர் மத்தியில் கலந்துரையாடப் படுகின்றது. அரச பாடசாலைகள் சுமார் பத்தாயிரம் (10,000) உள்ளன. சுமார் நாற்பது இலட்சம் மாணவர்கள் கல்வி கற்கின்றனர். இவர்களுக்காக சேவையாற்றும் பொருட்டு இரண்டு இலட்சத்து பதினாறாயிரம் ஆசிரியர்கள் உள்ளனர். ஆசிரியர் மாணவர் விகிதம் 1-18 ஆகும். உலகிலுள்ள ஏனைய நாடுகளுடன் ஒப்பிடும் போது இது உயர்ந்த நிலையாகும்.
தேசிய கல்வியியல் கல்லூரிகள் பதினெட்டு உள்ளன. இவற்றிலிருந்து வருடமொன்றுக்கு பயிற்சி பெற்ற ஆசிரியர்கள் சுமார் மூவாயிரம் பேர் வெளியேறுகின்றனர். அப்படியாயின் நாம் திருப்தியடையக் கூடிய இடத்தில் கல்வி காணப்படுகின்றதா? நோக்கங்கள் நிறைவேறுமா? சிக்கல்கள் ஏன் எழுகின்றன? இத்தகைய சிக்கலான கேள்விகள் எமக்கு முன்னால் காணப்படுகின்றன. இவற்றுக்குத் துரிதமான தீர்வுகள் கிடையாது. சமூகத்திலே பாரிய வீழ்ச்சி காணப்படுகின்றது. 
தந்தைக்கு தனது மகளை இனங்காண முடியாமல் போன சந்தர்ப்பங்கள் தொடர்பாக இன்றும் செய்திகள் வெளியாகின்றன. பிள்ளைகளையும் சகோதர, சகோ தரிகளையும் இனங் காண முடியாமல் போகும் பட்சத்தில் நாங்கள் எங்கே போய்க் கொண்டிருக்கின்றோம்? முதலில் சிறந்த வீடொன்றை அமைத்துக் கொள்ள வேண்டும். வீட்டில் சிக்கல்கள் காணப்பட்டால் அவை சமூகத்தை சிக்கலாக்கும். மஹிந்த சிந்தனையானது இதனை இனங்கண்டுள்ளது.
தேசத்தின் இருப்பு ஆசிரியர்களின் கரங்களிலேயே தங்கியுள்ளது. பயங்கரவாதத்தின் விளைவாக ஏற்பட்ட சமூகப் பின்னணி சிறந்ததல்ல.
அன்பு, கருணை என்பவை மக்களை விட்டு விலகிச் சென்றுள்ளன. “ஆசிரியப் பெருந்தகை” காணாமல் போனார். ஆசிரியர்களுக்கும் மாணவர்களுக்கும் இடையிலான தொடர்பில் விரிசல் ஏற்பட்டது. ஒழுக்கம் சீர்கெட்டுப் போனது. சில பல்கலைக்கழகங்களில் விரிவுரையாளர்கள் தொடக்கம் பிரச்சினைகள் உள்ளன. 
பாடசாலை களில் ஆசிரியர்களுக்கு மத்தியில் பிளவு ஏற்பட்டுள்ளது. ஒழுக்க நெறிகள், சமூக விழுமியங்கள் புறக்கணிக்கப்பட்டுள்ளன. எல்லா இடங்களிலும் பிளவுகள். இவ்வாறான நிலையில் தேசத்தின் எதிர்காலம் எப்படி அமையும்? பிள்ளைகளுக்கு மட்டும் குறை கூறுவதில் அர்த்தம் கிடையாது. பொறுப்பு வாய்ந்த அனைவரும் மீண்டும் தமது பாதையை திரும்பிப் பார்க்க வேண்டிய காலம் பிறந்துள்ளது. இவை தொடர்பாக ஜனாதிபதி அவர்களும் கூடிய கவனம் செலுத்தியுள்ளார்.
உயர்தரப் பரீட்சையில் தோற்றுகின்ற மாணவர்களுள் இருபதாயிரம் மாணவர்களே பல்கலைக்கழக அனுமதி பெறுகின்றனர். ஏனையோ ருக்கு மாற்றுவழிகள் இருக்க வேண்டும். இச் சவால்களை வெற்றி கொள்வதற்காக ஆசிரியர்கள் மாணவர்களுக்கு வழிகாட்ட வேண்டும்.
மாணவர்களின் இயல் திறன்கனை இனங்காண வேண்டும். மட்பாண்ட வேலையில் திறன்கொண்ட வரை தச்சன் வேலையில் ஈடுபடுத்துவது இடம்பெறலா காது. ஆசிரியர் உளவியலுடன் இணைய வேண்டும். அவ ருக்கு கல்வியின் குறிக்கோள் தொடர்பான புரிந்துணர்வு இருக்க வேண்டும் “ஜோன் ரஸ்கின்” எனப்படும் புத்திஜீவி ஒரு தடவை,
“கல்வியின் உண்மையான குறிக்கோள் கறுப்புக் கோட் அணிந்து கொண்டு நடமாடும் தர்க்க ஏடொன்றினை உருவாக்குவதல்ல, மாறாக, தன்னடக்கத்துடன் கூடிய உன்னதமான மனிதரை உருவாக்குவதா கும்” எனக் குறிப்பிட்டார். இது கடினமாக இருக்கலாம், இதனாலேயே ஒரு தடவை கர்தே எனும் கவிஞன் “பயிரிடலானது அறுவடை பெறு வதைப் போன்று இலகுவானதல்ல” எனக் குறிப்பிட்டான்.
கற்பிக்கக் கூடிய மனநிலை ஆசிரியர்களுக்கு இருக்க வேண்டும். பொறுப்பு வாய்ந்தவர்கள் இதனையும் கருத்திற் கொள்ள வேண்டும். இன்றேல் மருத்துவர் சுகயீனமடைந்தால் எது நடக்குமோ அதுவே நடக்கும். ஏனைய உயர் கல்வி நிறுவனங்களுடன் ஒப்பிடும் போது நில்வலா கல்வியியல் கல்லூரி சிறந்த ஒழுக்கத்துடன் திகழ்வது மகிழ்ச்சி தருகின்றது. இது ஏனைய உயர் கல்வி நிறுவனங்களுக்கும் ஒரு முன்மாதிரியாகும்” எனவும் ஹெட்டிகே தெரிவித்தார்.
நில்வலா கல்வியியல் கல்லூரியின் பீடாதிபதி கொமாண்டர் ஏ.ஆர். டபிள்யூ. எம்.எம்.ஏ.ஜே. அமரக்கோன்; இன்று கணிதம், விஞ்ஞானம் மற்றும் மனைப் பொருளியல் ஆகிய மூன்று பாடநெறிகளுக்காக 260 ஆசிரிய மாணவர்கள் சேர்த்துக் கொள்ளப்பட் டுள்ளனர். இந்த விழாவிலே அவர்களது பெற்றோர்களும் பங்கேற்றுள்ளனர்.
கற்பித்தல் தொடர்பாக இவர்களுக்கு இரண்டு வருட பாடநெறி நடத்தப்படும். சகல தங்குமிட வசதிகளுடன் ஒருவருக்கு முதல் வருடத்தில் 2500 ரூபாவிலான கொடுப்பனவும், இரண்டாம் வருடத்தில் 3000 ரூபாவிலான கொடுப்பனவும் வழங்கப்படும். மூன்றாம் ஆண்டில் நடைமுறை ரீதியான கட்டுறுப் பயிற்சி வழங்கப்படும். இந்தக் கல்லூரியைப் போன்று இன்னும் 17 கல்லூரிகள் இயங்கி வருகின்றன.
நாடு பூராகவும் கல்வி நிறு வனங்களில் பல்வேறுபட்ட பிரச்சினைகள் காணப்படுகின்ற கால கட்டமாக இக் காலகட்டம் அமைந்துள்ளது. இருப்பினும் மிகச் சிறந்த உடல், உளப் பின்னணியில் இந்த ஆசிரிய மாணவர்களுக்கு நல்வழிகாட்டுவதற்கான வாய்ப்புக் கிடைத்துள்ளமையையிட்டு நாம் மகிழ்ச்சியடைகின்றோம்.
கற்பித்தலைப் போன்று ஒழுக்கம் தொடர்பாகவும் முறையான வேலைத்திட்டமொன்றின் கீழ் நடவடிக்கைகள் மேற்கொள்ளப் படுகின்றன. எனவே பெற்றோர் இந்தப் பிள்ளைகள் தொடர்பாக எதுவித அச்சத்தையும் சந்தேகத்தையும் கொள்ள வேண்டியதில்லை. அந்த வகையில் நீங்கள் அதிர்ஷ்டசாலிகள்.
கல்வி அமைச்சின் சிரேஷ்ட ஆலோசகர் ஒமாரே கஸ்ஸப தேரர் அவர்கள் சமயக் கிரியைகளை மேற்கொண்டு உரையாற்றியதோடு உப பீடாதிபதி (நிர்வாகம் மற்றும் நிதி) விரிவுரையாளர் ஏ.பீ. குணபால, மாணவர் ஒழுக்கம், விடுமுறை மற்றும் பெற்றோர் தொடர்புகள் சம்பந்தமாக ஆலோசனை ரீதியான சொற்பொழிவொன்றை மேற்கொண்டார்.
சிரேஷ்ட விரிவுரையாளர் சட்டவாதி டபிள்யூ. ஜீ. சிறிபால இக் கல்லூரி 25 ஆண்டுகளை பூர்த்தி செய்யும் முகமாக வெளியிடப்பட்ட “நில்வலா சாஸ்திரீய சங்கிரகய” எனும் நூலினை விருந்தினர்களுக்குக் கைய ளித்தார்.
