அதிகாரப் பதவியில் இல்லாத எந்தவொருதனிமனிதனுக்கும் கிடைக்காத செல்வாக்கு


இர்பான் மொஹமட்(நேற்றைய தொடர்ச்சி)
இக்காலகட்டத்தில் மசாலா படங்களை கொடுத்து தனது ஸ்தானத்தை தக்கவைத்துக்கொண்ட ரஜினி 90 களில் தொழில்நுட்ப விடயங்களின் முக்கியத்துவத்தை புரிந்துகொண்டு கதையமைப்பிலும் கவனம் செலுத்த ஆரம்பித்தார். 
இரசிகர்களின் எதிர்பார்ப்புக்களுக்கு ஏற்றவாறு படங்களில் அரசியல் நெடிவரும் வசனங்களும் சேர்க்கப்பட்டன. வருடங்களுக்கு 3 படங்கள் நடித்துக் கொண்டிருந்த ரஜினி படங்களின் எண்ணிக்கையை குறைத்து கொண்டு 2 வருடங்களுக்கு ஒரு படம் நடிக்க ஆரம்பித்தார். அந்த படங்கள் நிறைய வசூல் சாதனைகளைப் புரிந்தன.
95 இல் பாட்ஷா திரைப்படம் ரஜினையை வானளவிற்கு உயர்த்தி அரசியல் எதிர்ப்பார்ப்பிற்கு பிள்ளையார் சுழி போட்டதுதான் பாட்ஷா திரைப்படம். இத்திரைப்படம் ரஜினி ரசிகர்களின் ஒட்டுமொத்த சொய்ஸாக இப்படம் அமைந்ததோடு இதைவிட நல்ல எக்ஷன் படம் எதுவும் தமிழ் சினிமாவில் இதுவரை வரவில்லை என்பது சினிமா விமர்சகர்களின் கருத்து.
இது தமிழக அரசியலின் தவிர்க்கமுடியாத சக்தியாகவும் ரஜினியை கொண்டு சென்றது. இதில் ரஜினி பேசிய பஞ் வசனங்களும் அவரை இந்தியாவின் மிகப்பெரிய நடிகராகவும், வசூல் சக்கரவர்த்தியாகவும் திரும்பி பார்க்க வைத்தது. தெலுங்கு பட உலகில் மீண்டும் பாட்ஷா திரைப்படம் ரஜினியின் தெலுங்கு மார்க்கத்தை உயர்த்தி கொடுத்தது. 
150 வது படமாக வெளிவந்த படையப்பா திரைப்படம், சுமார் 2 வருட இடைவெளிக்குப் பிறகு வெளிவந்தது. 2 வருடங்கள் அவர் ஓய்வெடுத்தாலும் தமிழகத்தின் சூப்பர் ஸ்டார் தான் தான் என்பதை இத்திரைப்படத்தின் மூலம் நிரூபித்தார். படமே நடிக்காவிட்டாலும் தான் சூப்பர் ஸ்டார் என்பதை நிரூபிக்க அசுர சாதனைக்கு சொந்தமான படம் வெகுஜன சினிமாவின் சக்கரவர்த்தி ரஜினி தான் என்பது படத்திற்கு கிடைத்த அமோக ஆதரவு சொன்னது. 
இப்படத்தில் அமைந்த ஒரு சில காட்சிகள் முதல்வர் ஜெயலலிதாவிற்கு எதிராக அமைக்கப்பட்டதாகவும் கருதி ஒரு சில ஊடகங்கள் செய்தி வெளியிட்டிருந்தன. படம் மெகா ஹிட்டானது. அமெரிக்கா உள்ளிட்ட உலக நாடுகளில் தமிழர்கள் வசிக்கும் பகுதி எங்கும் இத்திரைப்படம் திரையிடப்பட்டது.
2 ஆயிரமாமாண்டு காலப் பகுதியில் ரஜினி பலத்த புகழை சாம்பாதித்ததை போன்றே அரசியல் எதிரிகளையும் சம்பாதிக்க தொடங்கினார். 96 இல் தொடங்கிய அரசியல் பிரச்சினை, காவிரி வடிவில் மீண்டும் வந்த அதே நேரத்தில் 2002 ஆம் ஆண்டில் வெளிவந்த பாபா திரைப்படத்திற்கு பெரும் நெருக்கடியையும் சந்திக்க வேண்டி ஏற்பட்டது. படமும் தோல்வியடைந்ததோடு ரஜினியின் சினிமா வாழ்க்கையும் முடிந்ததென்று எண்ணிய பலருக்கு தான் குதிரை என்பதை நிரூபித்தார்.
96 காலப் பகுதியில் தமிழக அரசியலில் நிலவிய குழப்பங்கள் காரணமாக ரஜினியினால் பார்த்துக்கொண்டிருக்க முடியாமல் போனது. 1996 ஆம் ஆண்டு சட்ட மன்ற தேர்தலில் அ.தி.மு. 8. அரசிற்கு எதிராக ரஜினி குரல் கொடுக்கிறார். தி.மு.க., த.ம.க. கூட்டணிக்கு வாக்களிக்குமாறு ரஜினி மக்களை கேட்டுக்கொண்டார். 
இதற்கெல்லாம் காரணம் ஜெயலலிதா அரசின் ஜனநாயக விரோத நடவடிக்கைகள் தான் எதையும் மறைக்காமல் வாக்குக் கேட்டு யாராவது பணம், 50, 100 கொடுத்தால் வாங்க வேண்டாம் 500, 1000 கொடுக்குமாறு கேட்டு வாங்கிக் கொள்ளுங்கள் ஜெயலலிதா ஆட்சிக்கு வந்தால் தமிழகத்தை அந்த ஆண்டவனாலும் காப்பாற்ற முடியாதென்று, என்ற ரஜினியின் அதிரடியான பேச்சும் ஜெயலலிதா அரசை நடுங்க வைத்ததோடு பெரும் சர்ச்சையையும் ஏற்படுத்தியது. கடைசியில் தி.மு.க. கூட்டணி வெற்றி பெறுகிறது. தொடர்ந்து 1998 பாராளு மன்ற தேர்தலில் ரஜினி எடுத்த நிலைப் பாடும் முக்கியமானதாக பார்க்கப்பட்டது.
2005 இல் சந்திரமுகி, திரைப்படத்தின் ஓடியோ வெளியீட்டில் கலந்துகொண்டு பேசிய போது, அவர் அது பற்றி வெளிப்படையாகவே பேசினார். படமும் வெளிவந்து தமிழக சினிமா வரலாற்றில் அதிக நாட்கள் ஓடிய திரைப்படம் என்ற சாதனையோடு ரஜினியின் இடம் உயர்ந்தது. இப்படத்தின் திரைக்கதை, நகைச்சுவை, போன்றவற்றால் திரைப்படம் பெரும் வெற்றியைப் பெற்றது. ரஜினி சொன்னது போல தான் யானையில்லை குதிரையென்பதை நிரூபித்தார். மிக நீண்ட நாள் சினிமா ஆர்வலர்களின் ஆவலாக இருந்த பிரமாண்ட இயக்குனர் ஷங்கரும் ரஜினியும் இணையம் நேரம் வந்தது. 
முதல்வனில் இணைந்திருக்க வேண்டிய இவ்விருவரும் சிவாஜி தபாஸ் எனும் திரைப்படத்தின் மூலம் இணைந்து மிகப்பெரிய வெற்றியை கொடுத்தனர். ரஜினி இன்னும் இளமையோடு இருப்பதையும் இப்படம் நிரூபித்தது. வட இந்தியாவிலும் இப்படம் மிகப்பெரும் சாதனையை படைத்தது. இந்தியாவின் மிகப் பெரிய நட்சத்திரம் ரஜினிகாந்த் என்பதை இத்திரைப்படம் எடுத்துக் காட்டியது. 
திரையிடப்பட்ட சகல திரையரங்குகளிலும் புதிய சாதனைகளை படைத்த சிவாஜி திரைப்படம் வட இந்தியாவில் அபித்தாபிற்கா ரஜினிக்காக மவுசு அதிகம் என்பதை கணக்கிடவேண்டிய கட்டாயம் ஊடகங்களுக்கு ஏற்பட்டது. கருத்து கணிப்பு வெளியான போது ரஜினி 52 சதவீத வாக்குகளையும் அமித்தாப்பச்சன் 48 சதவீத வாக்குகளையும் பெற்றிருந்தனர். என். டி. ரி.வியின் 2007 ஆம் ஆண்டிற்கான சிறந்த பொழுதுபோக்காளருக்கான விருதையும் பிரதமர் மன்மோகன் சிங்கிடமிருந்து ரஜினி பெற்றுக் கொண்டார்.
ரஜினி அதிக புகழையும் பணத்தையும் செல்வாக்கையும் பெற்றதோடு தன் ரசிகர்களையும் உற்சாக வெள்ளத்தில் ஆழ்த்தினார். எயந்திரன் என்ற இத்திரைப்படத்தின் மூலம் உலக அளவில் மாபெரும் சாதனையை புரிந்த முதல் தமிழ் திரைப்படம் என்ற அந்தஸ்திற்கு உயர்த்திய அதே நேரத்தில், திடீரென அனைவரினதும் கவனத்தை ஈர்க்கவும் ஆரம்பித்தார். 
திடீரென சுகவீனமுற்றதால் பல கோடி நெஞ்சங்களில் குடியிருக்கும் அதிகாரமில்லாத தனி மனிதனுக்குள்ள செல்வாக்கை உலகிற்கு சொன்னதோடு மிகப்பெரும் கண்டத்திலிருந்து தப்பி சினிமா ரசிகர்களை மகிழ்ச்சிப்படுத்தும் வித்தையை காட்ட தயாராகின்றார்.
இந்தியாவின் மிகப்பெரிய படைப்பாகவும் சங்கரின் கனவு படைப்பாகவும் 3 மொழிகளில் வெளியாகிய இயந்திரன் திரைப்படம் இந்திய படைப்பின் உச்சமாக கருதப்பட்டது. 150 கோடி பட்ஜட்டில் தயாரிக்கப்பட்ட இயந்திரன் திரைப்படம் சன் பிச்சர்ஸ் தயாரித்த முதல் திரைப்படமாகவும் இது அமைந்தது. இந்திய திரைப்படங்களில் அனைத்து வசூல் சாதனைகளை முறியடித்து ரஜினியின் அந்தஸ்தினை யும் புகழினையும் வான் அளவிற்கு உயர்த்தியது.
ஷங்கரின் இயக்கம் பாராட்டப்பட்டதோடு ரஹ்மானின் இசையும் பேசப்பட்டது. ரஜினி இத்திரைப்படத்திற்காக தன்னை முழுமையாக அர்ப்பணித்துக் கொடுத்தார். சாதாரணமாக 4 மாதங்கள் கூட ஒரு படத்திற்காக நாள் கொடுக்காத ரஜினிகாந்த் இயந்திரன் திரைப்படத்திற்காக இரண்டரை வருடங்கள் அயராது பாடுபட்டார். ஓடியோ வெளியீட்டின் பொழுதும் மிகப்பெரிய எதிர்பார்ப்பு நிலவியதோடும் ஓடியோ விற்பனையிலும் புதிய சாதனை படைத்தது. 
3 ஆயிரம் திரையரங்குகளில் உகெங்கும் திரைப்படம் வெளியானது. தமிழகத்தில் மாத்திரம் தொளாயிரம் திரையரங்குகளில் திரையிடப் பட்டது. அதிகாலை ஒரு மணிக்கும் இப்படம் திரையங்குகளில் திரையிடப் பட்டது. படம் திரையிடப்பட்ட சகல நாடுகளிலும் திருவிழா கொண்டாட்டம் போல் அமைந்தது. 
உலகம் முழுவதிலும் 450 கோடிக்கு மேல் இப்படம் வசூல் செய்ததோடு இந்தியாவில் மாத்திரம் 375 கோடி ரூபா வசூல் செய்தது. இந்தியாவின் வசுல் சக்கரவர்த்தி ரஜினிதான் என்பதை நிரூபித்தது. பல சர்வதேச நாடுகளில் இடம்பெற்ற விருது வழங்கும் விழாக்களிலும் இப்படம் பாராட்டை பெற்றது. இவ்வளவு புகழ் கிடைத்த போதும் ரஜினி அடக்கமாக இருந்து அடுத்த படத்தை ஆரம்பிப்பதற்கான அறிவிப்பை வெளியிட்டார். 
மே 13 ஆம் திகதி அவரது உடல்நிலை மோசமடைந்து உடனடியாக அவர் சென்னை இராமச்சந்திர மருத்துவமனைக்கு அழைத்துச் செல்லப்பட்டார். அவரது உடல்நிலை பற்றி மிக மோசமான வதந்திகள் பரவ துடிதுடித்து போனார்கள் இரசிகர்கள். இராமச்சந்திரா மருத்துவ மனைக்கு முன்பு குவிந்தார்கள். இந்தியாவின் சகல ஊடகங்களும் இதை உற்றுநோக்கிக் கொண்டிருந்தன. ரஜினி மீது அவரது இரசிகர்கள் எந்தளவு அன்பும் பக்தியும் கொண்டிருந்தார்கள் என்பதை அந்த சந்தர்ப்பம் படம் பிடித்து காட்டியது. 
தலைவரின் ஒரு புகைப்படத்தை யேனும் வெளியிட வேண்டுமென இரசிகர்கள் கேட்டார்கள். தனுஷின் கெமரா போனிலிருந்து ஒரு படம் எடுக்கப்பட்டு இரசிகர்களுக்காக வெளியிடப்பட்டது. அதே மருத்துவமனையில் 5 முறை டயாலிஸிஸ் செய்யப்பட்ட பிறகு ஓரளவு உடல் தேறினார். ஆனாலும் இரசிகர்கள் தங்கள் தலைவருக்கு நேர்ந்த கதியை எண்ணி கலங்கி போனார்கள். 
அப்போதுதான் ரஜினி சிங்கப்பூரிலிருந்து மெளன்ட் எலிசபெத் மருத்துவமனைக்கு கொண்டுசெல்லப்பட்டார். தலைவன் தன் ரசிகர்களுக்கு கனத்த குரலில் தன் குரலை தன் மகளின் தொலைபேசியில் பதிவு செய்து தன் ரசிகர்களுக்காக ஊடகங்களில் ஒளிபரப்புமாறு அனுப்பி வைத்தார். சகல ஊடகங்களும் அதற்கு முன்னுரிமையளித்தன.
தன் காந்த குரலால் ரசிகர்களை கவர்ந்து இழுத்த தலைவன் குரல் கேட்டு பலரும் கவலையின் உச்சத்திற்கே போனார்கள். எல்லோரினதும் குடும்பத்தில் ஒருவராக பார்க்கப்படும் ரஜினி தமிழக மக்களை ஒரு கணம் துடிக்க வைத்துவிட்டார். வைகோவும் ஒரு கூட்டத்தில் இது தொடர்பில் பேசினார். மெளன்ட் எலிசபெத் மருத்துவமனையில் சிகிச்சைபெற்ற ரஜினியின் உடல்நிலை படிப்படியாக சீரடைய தொடங்கியது.
இதன்போது தான் ரஜினியின் உடல் நிலை சீரடைய வேண்டி உலகம் முழுவதிலுமுள்ள அவரது ரசிகர்கள் பிரார்த்தனைகளில் தீவிரமாக ஈடுபட்டனர். திரையுலக பிரமுகர்களும் அவருக்காக பிரார்த்தனை செய்தனர். கோயில்களில் அன்னதானம், மண்சோறு சாப்பிடுதல், தீ மிதித்தல், சர்வமத பிரார்த்தனைகள் உலகளாவிய கூட்டுப் பிரார்த்தனைகள் பாதை யாத்திரையென அவரவருக்கு தெரிந்த வகையில் கிட்டத்தட்ட 2 இலட்சத்திற்கும் அதிகமான பிரார்த்தனைகள் ரஜினிக்காக நடத்தப்பட்டன. உலகில் எந்த அதிகாரத்திலும் இல்லாத ஒரு மனிதருக்கு இத்தனை பிரார்த்னைகள் நடத்தப்படுவது இதுவே முதல் முறை. 
பின்னர் ஜூன் 14 ஆம் திகதி பூரண குணமடைந்த அவர் ஓய்வுக்காக ஒரு மாதமளவில் தங்கியிருந்து தமிழகம் திரும்ப தயாராகினார். எப்போது அவர் சென்னை திரும்புவார் என காத்திருந்த ரசிகர்கள் அவர் திரும்பும் திகதியை முன்கூட்டியே அறிவிக்க வேண்டுமென லதா ரஜினியிடம் நேரில் தெரிவித்தார்கள். 
அதற்கு தனது ஒப்புதலையும் அளித்த அவர் ஜுலை 13 ஆம் திகதியென உறுதியாக தெரிவித்தார். அந்த செய்திக்காக காத்திருந்த அவரது ரசிகர்கள் சென்னை விமான நிலையத்திலிருந்து வீடு செல்லும் வரை மகத்தான வரவேற்பளிக்க தயாராகினார்கள். தன் தலைவனை காண விமான நிலையத்திற்கு 2, 3 மணித்தியாலங்களுக்கு முன்பே ரசிகர்கள் கூடியிருந்தனர். தலைவனின் தரிசனம் கிடைக்கிறது. கூட்டம் மிகுதியால் ரஜினிக்கும் ரசிகர்களை நெருங்க முடியவில்லை. 
தலைவனை பார்த்த சந்தோஷத்தில் ரசிகர்கள் மகிழ்ச்சியின் உச்சத்திற்கு போனார்கள் பாதுகாப்பு கெடுபிடிகளால் ரசிகர்கள் காவலாளிகளிடம் அடியும் வாங்கினார்கள். தலைவன் தன் குடும்பம் சகிதம் ரசிகர்களை வணங்கியவாறு வீடு சென்றார். ஆனாலும் இடையிடையே அவரது ரசிகர்கள் ஒட்டியிருந்த போஸ்டர்கள் ரஜினியை மெய்சிலிர்க்க வைத்துவிட்டன. 
அவர் மீது ரசிகர்கள் எந்தளவு பற்றும் பாசமும் அன்பும் வைத்திருக்கிறார்கள் என்பதை அவரும் சரியாக புரிந்துகொள்ளும் சந்தர்ப்பமாக இது அமைந்தது. தொடர்ந்தும் ராணா படத்தில் நடிக்க முடிவு செய்த ரஜினி பல்வேறு நிகழ்வுகளிலும் கலந்துகொண்டார்.
அதிலும் இயக்குனர் எஸ். பி. முத்துராமனுக்கு விருது வழங்க ஏற்பாடு செய்யப்பட்ட ஒரு நிகழ்விலும் கலந்து கொண்டு பேசிய உரை சற்று பலரையும் யோசிக்க வைத்தது. அதனை தொடர்ந்து ராணா படத்தை அடுத்த ஆண்டு எடுக்க தீர்மானித்துவிட்டு கோச்சடையான் எனும் த்ரிடி எனும் எனிமேஷன் திரைப்படத்தில் ரஜினி நடிக்க இருப்பதாகவும் செய்திகள் தற்சமயம் வெளியாகியுள்ளன. கோச்சடையான் திரைப்படம் அடுத்த ஆண்டு ஆகஸ்ட் மாதம் வெளியாகவுள்ளது.
எம். ஜி. ஆர்க்கு கிடைக்காத அதிர்ஷ்டம் ரஜினிக்கு உண்டு என்றால் அது அவரது ரசிகர்கள்தான். ரஜினியின் ரசிகர்களை ஒருவரை யறைக்குள் அடக்கி விட முடியாது. 5 வயது குழந்தை முதல் 70 வயது ஷிதியோர் வரையும், கூலி தொழிலாளி முதல் பொறியியலாளர் வரை, படித்தவர்கள், பாமரர்கள் என்ற பாகுபாடு இல்லாமல் அவரது ரசிகர் வட்டம் விரிந்து கொண்டே செல்கிறது. விரிந்து செல்லும் இவரது ரசிகர் வட்டமும் இவரது தரமும் இவரை கடைசியில் எங்கு கொண்டு நிறுத்தும் என்பது அவர் சொல்வது போது ஆண்டவனுக்கு தான் தெரியும்.
