மஸ்கெலியா காட்மோர் வீதிமீண்டும் சேதமடையும் அவலம்



மஸ்கெலியா காட்மோர் வீதி கடந்த பல ஆண்டு காலமாக செப்பனிடப்படாமல் இருந்தது. கெளரவ அமைச்சர் மேவின் சில்வா நெடுஞ்சாலைகள் அமைச்சராக இருந்த போது இவ்வீதியை மல்லியப்பு சந்தி முதல் காட்மோர் வரை செப்பனிட 70 மில்லியன் நிதி ஒதுக்கப்பட்டிருந்தது.
எனினும் மல்லியப்பு சக்தி முதல் காட்மோர் வரை 6 1/2 கிலோ மீற்றர் தூரத்தை செப்பனிடவே இவ்வாறான பாரிய நிதி ஒதுக்கப்பட்டது.
இருந்த போதும் அந்த வீதியை செப்பனிட பொறுப்பு ஏற்றவர் முறையாக செப்பனிடவில்லை, அத்தோடு காட்மோர் தோட்டத்தை அண்டிய வீதியில் 1000 மீற்றர் தூரத்தை செப்பனிடப்படாமல் குண்டும் குழியுமாக உள்ளதை கடைசிவரை செப்பனிடப்படவில்லை என்பது அப்பகுதி மக்கள் மிகவும் விசனத்துடன் தெரிவிக்கின்றனர்.
மேலும் முதன் முதல் ஆரம்பிக்கப்பட்ட மல்லியப்பு சந்தி முதல் செப்பனிடப்பட்ட வீதி தற்போது உடைந்து வருகின்றது. வீதியை செப்பனிட்டு 4 மாதங்களே ஆகின்றது. 
இவ்வாறு முறையாக செப்பனிடப்படாமையால் இந்த நெடுஞ்சாலைக்கு ஒதுக்கிய நிதியை முறையாக பயன்படுத்தவில்லை. சம்பந்தப்பட்ட அமைச்சர் உடன் நடவடிக்கை மேற்கொண்டு சம்பந்தப்பட்ட கொந்தராத்துக்காரர்கள் மீது நடவடிக்கை மேற்கொள்ள வேண்டும் என தோட்ட மக்கள் கேட்கின்றனர்.
