இஸ்லாம் நீதியான மார்க்கம்


உலகளவில் அனைத்துத் தளங்களிலும் முன்னேற்றம், அபிவிருத்தி , வளர்ச்சி என்றெல்லாம் பேசப்படுகினற இக்காலப்பகுதியில் மானிடம், மனிதம் குறித்து நோக்குகின்ற போது அனைத்தும் மறுபக்கமாகத்தான் விடை கிடைக்கின்றது. 
இன்று உரிமை மீறல்கள், அத்துமீறல்கள், அநியாயங்கள் என்பன நாளுக்கு நாள் அதிகரித்த வண்ணமே இருக்கின்றன. எவ்வாறு உரிமைகளைப் பாதுகாத்துக் கொள்வது, உடைமைகளைக் காத்துக் கொள்வது என்பது குறித்து யாருக்குமே தெரியாதளவுக்கு அத்துமீறல்களும் அநியாயங்களும் மிகச் சாதாரணமாக இடம்பெறுவதனை நாம் நாளாந்தம் கண்டு வருகின்றோம். 
தலைவர்கள், அரசியல் வாதிகள், அறிஞர்கள். சிறுவர்கள், பெண்கள், வயோதிபர்கள் என்ற எந்த வேறுபாடுமின்றி , யார் யாரிடம் போய் முறையிடுவது, யாரிடம் போய் தமது உரிமைகளைப் பெற்றுக் கொள்வது, என்று தெரியாத ஒரு உலகத்தில் தான் நானும் நீங்களும் வாழ்ந்து கொண்டிருக்கின்றோம். அநியாயம் என்பது தெட்டத்தெளிவாகத் தெரிந்தும் தட்டிக்கேட்க முடியாத அல்லது தட்டிக் கேட்க பலம் இல்லாத ஒரு சமூக சூழல் உலகளவில் நிலவுகின்றது.
ஆனால் அன்றே இஸ்லாம் மனிதனை, மனித நேயத்தை மிகச் சரியாக மதித்தது மட்டுமன்றி அதற்கான முறையான வழிகாட்டல்களையும் சட்டதிட்டங்களையும் சொல்லித்தந்தது. அவ்வாறே அனைத்தையும் நடைமுறை வாழ்வில் வாழ்ந்து காட்டிய ஒரு சமூக்தையும் உருவாக்கிக் காட்டியது. ஆனால் துரதிஷ்டம் அந்த முன்மாதிரிகளையும் சிறப்புகளையும் அடுத்தவர்களுக்கு எடுத்துச் சொல்லமுடியாதளவுக்கு எமது நிலை கவலைக்கிடமாக இருக்கின்றது . 
ஒருபோது, அம்ர் இப்னுல் ஆஸ் மிஸ்ர் பகுதியை நிருவகிப்பதற்காக அனுப்பப்பட்டார். அங்கே அவரது மகன் ஒரு கிப்தி மனிதருடன் போட்டியிட்டியொன்றில் ஈடுபட்டு, அப்போட்டியிலே அவரது மகன் தோற்றதுடன் கிப்தி வெற்றிபெற்றார். 
இதனைக் கண்ட அம்ர் இப்னுல் ஆஸின் மகன் கோபமடைந்தார். சவுக்கை எடுத்துவந்து அந்த கிப்திய மனிதருக்கு அடிக்கலானார். மட்டுமன்றி &quot;நான் கண்ணியமான மனிதர்களின் பிள்ளை&quot; என பெருமிதத்துடன் அந்த கிப்திய மனிதரிடம் கூறினார்.
முஸ்லிம்கள் கண்ணியமானவர்கள்; பொறாமைப்படமாட்டார்கள் : நீதியானவர்கள்: நிச்சயமாக தனக்கு இழைக்கப்பட்ட அநியாயத்திற்காக நீதியை பெற்றுத்தருவார்கள் என்பதனை அந்த கிப்தி நன்கு விளங்கி வைத்திருந்தார். பின்பு அந்த கிப்திய மனிதர் மிஸ்ர் பிரதேசத்திலிருந்து வெளியேறி மதீனா முனவ்வரா நோக்கிச் சென்றார். அங்கு கலீபா உமர் இப்னுல் ஹத்தாப் (ரழி)யை சந்தித்து நடந்தவற்றை விளக்கினார். நடந்த விடயத்தை கேட்ட உமர் (ரழி) உடனே அம்ரையும் அவரது மகனையும் அழைத்து வருமாறு கட்டளையிட்டார்.
அவர்கள் இருவரும் உமர் (ரழி)யின் முன்னிலையில் கொண்டு வரப்பட்டனர். அவ்வாறே கிப்தி மனிதரும் வரவழைக்கப்பட்டு அவரிடம் சவுக்கினைக் கொடுத்து, கண்ணியமானவர்களின் மகனுக்கு சவுக்கினால் அடியும்&#39; என வேண்டினார் உமர் (ரழி). அவ்வாறோ அம்ரிப்னுல் ஆஸின் மகனுக்கு அந்த கிப்தி சவுக்கினால் அடிக்கலானார். பின்பு கிப்தி மனிதனை நோக்கி …….. அதனால் அம்ரிற்கும் அடிப்பீராக என உமர் (ரழி) வேண்டிக் கொண்டார்.
அதற்கு அந்த கிப்திய மனிதர் &quot;அம்ர் எனக்கு அடிக்கவில்லையே…. அவரது மகன்தானே எனக்கு அடித்தார்&quot; எனக் கூறினார். அதற்கு உமர் (ரழி) &quot; நிச்சயமாக அவரது மகன் சவுக்கினால் மட்டுமல்ல, அவரது தந்தையின் அதிகாரத்தினாலுமே உமக்கு அடித்துள்ளார். எனவே, நீர் அவருக்கும் அந்த சவுக்கினால் அடியும்&quot; எனக் குறிப்பிட்டார்.
பின்பு உமர் (ரழி) அவர்கள், அம்ர் இப்னுல் ஆஸினைப் பார்த்து &quot; மனிதர்களை அவர்களது தாய்மார் சுதந்திரவான்களாக பெற்றெடுத்த நிலையில், எப்போதிலிருந்து அவர்களை நீங்கள் அடிமைகளாக்கிக் கொண்டீர்கள்?&quot; எனக் கேட்டார்
இது இஸ்லாமிய வரலாற்றில்; இடம்பெற்ற உண்மைச் சம்பவம். இஸ்லாம் அனைவரையும் மனிதராக நோக்கி, அனைவரையும் சமனாக மதித்து அவர்கள் அனைவரது உரிமைகiயும் நியாயமாக மதிக்கின்றது, பாதுகாக்கின்றது. மட்டுமல்ல மறுக்கப்படுகின்ற போது போராடவும் தயாராக இருக்கின்றது. அவ்வாறே மற்றொரு சம்பவத்தைப் பார்ப்போம்
அம்ரிப்னுல் ஆஸ் (ரழி) மிஸ்ர் பிரதேசத்திற்கு பொறுப்பாதிகாரியாக கடமையாற்றிக் கொண்டிருந்த காலப்பகுதியில், இடநெறுக்கடி காரணமாக, பள்ளிவாயலை விஸ்தரிக்க வேண்டிய தேவை ஏற்பட்டது. ஆனால் பள்ளிக்குப் பக்கத்தில் ஒரு கிப்திய பெண்மணியின் வீடு அமைக்கப்பட்டிருந்தது. 
பள்ளி விஸ்தரிப்பிற்காக வீட்டை தருமாறும் அதற்கான பணத்தொகையை பெற்றுக் கொள்ளுமாறும் அம்ரிப்னுல் ஆஸ் அப்பெண்ணிடம் வேண்டிக்கொண்டார். ஆனால் அப்பெண் அந்த வேண்டுகோளை மறுத்துவிட்டாள். எனினும் அம்ர் அப்பெண்ணின் விருப்பமில்லாமலே வீட்டை தரைமட்டமாக்கியதுடன் பள்ளி விஸ்தரிப்பு வேலையையும் மேற்கொண்டார்.
அதனைத் தொடர்ந்து அப்பெண் கலீபா உமர் (ரழி)யிடம் போய் நிகழ்ந்தவற்றை முறையிட்டாள். உடனே உமர் (ரழி) நடந்த நிகழ்வு குறித்து விளக்கத்தை அம்ரிப்னுல் ஆஸிடம் வேண்டினார். 
அதற்கு அம்ரிப்னுல் ஆஸ் &quot;பள்ளி விஸ்தரிப்பிற்காக வீட்டை உடைத்ததாகவும் அதற்கான பெறுமதியை வழங்கிய போதும் அப்பெண் அதனைப் பெற்றுக் கொள்ள மறுத்துவிட்டாள்&quot; என குறிப்பிட்டார். அதனைக் கேட்ட உமர் (ரழி) அவர்கள் &quot; விஸ்தரிக்கப்பட்ட பகுதியை உடனே உடைக்குமாறு கட்டளையிட்டார்&quot;
அவ்வாறே அம்ரிப்;னுல் ஆஸ் புதிதாக விஸ்தரிக்கப்பட்ட பகுதியை உடைத்தது மட்டுமன்றி அப்பெண்ணின் வீட்டை முழுமையாக அவரே முன்னின்;று கட்டிக் கொடுத்ததாக வரலாற்றில் பதியப்பட்டுள்ளது.
இஸ்லாமிய ஆட்சிக் காலப்பகுதியில் இடம்பெற்ற இரண்டே இரண்டு சம்பவங்கள். இது போன்ற ஆயிரக்கணக்ககான நிகழ்வுகளை இஸ்லாமிய வரலாற்றில் படிக்கலாம். இவ்விரண்டு சம்பவங்களும் முஸ்லீம்களென்றால் எப்படிப்பட்டவரகள், இஸ்லாம் மார்க்கம் எவ்வளவு உன்னதமானது என்பதனை விளக்கிடப் போதுமானவை.
இன்று மிகச் சாதாரணமாக உரிமைமீறல்கள், அநியாயங்கள்; இடம்பெறுகின்றன. இனத்தின் பெயரால் ஓரங்கட்டல்கள், மதத்தின் பெயரால் பக்கச்சார்புகள், இது உலகளவில் காணக்கூடிய நிலமை. ஆனால் இஸ்லாம் இன, மத வேறுபாடின்றி அனைத்துப் பிரசைகளினதும் உரிமைகளுக்கு உத்தரவாதமளிக்கின்றது. பாதுகாக்கின்றது. மறுக்கப்படுகின்ற போது அதிகாரத்தின் மூலம் பெற்றுக் கொடுக்கின்றது. 
அது முஸ்லிமாக இருக்கலாம் அல்லது மாற்று மதத்தைச் சேர்ந்தவராக இருக்கலாம். அனைவரையும் கண்ணியமான சுதந்திரமான படைப்பாக நோக்குகின்றது. அந்தவகையில் நாம் முஸ்லிம்கள். 
நாட்டில் சிறுபான்மையாக வாழ்கின்ற போதும் பல பிரதேசங்களில் செறிந்து வாழ்கின்றோம். எமது தனித்துவத்தை, கண்ணியத்தை மட்டுமல்லாது, முன்மாதிரிகளையும் மாற்றுமதத்தினர் ஆச்சரியப்படும் அளவுக்கு பேணி நடந்து கொள்வது எமது கடமை. எமது செயற்பாடுகளின் மூலம் அவர்கள் இஸ்லாத்தை எடைபேடுகின்றார்கள். எமது வாழ்க்கை முறையை அவதானித்துத்தான் .இஸ்லாத்தை வரைவிலக்கணப்படுத்துகின்றார்கள். 
எனவே, எமது இஸ்லாமியப் பண்பாடுகளை ஒழுக்க விழுமியங்களை எமது இபாதத்களில் மாட்டுமன்றி எமது அரசியல் , பொருளாதார கொடுக்கல் வாங்கல்கள், சமூக மற்றும் குடும் வாழ்வில் நடைமுறைப்படுத்தி இஸ்லாம் உன்னத மார்க்கம் , முஸ்லீம்கள் கண்ணியமானவர்கள் என்ற செய்தியை அடுத்தவர்களுக்கு விளங்வைப்போம்.. அனைத்துக்கும் அல்லாஹ் போதுமானவன்
முர்சித் தாஹா
சீனன்கோட்டை
