இலங்கையின் முதலாவது சர்வதேச பிளாஸ்டிக் தொழில் கண்காட்சி

‘SRI LANKA PLAST’ இம்மாதம் நடைபெறும்
இலங்கையின் முதலாவது B2B வணிகத்தில் - இருந்து – வணிகம்) சர்வதேச பிளாஸ்டிக் தொழில் கண்காட்சியான ‘ SRI LANKA PLAST’ ஆனது கொழும்பு இலங்கை கண்காட்சி மற்றும் மாநாட்டு (SLECC) மண்டபத்தில் 2012 ஆகஸ்ட் மாதம் 10, 11 மற்றும் 12 ஆம் திகதிகளில் இடம்பெறவுள்ளது.
இலங்கை பிளாஸ்டிக் மற்றும் இறப்பர் நிறுவகத்துடன் இணைந்து என்டர்பிரைஸிங் பெயார்ஸ் இந்தியா பிரைவேட் லிமிட்டட் நிறுவனமானது இந்த SRI LANKA PLAST தொழில் கண்காட்சியினை ஏற்பாடு செய்துள்ளது. இந்நிகழ்வுக்கு இலங்கை மத்திய சுற்றாடல் அதிகார சபையுடன் இணைந்து இந்தியாவின் மத்திய பிளாஸ்டிக் பொறியியல் தொழில்நுட்ப நிறுவகம் ஆதரவு வழங்குகின்றது.
மூன்று நாட்கள் நடைபெறவுள்ள இத்தொழில் கண்காட்சியில் இந்தியா, சீனா தாய்வான், கொரியா, இத்தாலி போன்ற பல நாடுகளில் இருந்து வருகைதரும் 100 இற்கும் அதிகமான நிறுவனங்கள் தமது உற்பத்திகளை காட்சிப்படுத்தவுள்ளன. இயந்திர சாதனங்கள், உள்Zடுகள் மற்றும் துணைப் பொருட்களில் தற்போது ஏற்பட்டுள்ள முன்னேற்றம் தொடர்பான விடயங்கள் இங்கு காட்சிப்படுத்தப்படுவதுடன் இயந்திர சாதனங்கள் நேரடியாக பார்வையாளர்களுக்கு இயகிக் காண்பிக்கப்படும். அதேநேரம், கைத்தொழில் மற்றும் வணிக அமைச்சினால் ஆதரவு வழங்கப்படுகின்ற புதிய தொழில் முயற்சியாளர்களுக்கான ஆலோசனை மற்றும் வழிகாட்டல் சேவையும் இங்கு இலங்கை பிளாஸ்டிக் மற்றும் இறப்பர் நிறுவகத்தினால் நடத்தப்படும்.
‘ SRI LANKA PLAST’ தொழில் கண்காட்சியின் குறிப்பிடத்தக்கதொரு விடயமாக, பிளாஸ்டிக் மீள் சுழற்சியாக்கல் தொடர்பான விஷேட கருத்திட்ட அரங்கு (Theme Pavilion) அமைந்திருக்கும். பொது மக்களின் நன்மை கருதி மத்திய சுற்றாடல் அதிகார சபையினால் ஏற்பாடு செய்யப்படும் மேற்படி கருத்திட்ட அரங்கானது, பிளாஸ்டிக் பொருட்களை மீள் சுழற்சியாக்குவதற்கு பயன்படுத்தவல்ல புதிய தொழில்நுட்பங்களையும் காட்சிப்படுத்தும். பிளாஸ்டிக் பொருட்களை எவ்வாறு மீள் சுழற்சி செயன்முறைக்குள் உட்படுத்துவது? வீடுகளில் பாவித்துவிட்டு வீசப்படும் பிளாஸ்டிக் பொருட்களை தரம்பிரிக்க வேண்டியதன் அவசியம் குறித்தும் பார்வையாளர்களிடையே இந்த விசேட அரங்கு விழிப்புணர்வை ஏற்படுத்தும். தொழில் கண்காட்சி நடைபெறும். ஏனைய பகுதியானது வர்த்தக துறைசார் பார்வையாளர்களுக்கென பிரத்தியேகமாக ஒதுக்கப்பட்டிருக்கும் என்ற போதிலும் கருத்திட்ட அரங்குப் பகுதி பொதுமக்கள் பார்வையிடும் பொருட்டு திறந்திருக்கும்.
தொழில் கண்காட்சி ஏற்பாட்டாளர்கள் கருத்துத் தெரிவிக்கையில், ‘இலங்கையில் தற்போது வருடம் ஒன்றிற்கு சுமார் 175,000 மெற்றிக் தொன் பிளாஸ்டிக் பயன்படுத்தப்படுவதுடன் சுமார் 800 பிளாஸ்டிக் உற்பத்தியாளர்கள் சிறிய மற்றும் நடுத்தர துறையில் ஆதிக்கம் செலுத்துகின்றனர். 
இலங்கையின் பிளாஸ்டிக் கைத்தொழில் துறை மிக விரைவில் 15% - 20% வரையான வளர்ச்சியை எட்டுமென எதிர்பார்க்கப்படுகின்ற நிலையில், இந்தக் கேள்வியை எதிர்கொள்வதற்கு எம்மிடம் இருக்கிற ஒரே வழி – புதிய உற்பத்தி வசதிகளை ஏற்படுத்தலும் உற்பத்தி இயலளவை அதிகரிப்பதுமே ஆகும்’ என்றார்.
வர்கள் மேலும் கூறுகையில், தற்போது இத்துறையிலுள்ள உற்பத்தியாளர்களின் செயற்பாடுகளை விஸ்தரிப்பதன் மூலமும், புதிய தொழில் முயற்சியாளர்கள் இத்துறையினுள் நுழைவதன் மூலமும் மேற்படி இலக்கினை அடைந்து கொள்ளலாம். சிறிய மற்றும் கட்டுப்படியான முதலீடுகள் முதல், பாரியளவு முதலீடுகள் வரை -எந்தவொரு அளவிலான முதலீட்டையேனும் மேற்கொள்வதன் மூலம், எந்தவொரு நபரும் ஒரு தொழில் முயற்சியாளராக முன்னேறக் கூடிய வாய்ப்புக்கள் நிறைந்த ஒரேயொருதுறையாக பிளாஸ்டிக் உற்பத்தி துறை காணப்படுகின்றது. சிறிய மற்றும் நடுத்தர தொழில் முயற்சியாண்மையின் முதுகெலும்பாக திகழும் ஆற்றலை இத்துறை கொண்டுள்ளது. அத்துடன் இத்துறையின் மூலம் நாடெங்கிலும் புதிய தொழில் வாய்ப்புக்களையும் உருவாக்க முடியும் ‘ என்று குறிப்பிட்டனர்.
‘எந்தவொரு கைத்தொழில் துறையையும் முன்கொண்டு செல்லும் கருவியாக தொழில் கண்காட்சிகள் காணப்படுகின்றன. குறிப்பிட்ட துறையுடன் சம்பந்தப்பட்ட இயந்திர சாதனங்கள் மற்றும் உள்Zடுகள் ஆகிய இரண்டிலும் ஏற்பட்டுள்ள தற்கால முன்னேற்றங்களை தொழில் கண்காட்சிகள் வெளியுலகுக்கு வெளிச்சம்போட்டு காட்டுவதால், அந்தத் துறையானது தன்னளவில் வளர்ச்சிகாண்பதில் இத்தொழில் கண்காட்சிகள் குறிப்பிடத்தக்க பங்கினை வங்கிக்கின்றன. அத்துடன் புதிய மற்றும் பொருத்தமான தொழில்நுட்பங்களை கட்டுப்படியான முதலீட்டுடன் உள்வாங்கிக்கொள்ளவும் வசதியளிக்கின்றன. அது குறிப்பிட்ட துறையின் வளர்ச்சிப் போக்கினை துரிதப்படுத்துவதன் மூலம் புதிய தொழில் முயற்சியாளர்களையும் புதிய தொழில் வாய்ப்புக்களையும் உருவாக்குகின்றது. ஐக்கிய அமெரிக்கா, ஐரோப்பா, ஆபிரிக்க நாடுகளின் சந்தைகளுக்கு பூர்த்தி செய்யப்பட்ட உற்பத்திகளை ஏற்றுமதி செய்வதற்கான மிகச் சிறந்த வாய்ப்பினையும் பிளாஸ்டிக் உற்பத்திச் செயன்முறை வழங்குகின்றது’ என்று ஏற்பாட்டாளர்கள் மேலும் தெரிவித்தனர்.
இந்த தொழில் கண்காட்சி நடைபெறும் ஏக காலப்பகுதியில் பிளாஸ்டிக் உற்பத்தித் துறையிலுள்ள வாய்ப்புக்கள் மற்றும் மேம்பாடுகள் என்ற தலைப்பில் கருத்தரங்கு ஒன்றும் இடம்பெற உள்ளது. இத்துறையில் காணப்படும் புதிய தொழில்நுட்பங்கள், மேம்பாடுகள் மற்றும் வாய்ப்புக்களை மையமாகக் கொண்டதாக இக்கருத்தரங்கு அமைந்திருக்கும். 
ஆகஸ்ட் 11 ஆம் திகதி நடைபெறும் இந்தக்கருத்தரங்கை இலங்கை பிளாஸ்டிக் மற்றும் இறப்பர் நிறுவகம் ஏற்பாடு செய்துள்ளதுடன் இந்திய பிளாஸ்டிக் நிறுவனம் அதற்கு ஆதரவு வழங்குகின்றது.
இந்த மூன்று நாள் தொழில் கண்காட்சியை பார்வையிடுவதற்காக நாட்டின் அனைத்துப் பாகங்களில் 15000 இற்கும் அதிகமான பார்வையாளர்கள் வருகை தருவார்கள் என எதிர்பார்க்கப்படுகின்றது. இதன்மூலம் இலங்கையில் இதுவரை நடைபெற்ற மிகப்பெரிய மற்றும் அதிமாகப் பேசப்பட்ட தொழில் கண்காட்சிகளின் ஒன்றாகவும் இது திகழும்.
