கன்னியாகுமரியிலிருந்து காஞ்சிபுரத்திற்கு13 மணித்தியாலத்தில் பறந்த புறாக்கள்


காஞ்சிபுரம் ஹோமர் புறா ஒன்றியம் சார்பில், புறாக்களுக்கிடையே நீண்ட தொலைவு பறக்கும் போட்டி நடத்தப்பட்டது. கன்னியா குமரியில் விடப்பட்ட புறாக்கள் 13 மணி நேரம் பறந்து காஞ்சிபுரம் சென்று சேர்ந்தன. 
காஞ்சிபுரத்தில், வீடுகளில் புறாக்கள் வளர்ப்போர் இணை ந்து, காஞ்சிபுரம் ஹோமர் புறா ஒன்றியம் என்ற அமைப்பை உருவாக்கியுள்ளனர். இவர்கள் தங்கள் வீடுகளில், வெளிநாடுகளிலிருந்து இறக்குமதி செய்யப்பட்ட ஹோமர் வகை புறாக்களை வளர்த்து வருகின்றனர்.
இப்புறாக்களுக்கிடையே, அவ்வப்போது வனத்துறை அனுமதியுடன் நீண்ட தொலைவு பறக்கும் போட்டி நடத்தப்படுகிறது. வழக்கம்போல், போட்டி தொடங்கியது.
போட்டியில் 27 புறாக்கள் பங்கேற்றன. அவை போட்டிக்கு முந்தைய நாள், கார் மூலம் கன்னியாகுமரிக்கு கொண்டு செல்லப்பட்டன. 12ம் திகதி காலை 7.30 மணிக்கு புறாக்கள் திறந்து விடப்பட்டன.
கன்னியாகுமரியிலிருந்து காஞ்சிபுரத்திற்கான வான் வீதி தூரம் 574 கிலோ மீற்றர். புறாக்கள் வந்தடைந்த நேரத்தின் அடிப்படையில் முதல் 5 இடங்களைப் பிடித்த புறாக்களின் உரிமையாளர்களுக்கு பரிசு வழங்கப்பட உள்ளது. 
இரவு நேரங்களில் புறாக்கள் பறக்காது. இம்முறை கன்னியாகுமரியில் பறக்க விடப்பட்ட புறாக்கள் 13 மணி நேரம் பறந்து காஞ்சிபுரம் வந்து சேர்ந்துள்ளன.
