ஆசை காட்டி மோசம் செய்த முகவர்!


அவுஸ்திரேலியாவில் வேலை பெற்றுத் தருவாதாக ஆசைகாட்டி இலங்கை அகதியிடம் 7.5 இலட்சம் ரூபாய் மோசடி செய்த 2 முகவர்களை பொலிஸார் தேடி வருகின்றனர்.
தமிழகத்தின் பல்வேறு முகாம்கள், வீடுகளில் தங்கி இருந்த 25 குடும்பங்களைச் சேர்ந்த இலங்கை அகதிகள் 55 பேர் சட்டவிரோதமாக படகில் அவுஸ்திரேலியா செல்லும் திட்டத்துடன் வந்த போது தூத்துக்குடி மாவட்டம் எட்டயபுரம் அடுத்து சிந்தலக்கரையில் பொலிஸாரிடம் சிக்கினர்.
அவர்களை திருச்சி, அம்மையப்பன் நகர் முகவர் ரமணன், இங்கு அழைத்து வந்தது விசாரணையில் தெரிய வந்தது.
இதனிடையே, திருச்சி, வாழ வந்தான் கோட்டை முகாமில் வசிக்கும் இலங்கை, முல்லைத்தீவைச் சேர்ந்த அகதி அமலதாஸ் (28) தனக்கு அவுஸ்திரேலியாவில் வேலை வாங்கித் தருவதாகக் கூறி தன்னிடம் 7.5 இலட்சம் ரூபாய் வாங்கி மோசடி செய்ததாக முகவர்கள் ரமணன் மற்றும் திருச்சி சுரேஷ் மீது எட்டயபுரம் பொலிஸில் முறைப்பாடு செய்தார்.
பொலிஸார் பண மோசடி வழக்குப் பதிந்து இருவரையும் தேடி வருகின்றனர்.

