தமிழ் மக்கள் மீண்டும்ஒரு சதிவலையில் சிக்குவார்களா?


சுமணசிறி லியனகே

சில தினங்களுக்கு முன் தமிழ்த் தேசியக் கூட்டமைப்பு (TNA) ஜனாதிபதித் தேர்தலில் சரத் பொன்சேகாவை ஆதரிக்கப் போவதாக அறிவித்துள்ளது. இந்தத் தீர்மானம் ஏகமனதாக எடுக்கப்பட்டது என்று ஹினிதி அறிவித்துள்ள போதிலும் அந்தக் கட்சிக்குள் ஏற்பட்டுள்ள மூவழி பிளவு இன்னமும் சரிசெய்ய முடியாததாகவே உள்ளது.
கஜேந்திரகுமார் பொன்னம்பலம் தலைமையிலான ஹினிதி இன் அகில இலங்கை தமிழ் காங்கிரஸ் பிரிவு தமிழ் வாக்காளர்கள் ஜனாதிபதித் தேர்தலைப் பகிஷ்கரிக்க வேண்டும் என்று கேட்டுள்ளது. சிங்களத் தலைவர்களுக்கான தேர்தலில் தமிழ் வாக்காளர்கள் செய்யக்கூடியது எதுவும் இல்லை என்று அது கூறுகின்றது. இது ஒருவகையில் ழி. ஹி. ஹி. ரி. இன் பழைய முடிவுக்கு மிகவும் நெருக்கமானது.
மறுபுறம் சிவாஜிலிங்கமும் அவரது சகாக்களும் தனித்துப் போட்டியிடுவதன் மூலம் சுதந்திர ஜனநாயக அரசியலில் மீள் பிரவேசம் செய்ய வேண்டிய அவசியத்தை வலியுறுத்தியுள்ளனர். இந்த வகையில் தமிழ் அரசியலில் ஒரு இயல்பான மாற்றத்தை இவரது போட்டி குறிப்பிடுகின்றது. 
இவ்விரண்டு நிலைகளினதும் தர்க்கபூர்வமான இயல்பை கடந்த 25 வருடங்களாக தமிழ் அரசியலை அவதானிப்பவர்களால் இலகுவாகப் புரிந்துகொள்ள முடியும். சம்பந்தன் பிரிவு இவ்விரு நிலைப் பாட்டையும் ஏற்க மறுத்துள்ளது. இறு தியாக அவர்கள் எதிர்வரும் ஜனாதிபதித் தேர்தலில் சரத் பொன் சேகாவை ஆதரிக்கத் தீர்மனித்துள்ளனர். 
இதில் பொன்சேகாவுக்கான ஆதரவு நிபந்தனையற் றது என சம்பந்தன் பிரிவு தெரிவித்துள்ளது சுவாரஸ்யமானது. சரத் பொன்சேகாவும் தமிழ் தேசியப் பிரச்சினைக்குத் தீர்வாக குறிப்பாக எதையும் தெரிவிக்கவில்லை. அப்படி யாயின் இந்த நிலைமையை நாம் எவ்வாறு விளக்குவது? சரத் பொன்சேகாவை ஆதரிக்க சம்பந்தன் பிரிவு முடிவுசெய்யக் காரணமாக இருந்தது எது? இந்தப் புதிரை எவ்வாறு விடுவிப்பது?
கண்டியில் சில வாரங்களுக்கு முன் பல்வேறு பிரிவினர் மத்தியில் உரையாற்றிய ஜனாதிபதி மஹிந்த ராஜபக்ஷ இரண்டு காரணங்களுக்காக ஜனாதிபதித் தேர்தலை முன்கூட்டி நடத்தத் தீர்மானித்ததாகக் கூறினார். 
அதில் முதலாவது அவர் தனது கடந்த தேர்தல் விஞ்ஞாபனத்தில் வழங்கிய பிரதான வாக்குறுதியை நிறைவேற்றி யுள்ளமை. அதாவது ழி. ஹி. ஹி. ரி. க்கு இராணுவ ரீதியில் விரிவான ஒரு தோல்வியை ஏற்படுத்தி இலங்கையை மீண்டும் ஒற்றுமைப்படுத்துவது என்பதாகும். அவர் இரண்டாவதாக கூறிய காரணம் இதைவிட சற்று சுவாரஸ்யமானது. 
2005ல் தான் தென் இலங்கையிலுள்ள சிங்களவர்களால் மட்டுமே தெரிவு செய்யப்பட்டதாகவும், இது முழுநாட்டையும் ஆளக்கூடிய சரியான ஆணையை தனக்கு வழங்கப் படவில்லை. இப்போது யுத்தம் முடிவடைந்துள்ளது. வடக்கு கிழக்கு மாகாணங்களிலும் தெரிவு செய்யப்பட்ட ஒரு ஜனாதிபதியாக தான் இருக்க விரும்புவதாக அவர் கூறினார்.
இது ஒரு பாராட்டத்தக்க நோக்க மாகும். ஜனாதிபதி ராஜபக்ஷவும் அவரது அரசும் நாட்டை அபிவிருத்தி செய்வதிலும், ஒருமைப்படுத்துவதிலும் கூடிய கவனம் செலுத்தி வந்துள்ளது. இந்த நிலையில் சரத் பொன்சேகா எந்த உறுதியையும் அளிக்காத நிலையில் அவருக்கு ஆதரவளிக்க முன்வந்துள்ள தாக சம்பந்தன் தரப்பு கூறுவதை எவ்வாறு நியாயப்படுத்தலாம். 
அப்படியாயின் சம்பந்தன் எதையோ மறைக்கின்றாரா? சுதந்திரம் முதலான தமிழ் அரசியல் வரலாற்றை சற்று நோக்குவது பயன் மிக்கதாயிருக்கும். சமஷ்டிக் கட்சியின் உருவாக்கமானது, ஸ்ரீலங்கா சுதந்திரக் கட்சியின் தோற் றத்தோடு உண்டானதாக இருந்தாலும் கூட சமஷ்டி கட்சி ஒருபோதும் ஏகாதிபத்திய விரோதக் கருத்துக்களைப் பகிர்ந்து கொண்டதி ல்லை. 
ஸ்ரீலங்கா சுதந்திரக் கட்சியின் முக்கியமான சமூக ஜனநாயக வேலை த்திட்டமாக இதுவே அமைந்திருந்தது. சமஷ்டிக் கட்சியும், பின்னர் தமிழர் விடுதலைக் கூட்டணியும் ஐக்கிய தேசியக் கட்சியுடன் மிகவும் செளகரிய மாகக் காலத்தைக் கடத்தியுள்ளன. 1983இல் தமிழர்களு க்கு எதிரான வன்முறையை கட்ட விழ்த்து விட்டவர்கள் சில ஐக்கிய தேசியக் கட்சித் தலைவர்கள் தான் என்பதையும் மீறி இந்த செளக ரியம் அனுபவிக்கப்பட்டு வந்துள்ளது. சமஷ்டி கட்சி எப்போதுமே இடதுசாரி அரசியல் கட்சிகளிலிருந்து விலகியே நின்றுள்ளது. நன்றி : ஐலன்ட்
