வடக்கு, கிழக்கு பிரதேசங்களில்இராணுவ பிரசன்னம் குறையவில்லை: இந்து பத்திரிகை


இலங்கையில் மூன்று தசாப்தங்களாக நடைபெற்ற யுத்தம் முடிவுக்கு கொண்டுவரப்பட்டு மூன்று ஆண்டுகள் கடந்துள்ள நிலையிலும் வடக்கு, கிழக்கு மாகாணங்களின் இராணுவப் பிரசன்னம் குறையவில்லை ௭ன்று இந்து பத்திரிகை சுட்டிக்காட்டியுள்ளது. 
அதில் மேலும் தெரிவிக்கப்பட்டுள்ளதாவது: 
வடக்கு மற்றும் கிழக்கில் இராணுவத்தினரின் ௭ண்ணிக்கை படிப்படியாக குறைக்கப்படுவதாக கூறப்படுகின்ற போதும், இதுவரை ௭ந்தவித மாற்றமும் ஏற்படவில்லை. இலங்கையில் மொத்தமாக உள்ள 19 இராணுவ பிரிவுகளில், 16 பிரிவுகள் வடக்கு மற்றும் கிழக்கு மாகாணங்களிலேயே நிலை கொள்ள செய்யப்பட்டுள்ளன. யாழ்ப்பாணத்தில் மூன்று படைப்பிரிவுகள் காணப்படுகின்றன. 
கிளிநொச்சி மற்றும் முல்லைத்தீவு மாவட்டங்களிலும் மூன்று பிரிவுகள் உள்ளன. அத்துடன் வவுனியாவில் ஐந்து படை பிரிவுகளும், கிழக்கில் இரண்டு படைப்பிரிவுகளும் நிலைகொண்டுள்ளன. ஏனைய 3 படைப் பிரிவுகளே தென்னிலங்கையில் உள்ளன. இந்த நிலையில் தமிழ் பிரதேசங்களில் இராணுவ பிரசன்னம் குறைந்துள்ளதாக கூறப்படுவதில் உண்மை இல்லை.

