ரஜினி குடும்பத்தை வன்மையாக கண்டித்தார் நடிகர் கருணாஸ்


நடிகர் ரஜினிகாந்துக்காக நடத்தப்பட்ட பிறந்த நாள் விழா கூட்டத்தில் ரஜினி குடும் பத்தினர் கலந்து கொள்ளாததை நான் நடிகர் கருணாஸ் பேசியுள்ளது திரையுலகில் திடீர் பரபரப்பை ஏற்படுத்தியுள்ளது.
சென்னை வள்ளுவர் கோட்டத்தில் ரஜினிகாந்தின் 62வது பிறந்த நாள் விழா கொண்டாடப்பட்டது. இதில் திரளான ரஜினி ரசிகர்கள் கலந்துகொண்டனர். நகைச்சுவை நடிகர் கருணாஸ் இவ்விழாவில் கலந்துகொண்டார்.
அவர் பேசும்போது, இந்த விழாவுக்கு ரஜினி வராததில் தவறில்லை, காரணம், அவர் வந்தால் கூட்டத்தை கட்டுப்படுத்த முடியாது ஆனால், அவர் குடும்பத்தில் இருந்து யாராவது ஒருவர் வந்திருக்க வேண்டுமல்லவா? இவ்வளவு பேரும் அதைத்தான் எதிர்ப்பார்க்கிறார்கள்.
எத்தனையோ நிகழ்ச்சிக்கு போகும் ரஜினி குடும்பத்தினர் இந்த நிகழ்ச்சிக்கு வராததை நான் வெளிப்படையாகவே கண்டிக்கிறேன். ரஜினியை தலைவராக ஏற்றவன் என்ற உரிமையுடன் இதை நான் தெரிவித்துக்கொள்கிறேன் என்று தெரிவித்தார். கருணாசின் இந்த பேச்சு, நியாயமானதுதான் என்று தலைவா, தலைவர் என்று தங்கத்தேர் இழுத்து மண் சோறு சாப்பிட்டு, பால்குடம் எடுக்கும் ரசிகர்கள் ஏற்றுக்கொண்டுள்ளார்கள். சில ரசிகர்கள் எதிர்ப்பு தெரிவித்துள்ளார்கள்.
இது குறித்து ரஜினி குடும்பத்தினர், ரஜினி அவரது ரசிகர்கள் விசயத்தில் நாங்கள் என்றுமே நுழைந்ததில்லை. இதில் எங்களை சம்பந்தப்படுத்திய கருணாஸ் பேசியது வருத்தமான விசயம். கருணாசின் இந்த பேச்சு அதிர்ச்சியாகவும், ஆச்சரியமாகவும் இருக்கிறது என்று கூறியுள்ளனர்.
