ரவ்ழதுல் அப்கார்

அபூஹுரைரா (ரலி) கீழ்வருமாறு அறிவிக்கிறார்: (ஒருதடவை) ஒரு மனிதர் நபியவர்களிடம் வந்து “எனக்கு உபதேசம் செய்யுங்கள்” என்றார். (அதற்கு நபியவர்கள்) “கோபம் கொள்ளாதீர்” என்றார்கள். அவர் மீண்டும் மீண்டும் கேட்டபோதும் அன்னார் “கோபம் கொள்ளாதீர்” என்றே கூறினார்கள்.
ஒரு மனிதர் நபி (ஸல்) அவர்களிடம் வந்து “அல்லாஹ்வின் தூதரே! எனக்கு எதையாவது கற்றுத் தாருங்கள். ஆனால் நான் சரியாக விளங்கிக்கொள்ள வேண்டியுள்ளதால் அதிகம் எதுவும் கூறாதீர்கள்” என்றார். அதற்கு “கோபம் கொள்ளாதீர்” என்றார்கள் நபியவர்கள். அவர் மீண்டும் மீண்டும் கேட்டபோதும் அன்னார், “கோபம் கொள்ளாதீர்” என்றே கூறினார்கள்.
ஒருமுறை ஒருவர் நபியவர்களுக்கு முன்னால் வந்து நின்று “அல்லாஹ்வின் தூதரே! அமல்களில் சிறந்தது எது?” என்று வினவினர். அதற்கு அண்ணலார் ‘நற்பண்பு’ என்றார்கள். பின்னர் அவர் அண்ணலாரின் வலப்பக்கம் வந்து மீண்டும் ‘அமல்களில் சிறந்தது எது?’ என்று கேட்டார். அதற்கு நபியவர்கள் ‘நற்பண்பு’ என்றார்கள். அடுத்து அம்மனிதர் அண்ணலாரின் இடப்பக்கம் வந்து நின்று மீண்டும் ‘அமல்களில் சிறந்தது எது?’ என்று கேட்டார். அதற்கும் ‘நற்பண்பு’ என்றார்கள். இறுதியாக அவர் அன்னாரின் பின்னால் வந்து “அமல்களில் சிறந்தது எது?” என்று வினவவே அன்னார் அம்மனிதரைப் பார்த்து “நற்பண்பு என்றால் என்ன என்பதனை நீர் விளங்கிக் கொள்ளாமல் இருக்கின்aரே! அது (நற்பண்பு என்பது) உமக்கு முடியுமாயின் கோபம் கொள்ளாது இருப்பதாகும்” என்றார்கள்.
‘கோபம் கொள்ளாதீர்கள்’ என்பது தாராளத்தன்மை பொறு¨மை, வெட்கம், பணிவு, சகிப்புத்தன்மை, மன்னிக்கும் மனப்பான்மை, முக மலர்ச்சி போன்ற நற்பண்புகளைக் கைக்கொண்டு அவற்றின் மூலம் கோபத்தைத் தவிர்ப்பதற்கான மனோநிலையைப் பெற்றுக்கொள்வீராக என்ற கருத்தைக் குறிப்பதாக அமைய முடியும்.
அல்லது உமக்குக் கோபம் வந்தால் அதன் அடிப்படையில் செயற்படாது அதனை விட்டுவிடுவதற்குப் போராடுவீராக என்ற கருத்தைக் கொடுப்பதாகவும் அமைய முடியும். அல்-குர்ஆன் இக்கருத்தின் அடிப்படையிலே “மேலும் அவர்கள் கோபம் கொண்டால் மன்னித்து விடுவோராய் இருப்பர்...” (47:37)
கோபம் ஏற்பட்டால் அதனைத் தணித்துக் கொள்வதற்கான வழிமுறைகளைக் கையாள வேண்டும் என்பதற்கான வழிகாட்டல்களை யும் அண்ணல் நபி (ஸல்) அவர்கள் பல ஹதீஸ்களினூடாக வழங்கியுள்ளதை நாம் தேடி அறிந்து கொள்ள முயற்சிப்போமாக.

