கல்வித் தானத்தை வலியுறுத்தியசுவாமி விவேகானந்தர்

சைவப்புலவர்செ. கந்த சத்தியதாசன்

சுவாமி விவேகானந்தரை அறியாத இந்துக்களே இல்லை என்று கூறுமள விற்கு இவ்வுலகில் ஒரு பெரிய முத்திரை பதித்தவர் சுவாமி விவே கானந்தர் ஆவார். அமெரிக்காவின் சர்வமத மகாநாட்டில் இந்து மத துறவியாக இந்து சமயப் பெருமை களையும் சிறப்புக்களையும் தெட்டத் தெளிவாக எடுத்து விளங்கவைத்த பெருமை சுவாமி விவேகானந்தரையே சாரும்.
1863 ஆம் ஆண்டு தைப்பொங்கல் அன்று மகர ஜோதியாக இந்திய மேற்கு வங்காளத்தில் நரேந்திரன் எனும் நாமத்தோடு அவதரித்தார். நன்றாக கற்று பட்டதாரியானார். தான் கற் கும் போதெல்லாம் கடவுளைக் கண்டீர்களா என்று தனது ஆசிரியர் களைக் கேட்பார். இந்தத்தேடலே ஸ்ரீ இராமகிருஷ்ண பரமஹம்சரை சந்திக்க வைத்தது.
ஸ்ரீ ராமகிருஷ்ண பரமஹம்சரிடம் சென்ற வேளை அவர் கடவுளைக் காட்டியதோடு சுவாமி விவேகானந்த ரையே கடவுளைக் காணும்படியாக பல உபதேசங்களையும் அட்டாங் கயோகச் செயற்பாடுகளையும் போதி த்தார். இவரது போதனைகளை யெல்லாம் செவிமடுத்து அவற்றை சாதனையாக்கத் துடித்தவர் விவேகா னந்தர். தன் வாழ்வில் இந்தியாவில் மட்டுமன்றி உலகளவிலும் சாதனை படைத்தார். தனக்கு பிறகும் இந்து சமயம் மிளிர வேண்டும், இந்துக்கள் பெருமையுடனும் சிறப்புடனும் வாழ வேண்டும் எனவும் வழி காட்டியவர். இதற்காகவே இராம கிருஷ்ண மிஷனை ஆரம்பித்து உலகெங்கணும் இந்து மத பணி யாற்றியவர்.
சுவாமி விவேகானந்தர், வேதம், ஆகமம், புராணம் இதிகாசம், வேதா ந்தம் ஆகிய நூல்களை நன்கு கற்றுத் தேறி அவற்றின் பொருள் பொதிந்த சாராம் சத்தை இலகு மொழிநடையில் பேசியும் எழுதியும் வந்தார். இப்பொன் மொழிகள் இன்றைய காலத்திற்கும் மிகமிகப் பொருத்தமாக அமைகின்றன. இன்றைய 150 ஆவது பிறந்த தின விழாவிலும் கூட மகானின் போதனை கள் இந்து மக்களை சிந்திக்க வைக்கிறது. செயல் படவைக்கின்றது.
குறிப்பாக இந்துக்கள் ஞான நூல்களைக் கற்க வேண்டும் என்றார். 1897 ஆம் ஆண்டு தை மாதம் 24ம் திகதி யாழ்ப்பாணம் இந்துக் கல்லூரியில் ஆற்றிய உரை யில் ஒருவருக்கு கல்வித்தா னம் செய்யுங்கள். அதிலும் இந்து சமய ஞான நூல்க ளைக் கற்பியுகள். அவ்வறிவே ஒருவனை பஞ்சமா பாதங் களைத் தவிர்த்து இறைவன் பால் பக்தியை ஏற்படுத்தி சிவப்பணிக்கும் சிவ வழி பாட்டிற்கும் வழிகாட்டும் என்றார். ஞானம் ஒருவனி டத்தில் ஏற்பட்டுவிட்டால் மறு பிறப்புக்கூட ஏற்படாது முத்தி கிடைக்கும் என்றும் குறிப்பிட்டுள்ளார்.
இன்றைய ஆலயங்கள் பக்தரிடத்தில் சைவ சமய அறிவை வளர்க்க வேண்டும்; வழிபாட்டு முறைகளை எடுத்துக் கூற வேண்டும். தினசரி நற்சிந்தனைகள் கூறல், வாராந்த சொற் பொழிவுகளை நடத்துவித்தல், உற்சவ காலங்களில் சொற் பொழிவுக்கு முக்கியத்துவம் கொடுத்தல் போன்ற வற்றை ஆலய நிர்வாகத்தினர்கள், சிவாச்சாரியார்கள் மேற் கொள்ளல் வேண்டும்.
சுவாமியின் முக்கியமான சிந்தனைகளில் ஒன்று இந்துக்களின் ஒற்றுமையாகும். 40 மில்லியன் இங்கிலாந்து நாட்டினர் 300 மில்லியன் தொகை கொண்ட இலங்கை இந்தியர்களை 19 ஆம் நூற்றாண்டில் அடக்கி ஆண்டார்கள் என்றால், என்ன காரணம் தெரியுமா? 40 மில்லியன் ஆங்கிலேயர்களும் ஒற்றுமையாக செயற்பட்டார்கள். இந்துக்களே ஒன்று சேருங்கள் என்று அறைகூவல் விடுத்தவர்.
திருஞான சம்பந்தக்குழந்தை, நாவுக்கரசரை மட்டுமன்றி பல அடியார்களையும், மன்னர்களையும் இணைத்து பக்தி நெறியை பரப்பி பக்தி இயக்கத்தினூடாக பெரிய சாதனைகள் படைத்தாரல்லவா? ஒற்றுமை என்பது எவ்வளவு பலம் என்பதை சற்று சிந்தியுங்கள்.
எமது சமயத்திற்காக எமது கலாசாரப் பண்பாட்டிற்காக நாம் ஒன்று சேரல் வேண்டும். இந்து ஸ்வயம் சேவா சங்கம் என்பது சுவாமி விவேகானந் தரின் சிந்தனையில் உருவான இந்து ஒற்றுமையையும் வலிமையையும் வலியுறுத்தும் சங்கமாகும். இன்று உலகில் எல்லாப் பாகங்களிலும் கிளைகளைப் பரப்பி இந்துக்களை வழிப்படுத்தி விழிப்படையச் செய்து வருகின்றார்கள். இந்துக்கள் அவர் களோடு இணைத்தல் வேண்டும்.
சுவாமிகள் கூறிய மற்றைய சிந்தனை சேவையாகும். மக்கள் சேவையே மகேசன் சேவை, &quot;ஜீவசேவையே சிவபூசை&quot; என எல்லோரும் இயன்ற வரையில் மக்கள் சேவை செய்தல் வேண்டும் என்பதை வலியுறுத்தி னார்கள். தான் வாழும் காலத்திலேயே இராம கிருஷ்ணரின் சீடர்கள் எல் லோரையும் ஒன்றிணைத்து நாம் சேவை செய்ய வேண் டும். ஒன்றிணைந்து செய் தல் வேண்டும் எனக்கூறி அதற்காகவே இராம கிருஷ்ணமிஷனை ஆரம் பித்தவர்.
நாமும் வாழ்க்கையில் மற்றவர்களுக்கு நலிந் தோர்களுக்கு சேவை செய்தல் வேண்டும் என் பதை மறந்து விட முடி யாது. பெரியபுராணத்தில் சங்கமராகிய சிவனடியார் களுக்கு சேவை செய்து சிவகதி பெற்ற 19 நாயன் மார்களைப் பற்றி படித்திருக்கின்றோமல் லவா. சைவ சித்தாந்தம் கூறும் சிவகதிக்குரிய மார்க்கங்களாக சங்கம வழிபாடு பற்றி அறிந் திருக்கின் றோமல் லவா? இவற்றை இயன்ற வரையில் நாமும் ஒன்றிணைந்து செயற்படல் வேண்டும்.
இந்து சமயத்தின் பெருமைகள் மேன்மைகள் இன்ற இந்துக்களுக்கே தெளிவாக புரியாத நிலை காணப்படு கின்றது.
எமது சமயத்தை வளர்த்துக் கொள்ள முன்வர வேண்டும். நான் மட்டும் வாழ்ந்தால் போதும் என நினைக்காது ஸ்ரீ ராம கிருஷ்ண பரம ஹம்சர் கூறி யது போல இந்துக்கள் எல்லோ ரையும் வாழ்விக்க வேண்டும் என் பதில் நாம் ஒவ்வொரு வரும் பணி செய்தல் வேண்டும்.
