செப்டெம்பர் முதல் வாரத்தில்இந்தியா திரும்புகிறார் சோனியா


அமெரிக்காவில் சிகிச்சை பெற்றுவரும் காங்கிரஸ் தலைவர் சோனியா காந்தி இம்மாதம் இறுதியில் அல்லது செப்டெம்பர் மாதம் முதல் வாரத்தில் இந்தியா திரும்புவார் என்று எதிர்பார்க்கப்படுகிறது.
உடல்நலக் கோளாறால் பாதிக்கப்பட்ட சோனியா காந்திக்கு கடந்த 4ம் திகதி அமெரிக்காவில் அறுவைச் சிகிச்சை நடத்தப்பட்டது. அறுவைச் சிகிச்சைக்குப் பிறகு அவர் விரைவாக குணம் அடைந்து வருவதாக காங்கிரஸ் வட்டாரங்கள் தெரிவித்தன.
இந்நிலையில் அவர் ஆகஸ்ட் மாதம் இறுதியிலோ அல்லது செப்டெம்பர் மாதம் முதல் வாரத்திலோ இந்தியா திரும்புவார் என எதிர்பார்க்கப்படுகிறது.
இதற்கிடையே சோனியா காந்தி இல்லாததால் ஹசாரே பிரச்சினையை தீர்க்க முடியாமல் காங்கிரஸ் கட்சிக்கு திணறல் ஏற்பட்டுள்ளதா என்று அக்கட்சியின் செய்தித் தொடர்பாளர் அபிஷேக்சிங்வியிடம் செய்தியாளர்கள் கேட்டனர். இதற்குப் பதிலளித்து சிங்வி கூறுகையில் உண்மையில் இந்த சந்தர்ப்பத்தில் கட்சித் தலைவரின் ஆலோசனை இல்லாதது கஷ்டமாகத்தான் உள்ளது. இருப்பினும் அவர் இல்லாமல் இப்பிரச்சினையைத் தீர்க்க எங்களால் முடியும் என்றார்.
