வனப்பகுதிக்குள் ஹெலி உதிரிப்பாகங்கள்?செய்மதிப் படத்தையடுத்து தேடுதல் மும்முரம்

காணாமல் போன முதல்வர் டோர்ஜியின் கதி இன்னும் மர்மம்
ஹெலிகொப்டரில் சென்ற அருணாசல் முதல்வர் டோர்ஜி காண்டு, மாயமாகி மூன்று நாட்களுக்கு மேல் ஆகிவிட்ட நிலையில் அவரைப் பற்றிய தகவல் எதுவும், இன்னும் கண்டுபிடிக்கப்படவில்லை.
இதற்கிடையே மோசமான வானிலை காரணமாக நேற்று முன்தினம் தேடுதல் பணியில் ஈடுபடச் சென்ற ஹெலிகொப் டர்கள் மற்றும் விமானங்கள் தவாங்கிற்கு திரும்பிவிட்டன. 
அருணாசல பிரதேச முதல் வர் டோர்ஜி காண்டு, கடந்த 30 ஆம் திகதி காலையில் தவாங் என்ற இடத்தில் இருந்து இடாநகருக்கு ஹெலிகொப்டரில் சென்றார். அவருடன் மேலும் நான்கு பேர் இருந்தனர். திட்டமிட்டபடி, குறித்த நேரத்தில் அந்த ஹெலிகொப்டர் இடா நகரில் தரை இறங்கவில்லை. 
ஹெலிகொப் டரும், அதில் சென்ற டோர்ஜி காண்டு உள்ளிடோரும் மாயமாகி விட்டனர். இவர் களை தேடும் பணி முடுக்கி விடப்பட்டது. இராணுவம் மற்றும் இந்தோ-திபெத் எல்லை பாதுகாப்பு படையினர் உட்பட 2,400 பேர் இரவு பகலாக அடர்ந்த மலைப் பிரதேசங்களில் தேடும் பணியில் ஈடுபட்டு வருகின்றனர். 
ஹெலிகொப்டர் மாயமானதாக கருதப்படும் பகுதியில் நேற்று முன்தினம் மோசமான வானிலை நிலவியது. இதை யடுத்து தேடுதல் வேட்டையில் ஈடுபட்ட இரண்டு ஹெலிகொப்டர்களும், போர் விமானங்களும், தேடும் பணியைத் தொடர முடியாமல், மீண்டும் தவாங் நகருக்கு திரும்பி விட்டன. 
இதனால் வான் வழி தேடுதல் வேட்டை நேற்று முன்தினம் மாலை ரத்து செய்யப்பட்டது. இருந்தாலும் அந்தப் பகுதியில் தரை இறங்கியுள்ள பாதுகாப்புப் படையினர் தேடுதல் பணியை தீவிரப் படுத்தியுள்ளனர். இதற்கிடையே இஸ்ரோ செய்மதி மூலம் எடுக்கப்பட்ட புகைப்படங் களிலும் போர் விமானங்கள் மூலம் எடுக்கப்பட்ட புகைப்படங்களிலும் சில உதிரிப்பாகங்கள் தென்படுகின்றன. இதனை ஆதாரமாகக் கொண்டு தேடுதல் ஆரம்பிக்கப்பட்டுள்ளது. 
அருணா சல பிரதேசத்தைச் சேர்ந்த 25 பேர் அடங்கிய குழு ஒன்றும் தனியாக தேடும் பணியை தொடங்கியுள்ளது. அருணாசல் எம்.பி. தகாம் சஞ்சய் தலைமையிலான இக்குழுவில் அசாம் வனத்துறை அமைச்சர் ரோகிபுல் உசேன் உள்ளிட்டோர் இடம்பெற்றுள்ளனர். இவர்கள் ஒரு வாரத்துக்கு தேவையான உணவுப் பொருட்களுடன் அடர்ந்த மலைப் பிரதேசங்களில் தேடும் பணியைத் தொடங்கியுள்ளனர். 
