விஜயகாந்த் பேசிய ஒலிவாங்கியைபறித்ததால் பரபரப்பு


தே.மு.தி.க தலைவர் விஜயகாந்த் நேற்று முன்தினம் நெல்லை மாவட்டத்தில் பிரசாரம் செய்தார். சங்கரன்கோவிலில் இரவு பிரசாரம் செய்தார். அங்கு ஒலிவாங்கி மூலம் பிரசாரம் செய்ய பொலிஸார் அனுமதி மறுத்தனர். அதையும் மீறி விஜயகாந்த் பேச முயன்ற போது, அவர் வைத்திருந்த ஒலிவாங்கியை பொலிஸார் பறித்துவிட்டனர். இதனால் விஜயகாந்த்துக்கும் பொலிஸாருக்கும் இடையே வாக்குவாதம் ஏற்பட்டது.
பின்னர்பொலிஸார் பிரசாரத்துக்கு அனுமதி வழங்கி ஒலிவாங்கியையும் திரும்ப கொடுத்தனர். அதன் பின்னர் விஜயகாந்த் தொண்டர்கள் மத்தியில் பேசியபோது, பொலிஸ் அராஜகம் அ.தி.மு.க ஆட்சியிலும் இருக்கிறது. ஒலிவாங்கியை பறித்து எங்கள் பிரசாரத்தை தடுக்க முடியாது. சங்கரன் கோவிலில் நான் ஒவ்வொரு வீதியிலும் இறங்கி வாக்கு சேகரித்தால் பொலிஸாரால் எதுவும் செய்ய முடியாது என்றார்.
