நட்சத்திர ஹோட்டலில் லட்சுமிராய் ரகளை ;‘ரூம்’ பிடிக்காததால் படக் குழுவினருடன் தகராறு


லட்சுமிராய் தமிழில் நடித்த ‘காஞ்சனா’, ‘மங்காத்தா’ படங்கள் வெற்றிகரமாக ஓடின. ஆனாலும் தமிழில் படங்கள் இல்லை. இந்தி, கன்னடப் படங்களில் நடிக்கிறார். நீண்ட இடைவெளிக்குப் பின் விக்ரமுடன் ‘தாண்டவம்’ படத்தில் நடிக்க வாய்ப்பு வந்தது.
இதில் அனுஷ்காவும் இன்னொரு நாயகியாக நடிக்கிறார். விஜய் இயக்குகிறார். இதன் படப்பிடிப்பு விறுவிறுப்பாக நடக்கிறது. லண்டனில் முக்கிய காட்சிகள் தற்போது படமாகி வருகின்றன. இதற்காக படக் குழுவினர் அங்கு முகாமிட்டு உள்ளனர்.
அங்குள்ள நட்சத்திர ஹோட்டல் ஒன்றில் லட்சுமி ராய்க்கு அறை ஒதுக்கப்பட்டது. ஆனால் அந்த ‘ரூம்’ பிடிக்காமல் ஹோட்டலில் லட்சுமிராய் ரகளையில் ஈடுபட்டதாக தகவல் வெளியாகி உள்ளது
ஹோட்டல் ‘ரூம்’ வசதியாக இல்லை. அதில் தங்க மாட்டேன் என்று படக் குழுவினருடன் தகராறு செய்தாராம் படப்பிடிப்புக்கு செல்லவும் மறுத்து விட்டதாக கூறப்படுகிறது.
இதர நடிகர், நடிகைகள் தொழில் நுட்ப குழுவினர் படப்பிடிப்பு தளத்தில் லட்சுமி ராய்க்காக பல மணி நேரம் காத்து இருந்தனர். ஆனால் அவர் வரவில்லை. இதனால் இயக்குனர் விஜய் தவித்தார்.
‘ரூம்’ பிடிக்காமல் லட்சுமிராய் தகராறு செய்யும் தகவல் விஜய்க்கு தெரிவிக்கப்பட்டது. உடனே லட்சுமி ராய்க்கு வேறு ரூம் மாற்றிக் கொடுக்க சொன்னாராம். புது ரூம் கிடைத்த பிறகே சமாதானமாகினாராம் லட்சுமி ராய்.
