பிரதமர் ஆக வேண்டும் என்பதற்காகநான் ரத யாத்திரை நடத்தவில்லை


ஊழலுக்கு எதிராக மக்களிடையே விழிப்புணர்வை ஏற்படுத்துவதற்காக பாரதீய ஜனதா மூத்த தலைவர் அத்வானி ரத யாத்திரை மேற்கொண்டுள்ளார்.
3வது நாளான நேற்று அவர் உத்தர பிரதேச மாநிலம் வாரணாசி நகருக்கு வந்தார். அங்கு அத்வானி பேசுகையில், பிரதமர் பதவியை பிடிப்பதற்காக நான் ரத யாத்திரை மேற்கொள்ளவில்லை. ஸ்பெக்ட்ரம் ஊழல், கொமன்வெல்த் போட்டி ஏற்பாடுகளில் நடந்த ஊழல் போன்றவற்றால் நாட்டு மக்கள் மிகுந்த விரக்தியும் ஏமாற்றமும் அடைந்த நிலையில் உள்ளனர். அவர் களுக்கு தன்னம்பிக்கையை ஏற்படுத்தும் நோக்கத்தில் நான் ரத யாத்திரை மேற்கொண்டு உள்ளேன் என்று கூறினார்.
