இலங்கை தோட்டத் தொழிலாளர் கல்வி நிதியத்தின்புலமைப்பரிசில்; இந்திய தூதரகத்தில் விண்ணப்ப படிவங்கள்


மஸ்கெலியா குறூப் நிருபர்
இலங்கை தோட்ட தொழிலாளர் கல்வி நிதியம் தோட்டத் தொழிலாளர் பிள்ளைகளுக்கு புலமைப்பரிசில்கள் வழங்க முன்வந்துள்ளது. முன்னோடியாக அதற்கான விண்ணப்பங்களை தொழிலாளர்களின் பிள்ளைகளிடமிருந்து கோரியுள்ளது.
மேற்படி புலமைப்பரிசில்கள் க.பொ.த. உயர்தரத்தில் கல்வி மேற்கொள்ளும், பட்டதாரி கல்வி மேற்கொள்ளவும், அரச கைத்தொழில் பயிற்சி கல்லூரிகளில் கல்வி மேற்கொள்வதற்குமாகும்.
25 வயதுக்கு கீழ்பட்ட க.பொ.த. (சா/த) க.பொ.த. (உ/த) பரீட்சைகளில் சித்திபெற்றிருந்தலோடு கணித பாடங்களிலும் சித்தியடைந்திருக்க வேண்டும்.
மேற்படி பரிசில்களுக்கான விண்ணப்பப் படிவங்கள் கொழும்பிலுள்ள இந்திய உயர் ஸ்தானிகர் அலுவலகத்திலும், கண்டியிலுள்ள உதவி இந்திய ஸ்தானிகர் அலுவலகத்திலும் பெற வேண்டும்.
அவற்றைபெற்று பூரணப்படுத்தி, மாணவனின் பிறப்பு சான்றிதழ், தோட்டத்துறை வழங்கிய மாணவ பெற்றோரின் சம்பள பட்டியல், தொழில் விபரம், பெற்ற பெறுபேறுகளின் சான்றிதழ் தகவல்கள் யாவும் விண்ணப்பத்தோடு இணைக்கப்பட்டு கெளரவ செயலாளர், இலங்கை தோட்ட தொழிலாளர் கல்வி நிதியம், மே/பா, இந்திய உயர்ஸ்தானிகர் அலுவலகம் த.பெ.இ. 882, கொழும்பு 03 என்ற விலாசத்துக்கு மே மாதம் 30ம் திகதிக்கு முன்னதாக அனுப்பி வைக்க வேண்டும். (ஐ-ஞ)
