குளவி கொட்டியதில் ஒருவர் மரணம்: ஐவர் வைத்தியசாலையில்



அட்டன் பொலிஸ் பிரிவுக்கு உட்பட்ட டிக்கோயா தரவளை மேற்பிரிவில் இன்று பிற்பகல் குளவி தாக்கியதில் ஒருவர் உயிரிழந்துள்ளதுடன் ஐந்து பேர் டிக்கோயா ஆதார வைத்தியசாலையில் அனுமதிக்கப்பட்டுள்ளனர்.
கால்நடைக்கான புல் சேகரிக்கும் பணியில் ஒருவர் ஈடுப்பட்டிருந்த இடத்திற்கு உயிரிழந்த குறித்த நபர் சென்ற போதே இந்த சம்பவம் நடைபெற்றுள்ளது.
இதன் போது உயிரிழந்தவரால் ஓடி தப்ப முடியாது போயுள்ளதுடன் புல் சேகரிக்கும் பணியில் ஈடுப்பட்டிருந்தவரும் பாதையில் சென்றுக்கொண்டிருந்த ஒரு பெண் மற்றும் மூன்று ஆண்களும்; ஓடி தப்பியுள்ளதுடன் இவர்கள் தற்போது டிக்கோயா ஆதார வைத்தியசாலையில் தங்கி சிகிச்சை பெற்று வருகின்றனர்.
உயிரிழந்தவர் 32 வயதான ராமசாமி ஆறுமுகம் என்பவர் எப்பொழுதும் இந்த புல் சேகரிக்கும் இடத்திற்கு செல்பவர் என குறித்த பிரதேச மக்கள் தெரிவித்தனர். இவரின் சடலம் டிக்கோயா ஆதார வைத்தியசாலையில் வைக்கப்பட்டுள்ளது.


