மன்னார் நீதிமன்றத் தாக்குதல்: 6 பேர் தெடர்ந்தும் விளக்கமறியலில்


மன்னார் நீதிமன்றத் தாக்குதல் தொடர்பாக கைது செய்யப்பட்ட 43 பேரில் முதல்தடவையாக 6 பேர் மேல் நீதிமன்றத்தாலும் 11 பேர் மன்னார் மாவட்ட நீதிமன்றத்தாலும் விடுதலை செய்யப்பட்டுள்ளனர். மிகுதி 26 பேரின் வழக்கு விசாரணைகள் இன்று மன்னார் மாவட்ட நீதிமன்றத்தில்நடைபெற்ற போது 6 பேரை தொடர்ந்து விளக்கமறியலில் வைக்குமாறு உத்தரவிடப்பட்டது.

 26 பேரின் வழக்கு விசாரணைக்கு எடுத்துக்கொள்ளப்பட்டபோது இதில் 20 பேருக்கும் தலா ஐந்து இலட்சம் ரூபா பெறுமதியான இரண்டு சரீரப்பிணையிலும் பத்தாயிரம் ரூபா ரொக்கப்பிணையிலும் விடுவித்ததுடன் இவர்களை வாரத்தில் ஒரு முறை மன்னார் மாவட்ட பொலிஸ் நிலையத்திற்கு சென்று கையொப்பமிடுமாறும் உத்தரவிட்டார்.
 
எஞ்சிய ஆறு பேரையும் எதிர்வரும் நவம்பர் மாதம் 15ஆம் திகதி வரை விளக்கமறியலில் வைக்குமாறும் உத்தரவிடப்பட்டது.
இந்த வழக்கு விசாரணை எதிர்வரும் நவம்பர் மாதம் 15ஆம் திகதி மீண்டும் 
எடுத்துக்கொள்ளப்படும் என்பது குறிப்பிடத்தக்கது.

