அல்லாஹ்வின் இறுதித் தூதருக்காகவேஇவ்வுலகம் படைக்கப்பட்டது



சீரபு நாட்டின் குறைஷிக் கோத்திரத்தில் ஆமினா, அப்துல்லாஹ் தம்பதியினருக்கு கி.பி. 571ல் நபி (ஸல்) அவதரித்தார்கள். நபியவர்கள் படைக்கப்பட்டதால்தான் பிரபஞ்சத்தையே படைத்ததாக அல்லாஹ் ஹதீஸ் குத்ஸியில் கூறியுள்ளான். 
அவருக்காகவே உலகத்தைப் படைத்ததால் அவரிடம் பல வழிகளிலும் முன்மாதிரியாக இருந்து இஸ்லாத்தையும் அதன் நடைமுறைகளையும் உலகிற்கு எடுத்துக் காட்டினார். இஸ்லாத்திற்காக பல்வேறு யுத்தங்களை மேற்கொண்டு அதில் வெற்றியும் கண்டு இஸ்லாத்தைப் பரப்பினார். தனது 20 ஆவது வயதில் கி.பி. 
589ல் ஹர்புல் பிஜார் போரில் கலந்து கொண்டார். தனது 54 வது வயதில் பத்ர்போரில் ஈடுபட்டார். 55 ஆவது வயதில் உஹத் போரிலும் 57 வது வயதில் அகழிப் போரிலும் 59 வது வயதில் கைபர் போரிலும் ஈடுபட்டார்.
அவர் மரணிக்கும் வரை இஸ்லாத்திற்காக பல்வேறு உடன்படிக்கைகளை மேற்கொண்டார். இதில் 58 வது வயதில் மேற்கொண்ட ஹுதைபியா உடன்படிக்கை முக்கியமானது. இதை விட உம்மி நபியாக இருந்த நபி அவர்களின் வாழ்வில் பல்வேறு திருப்பங்கள் இடம்பெற்றன. இதில் தனது 23 வயதில் கி.பி. 592ல் அல்-அமீன் பட்டம் கிடைத்தது. 
40 வயதில் நுபுவ்வத் கிடைத்தது. 51 வயதில் தாயிப் பயணமானது. அகபா முதல் உறுதி மொழி இடம்பெற்றது. 52 வயதில் மிஃறாஜ் சென்றமை, 53ல் ஹிஜ்றத், 54ல் நோன்பு விதியாக்கப்பட்டது. 61ல் மக்கா வெற்றி, 63ல் இறுதி ஹஜ் இடம்பெற்றதோடு அறபா பேருரையும் இடம்பெற்றது.
ஹிஜ்ரி 11, 63 வது வயதில் நபி அவர்கள் வபாத்தானார்கள். இதன் பின்னர் குலபா உர்ராசிதீன்கள் ஆட்சி இடம்பெற்றது. இதை தொடர்ந்து முஆவியா ஆட்சி, தப உத்தாபிஈன்கள் என ஆட்சி மாற்றம் பெற்றது. நபி (ஸல்) அவர்கள் இருக்கும் போதும் சரி, மரணித்த பின் ஸஹாபாக்கள் ஆட்சியும் சரி யாரும் நபியின் பிறந்த தினத்தை கொண்டாடவில்லை. 
மேற்கத்தேயர் களின் கலாசார நடைமுறைகளை உலகத்தில் பரப்பிய பின்னர் தான் இவ்வாறு மீலாதுன் நபி விழா என நபியின் பிறந்த தினத்தை கொண்டாடுகின்றனர். அல்குர்ஆனிலோ சுன்னாவிலோ இவ்வாறு கொண்டாடப்பட வேண்டும் என கூறப்படவும் இல்லை.
உலகத்திற்கு வந்த ஒரு லட்சத்து 24 ஆயிரம் நபிமார்களில் இறுதி நபிக்கு மட்டும் இவ்வாறு விழா எடுப்பது ஏன்? இதற்கு முன் இப்றாஹீம், இஸ்மாயீல், நூஹ், ஆதம் போன்றவர்கள் பிறந்த தினத்தை நபி (ஸல்) அவர்கள் கொண்டாடினார்களா? அவ்வாறாயின் உலகத்திற்கு அருட் கொடையாக அனுப்பப்பட்ட நபிக்கு மட்டும் விழா என்ற பெயரில் பணம், நேரம் வீண்விரயம் செய்யப்படுகிறது. இஸ்லாம் இவ்வாறு வீண்விரயம் செய்வதை தடை செய்கிறது.
அன்று அரேபியாவில் தான் இஸ்லாம் முதன் முதல் பரவியது. அந்நாட்டிற்கு வர்த்தக நோக்குடன் சென்றவர்கள் தான் அங்குள்ளவர்களைப் பார்த்து இஸ்லாத்தைப் படித்தனர். இவர்கள் குர்ஆன், ஹதீஸ்ஸை படித்து இஸ்லாத்தை தழுவவில்லை. 
ஆனால் இன்று கணினி யுகத்தில் வாழும் மக்கள் இணையத்தின் மூலம் உலக நாடுகளுக்கெல்லாம் சென்று குர்ஆன், ஹதீஸ் ஏனைய மார்க்க சம்பந்தப்பட்ட விடயங்களைக் கற்று உண்மையான, இஸ்லாத்தை படிக்கின்றனர். இதன் மூலம் உண்மையான முஸ்லிமாக மாறுகின்றனர். இதனை சமூகத்திற்கு சொல்லும் போது அவர்களை தப்லீக் என்றும் தவ்ஹீத் என்றும், ஸ¤ன்னிகள் என்றும் பிரித்து நோக்குகின்றனர்.
பெயரளவில் இல்லாமல் செயற்பாடுகளையும் செவ்வனே மேற்கொள்ள வேண்டும். நபி பிறந்த தினத்தை கொண்டாடுவது முக்கியமல்ல. அவரின் வழிமுறையை பின்பற்ற வேண்டியதே முக்கியம்.
கஸ்பியா எம். முஜாஹித் (கி. தி)
நற்பிட்டிமுனை 02
