பன்குடாவெளி வாசிகசாலைபொதுமக்கள் பாவனைக்கு


(ஏறாவூர் குறூப் நிருபர்)
மட்டக்களப்பு மாவட்டத்தில் கடந்த கால யுத்தத்தினால் பெரிதும் பாதிக்கப்பட்ட பன்குடாவெளி பிரதேசத்தில் உலக வங்கியின் நிதியுதவியுடன் அமைக்கப்பட்ட வாசிகசாலை பொதுமக்களின் பயன்பாட்டிற்காக திறக்கப்பட்டுள்ளது.
கிழக்கு மாகாண முதலமைச்சர் சிவனேசதுரை சந்திரகாந்தன் இந்நிகழ்வில் பிரதம அதிதியாகக் கலந்து கொண்டார்.
பன்குடாவெளி கிராமத்தின் முக்கியஸ்தராக விளங்கியவரான இராமலிங்கம் வாசிகாலை என இந்நூலகத்திற்கும் பெயரிடப்பட்டுள்ளது.
உலக வங்கி கல்வி மேற்பாட்டுத் திட்டத்தின் கீழ் இதற்கான கட்டடப் பணிகளை மேற்கொள்வதற்கான நிதி ஒதுக்கீடு செய்யப்பட்டுள்ளது.
மட்டக்களப்பு மேற்கு வலயக் கல்விப் பணிப்பாளர் எஸ். பாஸ்கரன் உள்ளிட்ட பலர் இந்நிகழ்வின்போது பிரசன்னமாயிருந்தனர். இவ்வாசிகசாலைக்கு ஒரு தொகுதிப் புத்தகங்களும் கையளிக்கப்பட்டன.
பாடசாலை மாணவர்கள் மற்றும் பொதுமக்களுக்கும் இந்நூலகம் மிகவும் பயன்பாடுடையதாக அமையுமென எதிர்பார்க்கப்படுகிறது. 
(ஐ - ஞ)
