சொத்துக் குவிப்பு வழக்கில் சசிகலா, இளவரசி நீதிமன்றில்


பெங்களூர், சொத்துக் குவிப்பு வழக்கில் முதல்வர் ஜெயலலிதாவின் தோழி சசிகலா, அவரது உறவினர் இளவரசி ஆகியோர் நேற்று பெங்களூர் நீதிமன்றத்தில் ஆஜரானார்கள்.
கடந்த 15 வருடமாக இந்த வழக்கு பெங்களூர் நீதிமன்றத்தில் நிலுவையில் உள்ளது. ரூ. 65 கோடி அளவுக்கு சொத்துக்கள் குவித்துவிட்டதாக கூறி ஜெயலலிதா மீது வழக்கு தொடரப்பட்டுள்ளது. இந்த வழக்கில் சசிகலா, அவரது உறவினர் இளவரசி, சுதாகரன் ஆகியோரும் சேர்க்கப்பட்டுள்ளனர்.
இந்த வழக்கில் நான்கு பேரும் ஜுலை 27ம் திகதி நேரில் ஆஜராக வேண்டும் என்று தனி நீதிமன்றம் உத்தரவிட்டிருக்கிறது. இதிலிருந்து தனக்கு விதி விலக்கு அளிக்குமாறும், வீடியோ கன்பரன்சிங் மூலம் ஆஜராகத் தயார் என்றும் ஜெயலலிதா தரப்பில் நீதிமன்றத்தில் கோரிக்கை வைக்கப்பட்டிருக்கிறது. இந்த நிலையில் நேற்று தனி நீதிமன்றத்தில் சசிகலாவும், இளவரசியும் நேரில் ஆஜரானார்கள்.
