கீரிமலை நகுலேஸ்வரர் ஆலயகும்பாபிN&#39;கம்


நாயன்மார்களால் சிவபூமி எனப் போற்றப்பட்ட நமது இலங்கை மாநகரில் மூர்த்தி தலம் தீர்த்தம் என்னும் மூன்றையும் தன்னகத்தே கொண்ட ஆலயங்களுள் கீரிமலை நகுலேஸ்வரமும் ஒன்றாகும். இத்தலமானது ஆதிகாலத்திலே திருத்தம்பலேஸ்வரமென அழைக்கப்பட்டது. கண்டகி தீர்த்தக்கரையில் அமைந்துள்ளது. 
சாகர சங்கம தீர்த்தக் கரையில் அமைந்த ஆலயமாக இது விளங்குகிறது. மாருதம்புரவீகவல்லி, நகுலமுனிவர், முசுகுந்தன் அர்ச்சுனன், நளன் ஸ்ரீராமன் முதலிய பலராலும் பூசிக்கப்பட்ட இத்தலம் இஷ்ட சித்திகளைக் கொடுக்கும் தலமென நகுலேஸ்வர மாண்மிய புராணம் கூறுகிறது. 
இத்துணைப் பெருமை வாய்ந்த இத்திருத்தலம் திருப்பணி நிறைவுபெற்று எதிர்வரும் 2012-02-06 ஆம் திகதி முற்பகல் 9.30 மணிக்கு நகுலாம்பிகா சமேத நகுலேஸ்வர சுவாமிக்கும் விநாயகராதி த்வனி சண்டேஸ்வராந்த பரிவார மூர்த்திகட்கும் ஜீர்னோத்தாரண, அஷ்டபந்தன சுவர்ண பந்தன மஹா கும்பாபிஷேகம் நடைபெறவுள்ளது.
இவ்வாலயத்தில் இன்று 30 ஆம் திகதி திங்கட்கிழமை காலை 8 மணிக்கு கணபதி ஹோமம், பேரீதாடனம், பிரம்ச்சாரி பூஜை, கணபதி உபநிஷத் பாராயணர், விநாயகர் கவல் ஓதுதல், பிள்ளையார் கீத ஆலாபண என்பனவும் அன்று மாலை 5 மணிக்கு கிராமசாந்தி, பிரவேசபலி, திரபாராயணம், பன்னிரு திருமுறை ஓதுதல் என்பன நடைபெறும்.
இங்கு நாளை 2012.01.31 ஆம் திகதி காலை 8 மணிக்கு நவக்கிரகமகம். நவக்கிரக சுக்த நட்சத்திர அஷ்டவாக்ய பாராயணம், கோளாறு பதிகம் ஓதுதல் என்பனவும் அன்று மாலை 5 மணிக்கு ரட்சோக்னஹோமம், திசாஹோமம், ரட்சோக்னசுக்த பஞ்ச சாந்தி, கோஷ சாந்தி பாராயணம், புராண படனம் என்பன நடபெறும்.
2012. 02. 01 ஆம் திகதி காலை 8 மணிக்கு சாந்தி ஹோமம், பிரம்மசூக்த- விஷ்ணு சூக்த பாராயணம், புராணபடனம் என்பனவும் மாலை 5 மணிக்கு மூர்த்தி ஹோமம், ஸ்ரீ ருத்ரசமக ஸ்ரீசூக்த பாராயணம், புராண படனம் என்பனவும் இடம்பெறும். 
2012.02.02 ஆம் திகதி காலை சம்ஹிதா ஹோமம் ருத்ரஹோமம் மகாந்நியாச பாராயணம் பன்னிரு திருமுறை ஓதுதல், என்பனவும் அன்று மாலை 5 மணிக்கு உத்திமோத்தம வாஸ்து சாந்தி, பர்யக்னி கரணம் புருஷ சூக்த பாராயணம் என்பனவும் 2012. 02. 03 ஆம் திகதி தூபி ஸ்தாபனமும் நடைபெறும். 
அன்று முற்பகல் 9 மணிக்கு எண்ணெய்க்காப்பு ஆரம்பமாகும். 2012. 02. 06 ஆம் திகதி காலை 9. 30 மணிக்கு மஹா கும்பாபிஷேகம் நடைபெறும். அதனைத் தொடர்ந்து 48 நாட்களுக்கு மண்டலாபிஷேகம் நடைபெறும் என ஆலய பிரதம குரு ராஜராஜ ஸ்ரீ. நகுலேஸ்வரக் குருக்கள் தெரிவித்தார்.
