மஹிந்த தேசப்பிரிய பக்கச் சார்பற்றமுறையில் தேர்தலை நடத்தினார்


இலங்கையின் தேர்தல் வரலாற்றில் கடந்த சனிக்கிழமை நடை பெற்ற 3 மாகாண சபைகளின் தேர்தல் ஓரிரு சிறு சச்சரவுகள் மாத்திரம் இடம்பெற்ற மிகவும் அமைதியான தேர்தலாக அமைந் திருந்தது. அரசியல் அரங்கில் மும்முனைப் போட்டியாக அமை யக்கூடிய ஒரு தேர்தலாக இது அமையுமென்றும் அரசியல் கட்சி களிடையே இருந்துவரும் பலத்த போட்டியின் நிமித்தம் வன்முறை கள் அதிகரிக்கலாம் என்றும் எதிர்பார்க்கப்பட்டது.
இந்த எதிர்பார்ப்புகளுக்கு மாறாக கிழக்கு மாகாண, வடமத்திய மாகாண, சப்ரகமுவ மாகாண சபைத் தேர்தல்கள் ஆகக்குறைந்த வன்மு¨ களுடன் அமைதியான முறையில் நடந்து முடிந்தது. விருப்பு வாக்கு களை பெறுவதற்காக ஒரே கட்சியைச் சேர்ந்த வேட்பாளர்களுக் கிடையில் முன்பு இடம்பெற்றது போன்ற கைகலப்புகளோ, கருத்து மோதல்களோ பலத்த வன்முறைகளோ இடம்பெறவில்லை.
ஜனாதிபதி மஹிந்த ராஜபக்ஷ அவர்களின் பணிப்புரையின் கீழ் இம்மூன்று மாகாணங்களிலும் பலத்த பொலிஸ், பொலிஸ் விசேட அதிரடிப்படையினர் மற்றும் ஆயுதப் படை வீரர்களின் பாதுகாப்பு அதிகமாக வழங்கப்பட்டதும் இந்த தடவை வன்முறைகள் இன்றி தேர்தல் நடந்து முடிவதற்கு பிரதான காரணமாகும்.
இவை எல்லாவற்றிற்கும் மேலாக இவ்வாண்டில் தேர்தல்களை நடத்து வதற்கு புதிதாக நியமிக்கப்பட்ட தேர்தல் ஆணையாளர் மஹிந்த தேசப்பிரிய, மண் வாசனை உடைய ஒரு சாதாரண குடும்பத்தைச் சேர்ந்த மனிதரான இவர் சட்டத்தை சரியான முறையில் கடைப் பிடிக்கும் ஒரு சிறந்த நிர்வாகியாக இருந்தமையினால் தான் இந் தத் தடவை தேர்தல் வன்முறைகள் இன்றி அமைதியாக நடை பெற்றது.
இந்த நல்ல மனிதர், மனிதனை மனிதனாக மதித்து, கெளரவமாக நடத்தும் நற்பண்புடையவர். எந்தவொரு சாதாரண மனிதரும் தேர் தல் ஆணையாளரை நேரில் சென்று சந்திப்பதற்கு அவரது அறைக் கதவுகள் வேலை நாட்களில் திறந்து வைக்கப்பட்டிருந்தது. 
புதிய தேர்தல் ஆணையாளர் மஹிந்த தேசப்பிரிய செல்வாக்கு, அரசி யல் அதிகாரம் ஆகியவற்றை பொருட்படுத்தாமல் செல்வ செருக் கோடு வாழும் ஒரு மனிதனையும், பரம ஏழையையும் ஒரே அடி கோலை வைத்து இவ்விருவரும் கேட்கும் உதவிகள் சட்டபூர்வ மாகவும், நியாயமாகவும் இருந்தால் அவற்றை ஒரே நொடியில் செய்து முடிக்கும் ஒரு நேர்மையான நிர்வாகியாக இருக்கிறார்.
தேர்தல் திணைக்களத்தில் கடந்த 28 வருடங்களாக பணிபுரிந்து வரும் திரு.மஹிந்த தேசப்பிரிய இப்பதவியை வகித்த பெருமைக்குரிய திரு. பீலிக்ஸ் டயஸ் அபேயசிங்க, திரு. தயானந்த திஸாநாயக்க ஆகியோரைப் போன்று கோட்டும் சூட்டும், அணிந்த மேற்கத் தேய நாகரீகத்தில் அபிமானம் கொண்ட ஒரு மனிதரல்ல. இவர் தாடியையும், மீசையையும் வளர்த்து எப்போதும் சாதாரண உடை யில் தனது பணிகளை நிறைவேற்றி வருகிறார்.
இந்த மனிதரை வெளியில் பார்ப்பவர்கள் இவர்தான் இலங்கையின் தேர்தல் ஆணையாளர் என்று நினைக்கவே மாட்டார்கள். அந்தள விற்கு திரு. மஹிந்த தேசப்பிரிய ஒரு சாதாரண மனிதராக வாழ்ந்து கொண்டிருக்கிறார். இதுவே திரு. மஹிந்த தேசப்பிரிய தேர்தல் ஆணையாளராக பொறுப்பேற்று நடத்திய முதலாவது பிரதான தேர்தலாகும். 
இவர் எல்லோரிடமும் அன்பாக பழகும் நற்பண் பாளராக இருந்தாலும் கடமை நேரத்தில் கண்டிப்பான அரச அதி காரியாக இருக்கிறார். இவரது கோரிக்கைகளை ஏற்று இந்த மூன்று மாகாணசபைத் தேர்தல்களில் போட்டியிட்ட அரசியல் கட்சிகளும் சுயேச்சைக் குழுக்களும் தேர்தல் சட்டத்தை மீறுவதை கூடியவரை யில் தவிர்த்துக் கொண்டமை ஒரு பாராட்டுக்குரிய விடயமாகும்.
பாடசாலைக்கு அருகில் தேர்தல் பிரசாரக் கூட்டங்களை நடத்த வேண்டாம், வீடு வீடாக வாக்கு வேட்டையில் வேட்பாளர்கள் செல்லும் போது அவர்களுடன் ஆதரவாளர்கள் கூட்டமாக செல்ல லாகாது, வேட்பாளர்களின் தேர்தல் சின்னம், இலக்கம் ஆகியவற்றை கொண்ட சுவரொட்டிகளை பொது இடங்களில் ஒட்ட வேண்டாம் என்று தேர்தல் ஆணையாளர் விதித்த கண்டிப்பான வேண்டு கோள்களையும் அரசியல் கட்சிகளும், வேட்பாளர்களும் கூடிய வரையில் ஏற்றுக் கொண்டமையும் இங்கு குறிப்பிடத்தக்க விடய மாகும்.
தேர்தல் நடைபெறும் இடங்களில் ஏதாவது வாக்கு மோசடிகள் போன்ற குற்றச்சாட்டுகள் இடம்பெற்றதாக தமக்கு அறிவிக்கப்பட்டவுடன் அவர் உடனடியாக தனது உதவியாளர்களை ஸ்தலத்திற்கு அனுப்பி வைத்து விசாரணை செய்து அவற்றுக்கு தீர்க்கமான தீர்வுகளை யும் எடுத்தார்.
இவ்விதம் எல்லோருடைய உள்ளத்தையும் கொள்ளை கொள்ளும் நல்லவராக இருக்கும் தேர்தல் ஆணையாளர் மஹிந்த தேசப்பிரியவின் முதலாவது முயற்சி வன்முறையற்ற ஒரு அமைதி யான தேர்தலை நடத்தி முடித்த ஒரு சாதனையை ஏற்படுத்தியிருக் கிறது.
இந்தத் தடவை தேர்தல் ஆணையாளர் கட்சி சார்பற்ற முறையில் நடு நிலையுடன் தனது பணியை சிறப்பாக நிறைவேற்றினார் என்று இந்தத் தேர்தலில் போட்டியிட்ட சகல அரசியல் கட்சிகளும், சுயேச்சை குழுக்களும் தேர்தல் ஆணையாளரை முகமலர்ந்து பாராட்டியுள்ளன.
இலங்கையின் பிரதான எதிர்க்கட்சியான ஐக்கிய தேசியக் கட்சியின் கம்பஹா மாவட்ட பாராளுமன்ற உறுப்பினர் ஜோன் அமரதுங்க, தேர்தல் ஆணையாளர் மஹிந்த தேசப்பிரிய இந்த தேர்தலை பக்கச் சார்பற்ற முறையில், சிறந்த முறையில் மூன்று மாகாணங் களிலும் செய்து முடித்தார் என்று பாராட்டு தெரிவித்தார். 
மஹிந்த தேசப்பிரிய போன்ற தேர்தல் ஆணையாளர்கள் நாட்டுக்கு தேவை. அவர்களின் சிறந்த நடுநிலையான பக்கச் சார்பற்ற முறையில் தேர் தல்களை நிர்வகிக்கும் திறமையினால் எங்கள் நாட்டில் ஜனநாய கம் தழைத்தோங்குகிறது.
