10 வயதில் சிஸ்கோ தேர்வுஎழுதி நெல்லை சிறுமி சாதனை


பொறியியல் பட்டதாரிகள் மட்டுமே எழுதும் சிஸ்கோ கணனி தேர்வினை 10 வயது சிறுமி எழுதியுள்ளார். திருநெல்வேலியைச் சேர்ந்த கல்யாணகுமாரசாமி, சேதுராகமாலிகா தம்பதியரின் மகள் விசாலினி (10) பெற்றோரின் ஊக்கத்தால் சிறு வயதிலேயே ஞாபகசக்தியை வளர்த்துக்கொள்ள ஆரம்பித்தார்.
வரும் கல்வியாண்டில் 6ம் வகுப்பு பயில வேண்டிய விசாலினி 8ம் வகுப்பு பயில உள்ளார். கடந்த மார்ச்சில் நெல்லையில் உள்ள தனியார் கணனி மையத்தில் படித்து மைக்ரோசாப்ட் நிறுவனத்தின் எம். சி. பி. தேர்வினை ஒன்-லைனில் எழுதி தேர்வு பெற்றார். 
இம்மாதம் அமெரிக்காவின் சிஸ்கோ நிறுவனத்தினர் நடத்திய ‘சிசிஎன்ஏ’ எனப்படும் வலையமைப்பு தேர்வினையும் திருவனந்தபுரத்தில் ஒன்-லைனில் எழுதி தேர்வு பெற்று சான்றிதழ் பெற்றார்.
