தேங்காய் உற்பத்தியில் தன்னிறைவு காணநடைமுறைப்படுத்தப்படும்தேசிய தெங்கு அபிவிருத்தித்திட்டம்

(நிந்தவூர் தினகரன் நிருபர்)
மஹிந்த சிந்தனையினூடாக இலங்கையில் பல பாகங்களிலும் செயல்படுத்தப்பட்டு வரும் பல்வேறு அபிவிருத்தித்திட்டங்கள் வெற்றி கண்டுள்ளன. இத்திட்டங்களில் ஒன்றுதான் ‘கப்றுக்க புறவற’ எனும் தேசிய தெங்கு அபிவிருத்தித் திட்டமாகும். கடந்த காலங்களில் தேங்காய் தட்டுப்பாடு, தேங்காய் விலை ஏற்றம் காரணமாக ஏற்பட்ட பிரச்சினைக்குத் தீர்வுகாணும் நோக்கில் தெங்கு மற்றும் மக்கள் தோட்ட அபிவிருத்தி அமைச்சர் ஜகத் புஸ்பகுமாரவின் பணிப்பின் பேரில் இத்தேசிய திட்டம் ஆரம்பித்து வைக்கப்பட்டது.
இத்திட்டங்களை நடைமுறைப்படுத்தவென மாவட்ட ரீதியில் ‘ஒரு பிரதேச செயலகம்’ என்ற அடிப்படையில் அம்பாறை மாவட்டத்தில் தெரிவு செய்யப்பட்ட நிந்தவூர் பிரதேச செயலகத்தில் தெங்கு அபிவிருத்தி நடவடிக்கைகள் தற்போது முன்னெடுக்கப்பட்டு வருகின்றன. இதன் முதல் கட்ட நடவடிக்கையாக நிந்தவூர் பிரதேச செயலக கிராம உத்தியோகஸ்தர் பிரிவுகள் தோறும் ‘கப்றுக்க புறவற’ அபிவிருத்திச் சங்கங்கள் பதியப் பட்டுள்ளன. இச்சங்க உறுப்பின ர்களின் குடும்ப வாழ்வாதாரத்தை மேம்படுத்தும் நோக்கில் சுயதொழில் முயற்சிக்கான பயிற்சிகள் வழங்கப்பட்டு வருவதோடு பல்துறை சார்ந்த செயலமர்வுகளும் நடத்தப்பட்டு வருகின்றன. மேலும் தெங்கு பயிர்ச் செய்கையில் ஆர்வமுள்ளவர்களுக்கு குறுகிய காலத்தில் பயன்தரக்கூடிய சிறந்த இன தென்னங்கன்றுகளும் இலவசமாக வழங்கப்பட்டு வருகின்றன.
இத்திட்டமானது, இனம் காணப்பட்ட பிரிவுக்குள் தெங்குப் பயிர்கள் உள்ள காணிகளில் நில உற்பத்தி திறனை அதிகரித்தல், தெங்கு தொழில் தொடர்பான சந்தர்ப்பங்களை இனம் கண்டு மேம்படுத்தல், தெங்கு சம்பந்தமான புதிய வேலைவாய்ப்பினை அறிமுகம் செய்தல், தெங்குப் பயிர்கள் தொடர்பான தொழில் பற்றிய ஆராச்சி அறிவுகளை மக்களுக்குப் பெற்றுக்கொடுத்தல், தெங்கு உற்பத்தி, விற்பனைக்கான வசதி வாய்ப்பினை விரிவுபடுத்தல் போன்ற நோக்கங்களை உள்ளடக்கிய முன்னோக்கு கொள்கை யை இலக்காகக் கொண்ட ஒரு தேசிய திட்டமாகும். 
மஹிந்த சிந்தனையிலுதித்த “கப்றுக்க புறவற” தெங்கு அபிவிருத்தித்திட்டத்தை நடைமுறைப்படுத்துவதற்கு கொழும்பு, குருநாகலை, மட்டக்களப்பு, அம்பாறை, காலி, யாழ்ப்பாணம், திருமலை உட்பட இருபது பிரதேச செயலகப் பிரிவுகள் தெரிவு செய்யப்பட்டு அபிவிருத்திப் பணிகள் நடைமுறைப் படுத்தப்பட்டு வருகின்றது. இத்திட்டம் சிறந்த முறையில் செயல்படுத்தப் படுமானால் இலங்கை தேங்காய் உற்பத்தியில் தன்னிறைவு காணும் என்பதில் சந்தேகமில்லை.
