இலங்கை மத்திய வங்கியின் 
புதிய நாணயத் தாள் வெளியீடு


இலங்கை மத்திய வங்கி “அபிருத்தி சுபீட்சம் மற்றும் இலங்கை நடனக் கலைஞர்கள்” என்ற தொனிப் பொருளில் நாணயத் தாள்களின் புதிய தொடரொன் றினை அண்மையில் சுற்றோட் டத்திற்காக வெளியிட்டுள்ளது. 1950 இல் இலங்கை மத்திய வங்கி நிறுவப்பட்ட தன் பின்னர் அது வெளியிடுகின்ற நாணயத் தாள் தொடர்களில் 11 ஆவது தொடர் இதுவாகும். 
தற்போது சுற்றோட்டத்திலுள்ள 10 ஆவது நாணயத் தொடர்கள் 20 ஆண்டு களுக்கு முன்னர் 1991 இல் இலங்கை மத்திய வங்கியினால் வெளியிடப்பட்ட வையாகும். புதிய தொடர் நாணயத் தாள்கள் ரூ. 5000, ரூ 1000, ரூ 100, ரூ 50 மற்றும் ரூ. 20 ஆகிய ஆறு இனங்களை உள்ளடக்கியுள்ளன. 
பொருளாதார வளர்ச்சியுடன் சேர்ந்து விரிவடைந்த கொடுக்கல் வாங்கல் களுக்கு வசதியளிக்கும் விதத்தில் உயர் பெறுமதியான 5000 ரூபா நாண யத் தாள் அறிமுகப்படுத்தப்படுகிறது.
ஏற்கனவேயுள்ள தொடர்களுக்கும் புதிய தொடர்களுக்குமிடையிலுள்ள முக்கியமான வேறுபாடு யாதெனில் தாள்களின் அளவாகும். புதிய தொடர்களிலுள்ள அனைத்து இன நாணயத் தாள்களினதும் அகலம் ஒரே மாதிரியாக இருக்கின்ற வேளையில் நீளம் குறைந்த பெறுமதி கொண்ட நாணயத் தாள்களிலிருந்து உயர்ந்த பெறுமதி கொண்ட தாள்களுக்கு 5 மி. மீற்றர்களினால் அதிகரித்துச் செல்கிறது.
தாள்கள், ஒவ்வொன்றும் மாண்புமிகு நிதியமைச்சர் மேதகு ஜனாதிபதி மஹிந்த ராஜபக்ஷ அவர்களினதும் மத்திய வங்கி ஆளுநர் அஜித் நிவாட் கப்ரால் அவர்களினதும் பொறிக்கப்பட்ட கையொப்பங்களை தாங்கியிருக்கின்றன. தாள்களில் உள்ள திகதி 01.01.2010 ஆகும்.
தாளின் முன்பக்கத்தில் நடுவில் கொழும்புத் துறைமுகத்தின் அண்மைய தோற்றமும் பின்னணியில் துறைமுகத்தின் பழைய தோற்றமும் பொறிக்கப்பட்டுள்ளன. இலங்கையின் பறவையினமான செரண்டிப் செவி ஆந்தை தாளில் வலது பக்கத்தில் காணப்படுவதுடன் தாளின் இடது பக்கத்தின் கீழ் பகுதியில் பறநெட் வண்ணத்துப்பூச்சி காணப்படுகின்றது.
நிலக்குத்தாகப் பார்க்கும் பொழுது தாளின் பின்பக்கத்தினது மத்தியில் வெஸநெத்தும் நடனக் கலைஞரும் கெட்ட பெற மேளகாரரும் காணப்படுகின்றனர். காவல் கல்லும் சுபிட்சத்தின் அடையாளமான பூரண கலசமும் (கும்பம்) தாளில் வலது பக்கத்தின் மேற்பகுதியில் காணப்படுகின்றன. ஒற்றைப் பூச்செடி வடிவமைப்பிலான ‘லிய வெல’ தாளின் வலது பக்கத்தில் காணப்படுகின்றது.
முன்பக்கத்தில் கலைஞர் ஒருவரின் கலைநயத்துடன் மன்னம்பிட்டியில் புதிதாக நிர்மாணிக்கப்பட்ட பாலம், ஊர்திகள் மற்றும் புகைவண்டி என்பனவற்றிற்கென பொதுவாக அமைக்கப்பட்டிருந்த பழைய பாலத்துடனும் புகைவண்டிப் பாதையுடன் சேர்த்துப் பொறிக்கப்பட்டுள்ளது. இலங்கையிலுள்ள பண்டைய புகை வண்டிப் பாதை அலங்கார வளைவுப் பாலம் பின்னணியில் காணப்படுகின்றது. தாளின் வலப்பக்கத்தில் இலங்கை நீல வெட்டிவாற் குருவியும் தாளின் கீழ் இடது பக்கத்தில் த புளு ஓக் லீவ் வண்ணத்துப் பூச்சியும் பொறிக்கப்பட்டுள்ளன.
நிலக்குத்தாகப் பார்க்கையில் தாளின் பின்பக்கத்தில் தாழ் பிரதேச நடனக் கலைக்குரிய வடிகபட்டுன நடனக் கலைஞரின் தோற்றமும் யக்பெற மேளகாரரின் தோற்றமும் தாளின் மத்தியில் காணப்படுகின்றன. தாளின் மேல் வலது பக்கத்தில் புங்கலச காவல் கல்லும் தாளின் வலது பக்கத்தில் இரட்டை பூச்செடி வடிவமான டிவித்த லிய வெலவும் காணப்படுகின்றன.
தாளின் முன்பக்கத்தில் கலைஞர் ஒருவரின் கலைநயத்துடன் நுரைச்சோலை நிலக்கரி வலுப்பொறிச் செயற்றிட்டம் பொறிக்கப்பட்டிருப்பதுடன் மின் கம்பிகளினால் சூழ்ந்து காணப்படும் லக்ஷபான நீர்வீழ்ச்சி பின்னணியில் காணப்படுகின்றது. இலங்கை செவ்வலக்கு வேலைக்காரக் குருவி வலப்பக்கத்திலும் வண்ணத்துப் பூச்சியான ஒட்டோ லீவ் கீழ் இடது பக்கத்திலும் காணப்படுகின்றன.
நிலைக்குத்தாக நோக்கும் பொழுது, தாளின் பின்பக்கத்தில் பரதநாட்டிய நடனக் காரரினதும் மிருதங்கம் வாசிப்பவரினதும் உருவம் தாளின் மத்தியில் காணப்படுகின்றது. ‘நாக’ காவல் கல், தாளின் மேல் வலது பக்கத்திலும் இரட்டை மலர் வடிவமான தித்வலிய வெல என அழைக்கப்படும் மலர் தாளின் வலதுபக்க ஒரமாகவும் காணப்படுகின்றது.
தாளின் முன்பக்கத்தில் கொழும்பு மாநகரிலுள்ள உலக வர்த்தக மையம், இலங்கை வங்கி தலைமை அலுவலகம் என்பன கலைஞர் ஒருவரின் கலைநயத்துடன் பொறிக்கப்பட்டிருப்பதுடன் கண்டியிலுள்ள பண்டைய பெளத்த ஆலயமான ‘லங்காதிலக விகாரை’ பின்னணியில் காணப்படுகின்றது. இலங்கை நாட்டுக் கிளி (லயார்ட் கிளி) தாளின் வலது பக்கத்திலும் சிலோன் இந்திகோ றோயல் வண்ணத்துப்பூச்சி இடது பக்கத்திலும் பொறிக்கப்பட்டிருக்கிறது.
நிலைக்குத்தாகப் பிடித்துப் பார்க்கும் பொழுது, தாளின் பின்பக்கத்தில் தெல்மே நெட்டும நடனக் கலைஞரினதும் லக்பெற மேளகாரரினதும் உருவம் பொறிக்கப்பட்டிருக்கிறது. தாளின் வலது மேல் பக்கத்தில் பதுமநிதி காவல் கல்லும் தாளின் வலது பக்க ஓரத்தில் தித்வ லிய வெலவும் காணப்படுகின்றன.
தாளின் முன்பக்கத்தில் புதிதாக நிர்மாணிக்கப்பட்ட றம்பொட சுரங்க பாதை கலைஞர் ஒருவரின் கலை நயத்துடன் பொறிக்கப்பட்டிருக்கிறது. கட்டுமானத்திற்கு முன்னதாக அதே இடத்திலுள்ள பாறைச் சுவர் அதன் பின்னணியில் காணப்படுகின்றது. இலங்கை சின்னக் கிளி தாளில் வலது பக்கத்திலும் வண்ணத்துப் பூச்சியான வைற் போர் றிங் இடதுபக்கத்தின் கீழேயும் காணப்படுகின்றன.
நிலக்குத்தாகப் பார்க்கும் பொழுது, தாளின் பின் பக்கத்தில் மல்பதய நாட்டியக் கலைஞரும் தேவுல பெற மேளகாரரும் காணப்படுகின்றனர். வலது பக்கத்தின் மேலே காவல் தெய்வங்களுடன் காவல் கல் காணப்படுகின்றது. டிவத்வ லிய பெல தாளின் வலதுபக்க ஓரமாகக் காணப்படுகின்றது.
தாளின் முன்பக்கத்தில் கலைஞர் ஒருவரின் கலைநயத்துடன் வெஹெரகல அணை பொறிக்கப்பட்டிருப்பதுடன் செங்குத்தான அணை பின்னணியில் காணப்படுகின்றது. இலங்கை மஞ்சல் செவிக் கொண்டைக் குருவி தாளின் வலது பக்கத்தில் பொறிக்கப்பட்டிருப்பதுடன் லெமன் மைக்கிறன்ட் வண்ணத்துப் பூச்சி தாளின் இடது பக்கத்தில் காணப்படுகின்றது.
நிலைக்குத்தாகப் பார்க்கும்பொழுது தாளின் பின்பக்கத்தில் நாகறக்ஷ நடனக் கலைஞர் குறுளுறக்ஷ நடனக் கலைஞரும் காணப்படுகின்றனர். ரத்னபிரசாதய காவல் கல் தாளின் மேல் வலது பக்கத்தில் காணப்படுவதுடன் கல்பவறக்ஷவும் மலர் வடிவமும் தாளின் வலதுபக்க ஓரத்தில் காணப்படுகின்றன.
தாள்கள் தற்போதையதும் புதிய முன்னேற்றம் கண்டதுமான அநேக பாதுகாப்புப் பண்புகளைக் கொண்டுள்ளன.
ஒவ்வொரு வங்கித்தாளினதும் நீர்வரி அடையாளமாக வெவ்வேறுபட்ட உள்ளூர் பறவைகளின் தோற்றம் காணப்படுகிறது. இதே பறவையே தாளிலும் பொறிக்கப்பட்டிருக்கிறது. மேலும், பெறுமதி தெளிவான நீர்வரி அடையாளமாக இலக்கங்களில் நிலைக்குத்தாகக் காணப்படுகிறது.
ரூ. 20, ரூ. 50 மற்றும் ரூ. 100 இலுள்ள பாதுகாப்பு நூல் இமவ எழுத்துக்கள் மற்றும் பெறுமதியுடன் நூலினுள் டொலியெஸ்ரர் நூலாக இருக்கும் அதேவேளை சிவப்பிலிருந்து பச்சைக்கு மாறும் நிறத்தையுடைய ஸ்ரோர்குறோம் (ஞி) பாதுகாப்பு நூல் 3 மி.மீ. 2.5 மி.மீ மற்றும் 2 மி.மீ அகலத்துடன் முறையே ரூ. 5,000, ரூ 1,000 மற்றும், ரூ. 500 இல் உள்ளடக்கப்பட்டுள்ளது.
மூலைக் கல்(ஞி) நீர்வரி அடையாளமானது வங்கித்தாளின் ஒவ்வொரு மூலைகளிலுமுள்ள மூலைவிட்டச் சட்டங்களின் வடிவில் காணப்படுகிறது.
தாளினை வெளிச்சத்தில் பிடித்துப் பார்க்கும்பொழுது தாளின் முன்பக்கத்திலும் பின்பக்கத்திலும் உள்ள பெறுமதி இலக்கங்கள் ஒன்றுடன் ஒன்று கச்சிதமாக பொருந்துவதனைக் காண்பீர்கள்.
மிக நெருக்கமாகப் பார்க்கும் பொழுது வண்ணத்துப்பூச்சிக்குக் கீழே இலங்கை மத்திய வங்கி மற்றும் பெறுமதி என்பனவற்றை பார்க்கக்கூடியதாயிருக்கும்.
பார்வை பாதிக்கப்பட்டவர்களும் நாணயத்தாளின் பெறுமதியினைத் தெரிந்துகொள்ள உதவும் விதத்தில் வங்கித் தாளின் இடது பக்கத்தில் காணப்படும் வங்கித் தாளின் பெறுமதிக்கேற்ப அதிகரித்துச் செல்லும் விதத்தில் நெருக்கமான முறையில் புள்ளிகள் நிலைக்குத்தாக அச்சடிக்கப்பட்டிருக்கின்றன. (ரூ.20 வங்கித் தாளுக்கு ஒரு புள்ளி என்ற அடிப்படையில்)
தாளின் குறுக்குப் பக்கமாக உங்களின் விரல்களை ஓடவிடுவதன் மூலம் மேற்கிளம்பிய அச்சிடல் பகுதியொன்றினை உணரமுடியும். உ+ம்= மத்திய வங்கியின் பெயர், தொட்டறியக்கூடிய நாடா வடிவிலான ஒரு பகுதி மத்தியிலுள்ள பிம்பம் போன்றன.
புதிய தொடர்களின் கீழான நாணயத் தாள்களின் முதற் தொகுதி மத்திய வங்கி ஆளுநர் அஜித் நிவாட் கப்ரால் அவர்களால் ஜனாதிபதி அதிமேதகு மஹிந்த ராஜபக்ஷ அவர்களுக்கு புத்தலவில் நடைபெறும் தயற்ற கிருல பொருட்காட்சியில் 2011 பெப்ரவரி 4 ஆம் நாளன்று வைபவ ரீதியாக வழங்கப்பட்டதுடன் பொதுமக்களுக்கு பொருட் காட்சியில் வைத்து 2011 பெப்புருவரி 4 ஆம் திகதியிலிருந்து 10 ஆம் திகதி வரை வழங்கப்படும். புதிய தாள்கள் பொது மக்களுக்கு 2011 பெப்புருவரி 7 ஆம் திகதி திங்கட்கிழமை தொடக்கம் வர்த்தக வங்கிகளூடாக வழங்கப்படும்.
பின்வரும் சேகரிப்பு விடயங்கள் 2011 பெப்புருவரி 7 ஆம் திகதியிலிருந்து மத்திய வங்கித் தலைமையகத்திலுள்ள காசுக் கருமபீடத்திலும் இராஜகிரியவிலுள்ள நாணய அரும் பொருட் காட்சிச்சாலையிலும் 2011 பெப்புருவரி 14 ஆம் திகதியிலிருந்து இலங்கை மத்திய வங்கியின் மாகாண அலுவலகங்களிலும் விற்கப்படும்.
விற்பனை விலைகள் பின்வருமாறு
விபரம் விற்பனை விலை
அனைத்து ஆறு பெறுமதிகளைக் கொண்ட மடிப்பு ரூ.7, 500.00
ரூ. 5000 தாளைக் கொண்ட மடிப்பு ரூ. 5,500,00
ரூ. 1,000 தாளைக் கொண்ட மடிப்பு ரூ. 1,250,00
ரூ. 500 தாளைக் கொண்ட மடிப்பு ரூ. 750.00
ரூ. 100 தாளைக் கொண்ட மடிப்பு ரூ. 250,00
ரூ. 50 தாளைக் கொண்ட மடிப்பு ரூ. 200,00
ரூ. 20 தாளைக் கொண்ட மடிப்பு ரூ. 150,00
இத் தாள்கள் எத்தகைய தொகைக் கொடுப்பனவுகளுக்கும் இலங்கையில் சட்டபூர்வமான நாணயமாக இருப்ப துடன் சுற்றோட்டத்திலிருக்கும்போது இலங்கை மத்திய வங்கியின் பொறுப்பாகவிருக்கும். இலங்கை மத்திய வங்கியால் ஏற்கனவே வெளியிடப்பட்டு சுற்றோட்டத்திலிருக்கும் நாணயத் தாள்கள் இலங்கையில் எத்தகைய தொகைக் கொடுப்பனவுக்கும் சட்ட ரீதியான நாணயமாக தொடர்ந்தும் விளங்கும்.
மேலதிக தகவல்களுக்கு தயவுசெய்து பின்வருவோருடன் தொடர்பு கொள்ளவும்.
தொலைபேசி 

நாணயக் கண்காணிப்பாளர்
011 2477355 - 011 247772
மேலதிகக் கண்காணிப்பாளர் 
011 2477603
துணைக் கண்காணிப்பாளர் 
011 2477014

நாணய அரும்பொருட் காட்சிச்சாலை, இராஜகிரிய 
011 2477809

அநுராதபுரம் 
025 2222048 025 2225689
மாத்தறை 
041 2222268 041 2222719
மாத்தளை 
066 2223367 066 2222175
யாழ்ப்பாணம் 
021 2221855 021 2221857
திருகோணமலை 
026 2242333 026 2242332
கண்காணிப்பாளர்
நாணயத் திணைக்களம்
இலங்கை மத்திய வங்கி
இல. 30 சனாதிபதி மாவத்தை
கொழும்பு - 1
