மரணதண்டனையில் இருந்து மூவரை விடுவிக்க கர்நாடக தி.மு.க. தீர்மானம்


முருகன், சாந்தன், பேரறிவாளன் ஆகிய மூன்று பேரையும் மரணதண்டனையில் இருந்து விடுவிக்க கர்நாடக தி.மு.க. தீர்மானம் நிறைவேற்றியுள்ளது. 
கர்நாடக மாநில தி.மு.க. ஆலோசனைக் குழு கூட்டம் பெங்களூரில் ஞாயிற்றுக்கிழமை காலை 11 மணிக்கு நடந்தது. மாநில அமைப்பாளர் ந. இராமசாமி தலைமையில் நடந்த கூட்டத்தில் வி. தேவராசன், வி.எஸ். மணி உள்ளிட்டோர் பேசினார்கள், ஞானபீடவிருது பெற்றுள்ள கன்னட எழுத்தாளர் சந்திரசேகரகம்பாரா, தி.மு.க. தலைமை இலக்கிய அணியின் விருதை பெற்ற பெங்களூர் தமிழ் சங்க செயலாளர் தாமோதரனுக்கு பாராட்டு தெரிவித்து தீர்மானம் நிறைவேற்றப்பட்டது. 
ராஜீவ்காந்தி கொலை வழக்கில் 20 ஆண்டுகளாக மரணத்தண்டனை கைதிக ளாக சிறையில் வாடும் முருகன், சாந்தன், பேரறிவாளன் ஆகிய மூவரையும் அத்தண்டனையில் இருந்து விடுவிக்க தமிழக அமைச்சரவையில் தீர்மானம் நிறைவேற்ற வலியுறுத்தப்பட்டது. 
தி.மு.க. தலைவர் கருணாநிதியின் வேண்டு கோளுக்கு ஏற்ப மனிதாபிமான அடிப் படையில் மூவரின் மரண தண்டனையை ரத்துச் செய்ய மத்திய அரசை கேட்டுக் கொள்கிறோம். தமிழக உள்ளாட்சி தேர்தலில் தி.மு.க. வேட்பாளர் களுக்கு ஆதரவாக பிரசாரம் செய்ய கட்சியினருக்கு வேண்டுகோள் விடுக்கப்பட்டது.
