பாம்பன்பாலம் புனரமைப்புஅடுத்த மாதம் ஆரம்பம்



இராமநாதபுரம் மாவட்டம் பாம்பன் பாலம், விஞ்ஞானிகளின் ஆய்வு அறிக்கையின் அடிப்படையில், 12 கோடி இந்திய ரூபாயில் புதுப்பிக்கப்படுகிறது. ஆசியாவிலேயே மிகவும் புகழ்பெற்ற, கடலில் அமைக்கப்பட்ட பாம்பன் பாலம் 1988ல் திறக்கப்பட்டது.
இதுவரை பெரியளவில் சீரமைப்புப் பணிகள் நடைபெறவில்லை பாலத்தில் மின்கம்பங்கள் பழுதாகி விளக்குகள் எரியாமலும், ஆங்காங்கே குண்டும், குழியுமாகவும், பாலத்தை தாங்கியுள்ள தூண்களின் பேரிங்குகள் நீண்ட காலமாகியதால் மாற்ற வேண்டிய நிலையிலும் உள்ளன.
பாலத்தின் உறுதி தன்மை குறித்து காரைக்குடி சிக்ரி விஞ்ஞானிகள் குழு, கடலில் அமைக்கப்பட்ட தூண்கள், கடல் நீரால் எந்தளவிற்கு அரிக்கப்பட்டுள்ளன. பெயின்ட் தன்மை அதிர்வுகள் ஆகியவை குறித்து ஆய்வு செய்தனர். பாலத்தை சீரமைப்பதற்கான அறிக்கையை டில்லி தேசிய நெடுஞ்சாலைத் துறை ஆணையத்திற்கு அனுப்பி வைத்தனர்.
தேசிய நெடுஞ்சாலைத் துறை அதிகாரி ஒருவர் கூறியதாவது: பாலத்தை சீரமைக்க இம்மாதம் 28ம் திகதி கேள்வி அறிவித்தல் விடப்படும். அடுத்த மாதம் பணி தொடங்கி ஓராண்டிற்குள் முடிக்கப்படும். பணிகள் முடிந்த பின், பாலம் புதுப்பொலிவுடன் காணப்படும் இவ்வாறு அதிகாரி கூறினார்.
