நாட்டின் தேசிய மீன்வளம்2013ல் இரண்டு மடங்கு அதிகரிக்கும்


கடந்த 50 ஆண்டு காலத்தில் இலங்கையின் மீன்பிடித் தொழில் நாட்டு மக்களுக்குத் தேவையான போஷாக்கு உணவை பெற் றுக் கொடுப்பதுடன், தேசிய வருமானத்தையும் அதிகரிக்கும் ஒரு உன்னத வாழ்வாதாரமாக அமைந்திருக்கிறது.
இது பற்றி சமீபத்தில் கருத்து தெரிவித்த கடற்றொழில் நீர்வள அமை ச்சர் டாக்டர் ராஜிதசேனாரத்ன 2013 ஆம் ஆண்டளவில் நாம் இன்று வருடம் ஒன்றிற்கு பிடித்து வரும் 3 இலட்சத்து 85 ஆயி ரம் மெட்ரிக் தொன் அளவிலான மீனை இரட்டிப்பு மடங்காக அதி கரிப்பதற்கு அதாவது, 6 லட்சத்து 86 ஆயிரம் மெட்ரிக் தொன் னாக உயர்த்துவதற்கு அரசாங்கம் திட்டமிட்டு வருவதாக அறி வித்தார்.
இந்த இலக்கை சாதாரணமாக பார்க்கும்போது, அடைய முடியாது என்ற சந்தேகம் எழுந்தாலும், இன்றைய விஞ்ஞானத் துறையில் முன்னேற்றம் அடைந்துள்ள எங்கள் நாட்டில் எதையும் சாதித்து விடலாம் என்ற அசையாத நம்பிக்கை தமக்கு இருப்பதாக அமை ச்சர் மேலும் தெரிவித்தார்.
கடலில் மீன்பிடிப்பது மட்டுமன்றி, உள் நாட்டில் வாவிகள், ஏரிகள், குளங்கள், நீர்த்தேக்கங்களிலும், ஆறுக ளிலும், நன்னீர் மீனையும் அதிகளவில் பிடிப்பதன் மூலம் இந்த இலக்கை நாம் எளிதில் எட்டிவிட முடியும் என்று அவர் நம்பி க்கை கொண்டுள்ளார்.
இன்றைய உலகில் 135 மில்லியன் மெட்ரிக் தொன் மீன் பிடிக்கப்படு கின்றது. இதில் 52.5 மெட்ரிக் தொன் மீன் மீன்பண்ணைகளிலிரு ந்து அறுவடை செய்யும் மீனாகும். இன்றைய அபிவிருத்தி அடை ந்த மேற்கத்தைய செல்வந்த நாடுகளில் இந்த வகையைச் சேர்ந்த மீனுக்கு சிறந்த வரவேற்பு இருந்து வருகிறது.
இதனால், கடலில் நாம் பிடித்து வரும் ரியுனா மீன், சுறா மீன் மற்றும் சாலை அல்லது சமன் மீன்கள் இன்று இன விருத்தியில் குறைந்து அழிவை எதிர்நோக்குகின்றன என்று விஞ்ஞானிகள் கருத்து தெரி வித்துள்ளனர்.
தென்னிந்தியாவைப் பொருத்தமட்டில் ஒரு வருடத்திற்குக் குறிப்பிட்ட ஓரிரு மாதங்களில் 45 நாட்களுக்கு மீனவர்கள் கடலுக்குச் சென்று மீன்பிடிப்பதற்கு முற்றாகத் தடை விதிக்கப்பட்டுள்ளது. 
இராமேஸ் வரம் போன்ற தமிழ் நாட்டின் மீனவ சமூகம், கடற்றொழில் சமூ கங்கள் அதிகமாக வாழும் பகுதிகளில் இந்த தடை தீவிரமாகக் கடைப் பிடிக்கப்படுகிறது. இந்த 15 நாட்களில் மீனினத்தை இன விருத்தி செய்வதற்கும் குட்டி மீன்களுக்கு வேகமாக வளர்வதற் கும் வாய்ப்பை அளிப்பதற்காகவே இந்த நடைமுறை கடைப்பிடிக் கப்படுகிறது.
இவ்விதம், 45 நாட்கள் மீன்பிடி தடையின்போது, மீனவர்களுக்குப் பொரு ளாதார உதவிகளை வாழ்க்கையை ஓட்டுவதற்கும், பெற்றுக்கொடுப் பதற்கும் அங்கு சலுகைகள் நடைமுறைப்படுத்தப்படுகின்றன.
இலங்கையை சூழ்ந்துள்ள நீலக்கடலிலும், இவ்விதம் மீன்கள் அளவுக் கதிகமாகப் பிடிக்கப்படுவதனால், இயற்கை அன்னை எங்களுக்கு பெற்றுக் கொடுத்த மீன்வளம் குறைந்து வருவதை தவிர்க்க முடி யாது இருக்கிறது. இந்த பிரச்சினைக்கு சரியான தீர்வை ஏற்படுத்து வதற்காக இலங்கை அரசாங்கம் இருவழிக் கொள்கையை இன்று கடைப்பிடித்து வருகிறது. 
இதற்கமைய நெற் பயிர்ச் செய்கையில் ஈடுபடும் விவசாயிகள் நெல்லை அறுவடை செய்வது போன்று, எமது மீனவர்கள் நன்னீரில் பிடிக்கும் மீனின் அளவை 75 ஆயி ரம் மெட்ரிக் தொன்னாக இரட்டிப்பு மடங்கிற்கு அதிகரிக்கச் செய் வதற்கு இப்போது நடவடிக்கைகள் எடுக்கப்படுகின்றன.
இதற்கென நன்னீரில் மீன்பிடிப்பவர்களுக்கு சலுகை அடிப்படையி லான வங்கிக் கடன், சிறிய மீன்பிடிப்படகுகள், வலைகள், குளிரூட் டப்பட்ட அறைகள் ஆகியவற்றையும் பெற்றுக் கொடுப்பதற்கும் கடற்றொழில் நீர்வள அமைச்சு நடவடிக்கைகளை எடுத்து வருகி றது.
இலங்கையின் சிறந்த மீன்வளம் நாட்டின் வடமேல், வடக்கு, வடகிழ க்கு, கிழக்குப் பிராந்தியங்களிலே அதிகமாக இருந்து வருகிறது. கடந்த 30 ஆண்டுகால பயங்கரவாத யுத்தத்தினால் இப்பிரதேசத் தில் பிடிக்கப்படும் மீனின் அளவு பெருமளவில் வீழ்ச்சியடைந் திருந்தது. இதனால் கடந்த 20 ஆண்டு காலத்தில் இந்த பிரதே சங்களில் 12 ஆயிரம் மெட்ரிக் தொன் மீன் மட்டுமே அறுவடை செய்யப்பட்டது.
இலங்கையின் கடற் பிரதேசத்தில் மூன்றில் இரண்டு பகுதிகளில் மீன் வளம் அதிகமாக காணப்படுகிறது. சிலாபத்திலிருந்து 25 கடல் மைல் தொலைவில் வட பகுதியில் ஆரம்பிக்கும் இந்த நீர்வளம் மறுபக்கத்தில் முல்லைத்தீவு வரையில் பெருமளவு இருக்கின்றது. அங்கு நாவுக்கு சுவையான கல்மாலு, பாரைமீன், கட்டா மீன், கார ல்லா, மடுவ மீன் போன்றவை அதிகமாக பிடிபடுகின்றன.
இவ்விதம் எங்கள் நாட்டின் மீன் உற்பத்தியை அதிகரிப்பதன் மூலம் மக்களின் வேலை வாய்ப்பையும் அதிகரிக்கக் கூடியதாக இருக் கும். இலங்கை ஒரு தீவாக இருக்கின்ற போதிலும், நாம் அதன் மூலம் முழுமையான பயனை பெற தவறியுள்ளோம். வெளிநாடு களில் உள்ள பாரிய ரின்மீன் தயாரிப்பு தொழிற்சாலைகள் போன்ற வற்றை இலங்கையிலும் ஆரம்பித்தால், அத்தகைய முயற்சி நாட் டின் பொருளாதாரத்தை வலுப்படுத்துவதற்கு அனுசரணையாக அமை வது திண்ணம்.
