மருத்துவமனையில் அன்னா ஹசாரே


சமூக சேவகர் அன்னா ஹசாரே டில்லிக்கு அருகில் உள்ள குர்கானில் உள்ள மெதந்தா என்ற மருத்துவமனையில் அனுமதிக்கப்பட்டுள்ளார்.
வலுவான லோக்பால் சட்டத்தை நிறைவேற்ற வலியுறுத்தி கடந்த 12 நாட்களாக உண்ணாவிரதம் இருந்து வந்த ஹசாரே ஞாயிற்றுக்கிழமை உண்ணாவிரதத்தை முடித்துக்கொண்டார். இதையடுத்து அவர் உடனடியாக மருத்து வமனையில் சேர்க்கப்பட்டார். தொடர் உண்ணாவிரதத்தால் ஹசாரே சோர்வாகக் காணப்படுகிறார். இதை அவரது முகத்தி லும், நடையிலும் காண முடிகிறது.
அவரது உடல் நிலையை மருத்துவர்கள் தீவிரமாக கண்காணித்து வருகின்றனர்.
தொடர்ந்து உண்ணாவிரதம் இருந்ததால் ஹசாரேயின் உடல் எடையில் 7.5 கிலோ குறைந்துவிட்டது. குறுகிய தினங்களில் அவர் அதிக எடையை இழந்துள்ளார். இதற்கு அவரது வயது முதிர்வே காரணம் என்று அவர் அனுமதிக்கப்பட்டுள்ள மருத்துமனையின் தலைவர் நரேஷ் ட்ரெஹன் கூறினார்.
ஹசாரோயின் உடலில் இரத்த அழுத்தத் தில் மாற்றம் உள்ளது. நாடித்துடிப்பு 94 ஆக உள்ளது. இதனால் அவரது உடல் நிலையை தொடர்ந்து கண்காணித்து வருகிறோம். இருப்பினும் பயப்படுவதற்கு ஒன்றுமில்லை. கல்லீரல், கிட்னி உள்ளிட்ட முக்கிய உறுப்புகள் ஏதும் பாதிக்கப்பட் டுள்ளதா என்று சோதிக்க வேண்டியுள்ளது. 
இந்தச் சோதனையை விரைவில் செய்ய உள்ளோம். ஹசாரேவுக்கு உடனே திட உணவுக் கொடுத்திட முடியாது. இப்போது அவருக்கு இளநீர் உள்ளிட்ட திரவ உணவுதான் அளிக்கப்படுகிறது. இன்னும் 48 மணி நேரத்துக்கு திரவ உணவுதான் அளிக்க வேண்டும். பிறகுதான் அரை திடநிலையில் உள்ள உணவு அளிக்கப்படும். அரைதிடநிலை உணவை அவரது உடல் ஏற்றுக்கொண்டால் பின்னர் திட உணவு சாப்பிட அனுமதிக்கப்படுவார்.
அவர் எப்போது வீட்டுக்கு அனுப்பப் படுவார் என்பதை இப்போதே கூற முடி யாது. நன்கு உடல்நிலை தேறியவுடன்தான் வீட்டுக்கு அனுப்பி வைக்கப்படுவார் என்றார் நடேஷ் ட்ரெஹன்.
