பயங்கரவாதிகளினால் இருளாக்கப்பட்டவடமாகாண மக்களின் வாழ்க்கைக்கு ஒளி


இன்று நாட்டில் மின்சாரம் 92 வீதம் காணப்படுகின்றது. மேலும் 3 இலட்சத்திற்கும் அதிகமானோருக்கு இவ்வருட இறுதிக்குள் மின்சாரத்தைப் பெற்றுக்கொடுக்க நடவடிக்கை எடுக்கப்பட்டுள்ளது. அதனை நிறைவேற்ற மின்சக்தியமைச்சு இலங்கை மின்சார சபையுடன் இணைந்து 3697 வேலைத்திட்டங்களை துரிதமாக முன்னெடுத்துள்ளது. அதற்கென அரசாங்கம் 5739.5 மில்லியன் ரூபாவை ஒதுக்கியுள்ளது.
எங்கள் அனைவரதும் எதிர்பார்ப்பாக காணப்படுவது எந்தவொரு சந்தர்ப்பத்திலும் இவ்வருட இறுதிக்கு முன்னர் நாட்டின் சகல கிராமங்களிலும் மின்னிணைப்பு வசதிகளை ஏற்படுத்துவதே. அதனடிப்படையில் மின்சக்தி எரிசக்தி அமைச்சரின் வழிகாட்டலுக்கமைய பல்வேறு வேலைத் திட்டங்கள் நடைமுறைப்படுத்தப்பட்டுள்ளன. அதற்கிணைவான நடவடிக்கைகளுக்கு ஒத்துழைப்பு கிடைக்கப் பெற்றுள்ளது. 
நாட்டில் மாகாண ரீதியிலும் ஒவ்வொரு மாவட்ட அடிப் படையிலும் முன்னெடுக்கப்படுகின்ற மின் அபிவிருத்தி வேலைத் திட் டங்களில் அந்தந்த இடங்களுக் குச்சென்று அவற்றை ஆராய்ந்து உரிய ஆலோசனைகள் வழங்கப் படுகின்றன. இந்நிலையில் கை விடப்பட்ட நிலையில் காணப்பட்ட வட மாகாணத்தில், 64 ஆவது சுதந்திர தினத்தை முன்னிட்டு மக்களுக்கும், மக்களின் வாழ்க்கைக்கும் ஒளியேற்ற கடந்த காலங்களில் எங்களுக்கு சந்தர்ப்பம் ஏற்பட்டுள்ளது. 
பயங்கரவாதத்தால் அழிக்கப்பட்ட மன்னார், வவுனியா, கிளிநொச்சி, முல்லைத்தீவு மற்றும் யாழ்ப்பாணம் ஆகிய மாவட்டங்களை கேந்திரமாகக் கொண்டு கடந்த காலங்களில் எரி சக்தித்துறையில் அபிவிருத்தி வேலைத்திட்டங்களையும், மின்னிணைப்பு வசதிகளையும் இலங்கை மின்சார சபையின் அதிகாரிகள் சிறந்த முறையில் முன்னெடுத்தனர்.
அபிமானமிக்க 64 ஆவது சுதந்திரத் தினத்திற்கிணைவாக அனுராதபுரம் ஓயாமடுவ பிரதேசத்தில் ஆரம்பமான தேசத்துக்கு மகுடம் கண்காட்சியில் கலந்துகொண்ட மின்சக்தி எரிசக்தி யமைச்சர் பாட்டலி சம்பிக்க ரணவக்க உள்ளிட்ட அமைச்சின் அதிகாரிகள் கடந்த பெப்ரவரி மாதம் 5ம், 6ம், 7ம் மற்றும் 8ம் திகதிகளில் வடக்கில் ஏற்படுத்தப்பட்ட அபிவிருத்தி வேலைத்திட்டங்களினூடாக வடக்கில் மாற்றங்களை ஏற்படுத்தியுள்ளனர்.
விடியலைக் கண்ட மன்னார், வவுனியா மக்கள் மின்சக்தி எரி சக்தியமைச்சருக்கு நன்றி.
30 வருட காலமாக யுத்தத்தினால் பாதிக்கப்பட்ட வட மாகாண மக்களுக்கு மின்சாரத்தைப் பெற்றுக் கொடுப்பதும் அவர்களின் எதிர்கால அபிவிருத்தி செயற்பாடுகளுக்கு வசதிவாய்ப்புகளைப் பெற்றுக் கொடுக்கும் நோக்கிலும், மின்சக்தி எரிசக்தி அமைச்சர் பாட்டலி சம்பிக்க ரண வக்கவின் வடமாகாண விஜயம் அமைந்துள்ளது. 
மன்னார் மாவட்டத்தில் காணப்படும் தேவைப் பாடுகளைப் பூர்த்தி செய்த மின்வசதிகளைப் பெற்றுக் கொடுக்கும் நோக்கில் மாகாண அரசியல் அதிகாரிகளுடன் அமைச்சர் கடந்த 5ம் திகதி பேச்சுவார்த்தை களை மேற்கொண்டார்.
மன்னாரில் புதிய பொறியியலாளர் காரியாலயமொன்றை உறுதியளித்தார். அத்தோடு மன்னார் மாவட்டத்தில் மின்சாரத்தைப் பெறாதவர்களுக்கென புதிய வேலைத்திட்டமொன்று முன்னெடுக்கப்படவுள்ளது. மன்னார் மாவட்டத்தின் உயர்விற்காக செயற்பட வேண்டுமென கைத்தொழில் மற்றும் வர்த்தக அமைச்சர் ரிஷாட் பதியுதீன் தெரிவித்துள்ளார். 
மின்சக்தி எரிசக்தியமைச்சரின் வருகையோடு, வன்னி பிரதேசத்தில் நுகர்வோருக்கு 100% மின் தேவையைப் பெற்றுக் கொடுக்க இலங்கை மின்சார சபையினர் சேவையாற்றுகின்றனர். மன்னார், செயலகத்தில் இடம்பெற்ற குறித்த கலந்துரையாடலில் மன்னார் மாநகரசபைத் தலைவர் ஜே. வீ. சரத் ரவிச்சந்திர, உனேஸ் பாரூக், முத்தல் பபா மற்றும் பாராளுமன்ற உறுப்பினர் சந்திரகுமார் ஆகியோரும், இலங்கை மின்சார சபையின் அதிகாரிகளும் இணைந்திருந்தனர்.
இந்நிலையில் சாந்தபுரம் பிர தேசத்தில் 1819ம் ஆண்டு நிர்மா ணிக்கப்பட்ட ஸ்ரீ ஸ்வர்ண பிம்பாரம விகாரைக்கு மின்சக்தியமைச்சர் விஜயம் செய்தார். வவுனியா மாவ ட்டத்தின் காயன்குளம் பிரதேசத்தின் 48 குடும்பங்களுக்கு மின்தேவைகளை சுயமாகப் பெற்றுக்கொள்ளும் சூரியசக்தியிலான மின்பிறப்பாக்கிகள் அமைச்சர் பாட்டலி சம்பிக்க ரணவக்கவினால் பெற்றுக்கொடுக்கப் பட்டன. 12 மில்லியன் ரூபா திட்டத்திற்கு செலவிடப்பட்டுள்ளது.
வவுனியா மாவட்டத்தில் தற்போது 75% மாக காணப்படும் மின்சாரத் தேவையை, 2012ம் ஆண்டளவில் 100 வீதமாக விருத்திசெய்ய 20 மில்லியன் ரூபா செலவில் கல்மடு, மின்திட்டமும், ஈஸ்வரபுரத்தில் 9.8 மில்லியன் ரூபா செலவிலான மின் திட்டமும் ஆரம்பிக்கப்பட்டுள்ளது. மேலும் நாம்பன்குளம் பகுதியில் 9 மில்லியன் ரூபா செலவில் மின் திட்டமொன்று அமைச்சர் பாட்டலி சம்பிக்க ரணவக்கவினால் ஆரம்பித்து வைக்கப்பட்டுள்ளது. குறித்த திட்டத்தினூடாக 520 குடும்பங்கள் நன்மையடைந்துள்ளன.
அன்றைய தினம் மாலை வேளை யில் வவுனியா மாவட்ட செயலகத்தில் தேவைகளை கேட்டறியும் கூட்டத்தி லும் அமைச்சர் கலந்துகொண்டார். தற்போது வடமாகாணத்தில் மின்சாரத்தைப் பெற்றுக்கொள்ள 4 ஆயிரம் விண்ணப்பங்கள் கிடை க்கப்பெற்றுள்ளதாகவும், துரிதமாக மின்சாரத்தைப் பெற்றுக்கொடுக்க இலங்கை மின்சார சபையின் அதி காரிகள் அர்ப்பணிப்புடன் சேவை யாற்ற வேண்டுமெனவும் இலங்கை யில் அதிக மின்மோசடிகள் இடம் பெறுவது வவுனியா மாவட்டத்திலு மெனவும் அமைச்சர் சுட்டிக்காட்டியுள் ளார். அங்கு ஒப்பீட்டளவில் 26 சதவீதம் மோசடிகள் இடம்பெறுவ தாகவும், குறித்த செயற்பாடுகளை இலங்கை மின்சார சபையினர் தடுக்க வேண்டுமெனவும் அமைச்சர் குறிப்பிட்டுள்ளார்.
மன்னார் மற்றும் வவுனியா மாவட்டங்களின் அபிவிருத்திக் குழுக்கூட்டத்தில் அமைச்சர் ரிஷாட் பதியுதீன் மின்சக்தியமைச்சரின் வருகையோடு, மின்தேவை 100 வீதம் பூர்த்தியடைந்துள்ளதாகவும், பிரதேச மக்களுக்கு மின்தேவை கூடிய விரைவில் கிடைக்கப்பெற இலங்கை மின்சார சபையினர் சேவையாற்றுவார்களெனவும் குறிப்பிட்டார்.
குறித்த வேலைத்திட்டத்தோடு, மன் னார் மற்றும் வவுனியா மின்பாவனை யாளர்கள் சேவை மத்திய நிலையம் மற்றும் மின்பொறியியலாளர் காரியாலயம் உள்ளிட்ட இடங்களை அமைச்சர் பார்வையிட்டார். அதன்போது இலங்கை மின்சார சபை ஊழியர் களின் குறைநிறைகளை யும் அமைச்சர் கேட்ட றிந்தார்.
20 வருடங்களின் பின் னர் வட மாகாணத்திற்கு தேசிய மின் கட்டமை ப்பின் ஊடாக மின்சாரம் நாட்டில் நிலவி வந்த யுத்த சூழ்நிலை காரணமக தடைப்பட்டிருந்த வட பகுதிக்கான மின் தேவை களை மாற்று வழியின் ஊடாக பெற்றுக்கொடுக்க வந்த இலங்கை மின்சார சபையினர் தமது மேலான சேவையினை விரிவு படுத்தி கிளிநொச்சி பரந்தனிலிருந்து யாழ்ப் பாணம் பலாலி நகரம் வரை 33 ஆயிரம் கிலோ வாற் மின்சாரத்தை இணைக்கும் நிகழ்வு மின்சக்தி எரிசக்தி அமைச்சர் பாட்டலி சம்பிக்க ரணவக்க தலைமையில் 06-02-2012 திங்கட்கிழமை இடம்பெற்றது. இலங்கை மின்சார சபையினரின் 41.6 மில்லியன் ரூபா நிதிச்செலவில் முன்னெடுக்கப்பட்டுள்ள மின் திட்டத்தின் ஊடாகக் குறித்த பகுதியிலுள்ள சுமார் ஆயிரம் குடும் பங்களுக்கு மின்சார வசதி கிடைக் கப்பெற்றுள்ளது.
நற்புறவுடன் துரிதமாக மின்சார சேவையினைப் பெற்றுக் கொடுக்கும் நோக்குடைய அமைச்சர் பாட்டலி சம்பிக்கவின் எண்ணங்கருவிற்கமைய முல்லைத்தீவு மாவட்டத்திற்கான புதிய மின்பாவனையாளர் சேவை மத்திய நிலையம் ஒன்றும் அமைச்சரினால் கடந்த 6ம் திகதி திறந்துவைக்கப்பட் டது. அதனூடாக 3500 ற்கும் மேற்பட்ட மின்பாவனையாளர்கள் நன்மையடைந்துள்ளனர். 
நிகழ்வில் முல்லைத்தீவு மற்றும் கிளிநொச்சி இலங்கை மின்சார சபை ஊழியர்கள் மத்தியில் உரையாற்றிய அமைச்சர், வடமாகாணத்திற்கு தேவையான மின்சாரத்தைப் பெற்றுக்கொடுக்க இலங்கை மின்சார சபை பூரண உத்தரவாதமுடைய 25 மெகாவாற் அனல்மின் நிலையங்களை யாழ்ப் பாணத்தில் 2013ம் ஆண்டின் முதற்பகுதியில் ஸ்தாபிக்கவுள்ளது. 
அதேபோல் மன்னார் பிரதேசத்தை அடிப்படையாகக் கொண்டு 100 மெகாவாற் மின்சாரத்தை காற்றினூ டாக உற்பத்தி செய்யும் மின் நிலை யத்தை 2012 ம் ஆண்டில் ஆரம்பிக்க வுள்ளதாகவும், எதிர்காலத்தில் இல ங்கை நிலையான வள அதிகாரசபை யின் முழு ஒத்துழைப்புடன் வட பகுதியில் காலநிலை அவதானங்களை மேற்கொள்ள வேலைத்திட்டமொன்று முன்னெடுக்கப்படவுள்ளது. இந்நிலையில் தெரிவுசெய்யப்பட்ட பிரதேசங்களில் சூரிய சக்தியிலான மின்கட்டமைப்புக்களை ஸ்தாபிக்க நடவடிக்கை எடுக்கப்பட்டுள்ளதாக மின்சக்தி மற்றும் எரிசக்தியமைச்சு தெரிவித்துள்ளது.
ஜனாதிபதி மஹிந்த ராஜபக்ஷ, அமைச்சர்கள் மற்றும் முப்படையினர் யாழ்ப்பாணம் பிரதேசத்திற்கு விஜயம் செய்தனர். 24.58 மில்லியன் ரூபா செலவில் செல்வநகர் பகுதியில் நிர்மாணிக்கப்பட்ட மின்கட்டமைப்பை மக்களின் பாவனைக்காக 6ம் திகதி திறந்துவைத்தனர். 452 குடும்பங்கள் தமக்கான மின்தேவைகளை இதனூடா கப் பெற்றனர். குறித்த நிகழ்வில் இணைந்திருந்த செல்வநகர் மக்களை மறக்க முடியாது. (தொடரும்)

