இரத்தத்தில் இருந்து நோய் அகற்றும் நுண்ணிய காந்தங்கள்


நமது உடலின் இரத்தத்தில் இருந்து தீங்கு செய்யும் மூலக்கூறுகளை ஈர்த்து அகற்றக்கூடிய காந்தப்புலம் வாய்ந்த நுண்ணிய துகள்களை (நனோ துணிக்கைகள்) விஞ்ஞானிகள் உருவாக்கியிருக்கின்றனர். 
இவற்றின் பிரம்மாக்களான சுவிற்சர்லாந்து ஜூரிச் நகர ஆராய்ச்சியாளர்கள், இரத்தத்தைச் சுத்தப்படுத்த இது ஒரு நல்ல வழியாக இருக்கும் என்கிறார்கள். நச்சுப் பாதிப்பு இரத்த ஓட்டத் தொற்று மற்றும் சில குறிப்பிட்ட வகை புற்றுநோய்களால் பாதிக்கப்பட்டவர்களுக்கு இந்தத் தொழில்நுட்பம் மிகவும் கைகொடுக்கும் என்பது இவர்களது கருத்து.
இந்த ‘நானோ துணிக்கைகள்’ காபன் பூச்சு செய்யப்பட்டு, இரத்தத்தில் இருந்து அகற்றவேண்டிய பொருட்களுக்கு ஏற்ற குருதியின் பிற பொருள் எதிரிகள் சேர்க்கப்பட்டதாக இருக்கின்றன. இந்த நுண்ணிய காந்தங்களை இரத்த ஓட்டத்தில் செலுத்தி, பின்னர் டயாலிசிஸ் செய்வதன் மூலம் இன்டர்லியூகின்ஸ் போன்ற தீங்கு தரும் புரதங்கள், காரீயம் போன்ற அபாயகரமான உலோகங்களை அகற்றலாம் என்கிறார்கள்.
இரத்தத்தில் குறிவைக்கப்பட்ட பொருட்களை இந்த நானோ காந்தம் ஈர்க்கும் பின்னர் அவை மறுபடி இரத்த ஓட்டத்தில் சுழலாமல் ஒரு பிரிகைப் பொருள் தடுக்கும் என்று இந்த ஆய்வில் ஈடுபட்டிருக்கும் ஜூரிச் பல்கலைக்கழக இரசாயனப் பொறியியலாளர் இங்கே ஹெர்மான் கூறுகிறார்.
இதய நோய்க்குக் கொடுக்கப்படும் மருந்து, ‘டிகோக்ஸின்’ இதன் அளவு அதிகமானால் மரணத்தை ஏற்படுத்தும் இந்த மருந்தை, மேற்கண்ட நானோ துணிக்கைகள் ஒரேசுற்றில் 75 சதவீதம் அகற்றியுள்ளன. சுமார் ஒன்றரை மணி நேரம் பயன்படுத்திய பிறகு 90 சதவீதம் அகற்றியிருக்கின்றன.
இந்த நுண்ணிய துணுக்குகள் உடம்புக்கு வேறு தீமை பயக்காது, இரத்தத்தின் பிற பணிகளிலும் குறுக்கிடாது என்று விஞ்ஞானிகள் உறுதியளிக்கின்றனர்.

கி.மு. 2400 இல் சுமேரியர்கள் தமது அடிப்படை அலகு எண்ணாக 6 ஐக் கருதினர். அவர்கள் ஒரு வட்டத்தை 360 பாகைகளாகப் பிரித்தனர். ஒவ்வொரு பாகையும் மற்றொரு 60 பாகங்களாகப் பிரிக்கப்பட்டன. இவ்வாறு தொடர்ந்து பிரித்தனர். ரோமாபுரியினர் இதை Minute Prime (முதல் சிறிய பகுதி) Secunda Minute (இரண்டாவது சிறிய பகுதி) என்று பிரித்தனர். வட்ட வடிவக் கடிகாரங்களுக்கு இந்தக் கணக்குச் சரியாக இருந்ததால் காலத்தின் பிரிவுகளாக நிமிடங்களும் வினாடிகளும் ஏற்கப்பட்டன.

கி.மு. 500 இல் இந்தியாவில் தோன்றிய விளையாட்டு ‘செஸ்’ எனப்படும் சதுரங்கம்.இதில் விளையாடும் இருவருக்கும் ராஜா, ராணி தவிர சதுரங்கப் படைகளான காலாட்படை, குதிரை, தேர், யானை என்று 16 காய்கள் இருக்கும், ஒருவர் மற்றவரின் ராஜாவை வீழ்த்துவதன் மூலம் அவரைத் தோல்வியடையச் செய்யலாம்.
முதலில் இதை இந்தியாவில் இருந்து கற்றுக் கொண்டவர்கள் பாரசீகர்கள். அவர்களிடம் இருந்து அரேபியர்கள் கற்றனர். ஸ்பெயினை கைப்பற்றிய அரேபியர், இவ்விளையாட்டை ஐரோப்பாவுக்குக் கொண்டு சென்றனர். அரசர் என்பதற்கான பாரசீகச் சொல் ஷா, அரேபிய ‘ஷாமாட்’ என்பதில் இருந்து ‘செக்மேட்’ பெறப்பட்டுள்ளது. இதன் பொருள் ‘அரசன் இறந்துவிட்டான்’ என்பதாகும்.
