மக்கள் ஒத்துழைப்பு அவசியம் இல்லாவிட்டால் நாடு இருளில் மூழ்கிவிடும்

மக்கள் ஒத்துழைப்பு அவசியம்இல்லாவிட்டால் நாடு இருளில் மூழ்கிவிடும்

ன்சார கட்டண விலையேற்றமும், எரிபொருளுக்கான விலை யேற்றமும் இலங்கையை மாத்திரம் பாதிக்கவில்லை. இன்று பல் வேறு உலக நாடுகள் இவ்விரு பிரச்சினைகளையும் எதிர்நோக்கி யுள்ளன. இந்தியா எரிபொருள் விலையேற்றத்தினாலும், மின்சார விநி யோகத்தினாலும் பல்வேறு பிரச்சினைகளை எதிர்நோக்கியிருக்கின்றன.
தமிழ் நாட்டைத் தவிர இந்தியாவின் 50 சதவீதமான பிரதேசங்களுக்கு கடந்த திங்கள், செவ்வாய் தினங்களில் மின்சாரம் துண்டிக்கப்பட்ட ஒரு அவல நிலை தோன்றியிருந்தது. வட இந்தியாவில் உள்ள இரண்டு மா நிலங்கள் அளவுக்கு அதிகமாக மின்சாரத்தை பயன்படுத்தியதனால் தான் வட இந்தியாவில் உள்ள மின்சார பரிவர்த்தனை நிலையங்கள் சுமார் 40 மணித்தியாலங்களுக்கு இவ்விரு தினங்களில் ஸ்தம்பிதம் அடை ந்ததாகவும் இந்தியாவின் வடபகுதியில் உள்ள சகல மாநிலங்களின் மக்கள் பெரும் வேதனைகளை அனுபவித்த தாகவும் செய்திகள் வெளி வந்துள்ளன.
இதனை விட இந்தியாவில் நாளாந்தம் சகல மாநிலங்களிலும் 5 முதல் 12 மணித்தியாலங்களுக்கு கட்டாய மின்வெட்டு அமுலாக்கப்படுகிறது. இதனால் இன்று கைத்தொழில் உற்பத்தியில் உலகின் முன்னிலைக்கு வருவதற்கு சீனா போன்ற நாடுகளுடன் போட்டி போட்டுக் கொண்டி ருக்கும் இந்தியாவின் பாரிய கைத்தொழிற்சாலைகளும் நாள் ஒன்றுக்கு பல மணி நேரங்கள் செயல் இழந்து விடுகின்றன.
பொருளாதாரத் துறையில் வளர்ச்சியடைந்து கொண்டிருக்கும் இந்தியா இவ் விதம் மின்சார தட்டுப்பாட்டினால் அனுபவித்துக் கொண்டிருக்கும் கஷ் டங்களை ஓரளவு சமாளிக்கும் எண்ணத்துடன் தென்னிந்தியாவில் கூட ங்குளம் எனுமிடத்தில் அணு மின்சக்தி உலைகளை அமைத்து, அதன் மூலம் இந்தியாவுக்கு தேவையான மின்சாரத்தை உற்பத்தி செய்வதற்கு திட்டங்களை நிறைவேற்றிக் கொண்டிருக்கிறது.
சில வருடங்களுக்கு முன்னர் ஜப்பானில் அணு மின்சார நிலையமொன்றில் ஏற்பட்ட கதிரியக்க ஒழுக்கினால் ஜப்பானிய மக்கள் பாரிய கஷ்டங் களை எதிர்நோக்கியதுடன் ஆயிரக்கணக்கானோர் அந்த அணுமின்சார நிலையங்கள் இருந்த பிரதேசத்தில் இருந்து வெளியேற்றப்பட்டனர்.
அது போன்று 1970ம் ஆண்டு தசாப்தத்தில் ரஷ்யாவின் செர்னோபில் அணு மின் நிலையத்தில் ஏற்பட்ட பாரிய கதிரியக்க ஒழுக்கினால் ஆயி ரக்கணக்கானோர் கொல்லப்பட்ட பரிதாபமான நிகழ்வுகளும் இடம்பெற் றன. கூடங்குளம் அணு மின் நிலையத்தில் இத்தகைய விபரீதம் ஒன்று ஏற்பட்டால் அங்கிருந்து 200 கிலோமீற்றர் அப்பால் இருக்கும் இலங் கையின் வடக்கு, வடமேல், வடகிழக்கு பிரதேசங்கள் பெரும் பாதிப் புக்கு உள்ளாகலாம் என்றும் எச்சரிக்கை செய்யப்பட்டுள்ளது. 
இது குறி த்து இலங்கை அஞ்சுவது அவசியமில்லை என்றும் இந்த கூடங்குளம் அணுமின் நிலையத்தில் போதியளவு பாதுகாப்பு ஏற்பாடுகள் மேற்கொள் ளப் பட்டிருப்பதாக இந்தியத் தரப்பில் தெரிவிக்கப்பட்டுள்ளது.எது எவ்வாறாயினும் இந்தியாவின் கூடங்குளம் அணுமின் ஆலையில் எப்போதாவது ஜப்பானில் இடம்பெற்றது போன்ற அணுசக்தி கதிரியக்க ஒழுக்கு ஒன்று ஏற்பட்டால் அது இலங்கைக்கு பெரும் அச்சுறுத்தலாக அமையும் என்று இலங்கை அணுசக்தி அதிகார சபை அறிவித்துள்ளது.
இத்தகைய விபத்துக்கள் ஏற்படுவதை முன்கூட்டியே அறிந்து பாதுகாப்பு செயற்பாடுகளை எடுப்பதற்கு இலங்கை அணுசக்தி அதிகார சபை பல இடங்களில் அணுசக்தி கதிரியக்க தாக்கத்தை பதிவு செய்யக்கூடிய கரு விகளை பொருத்தி வருகின்றது.
கூடங்குளம் அணுசக்தி மின் ஆலையில் 1000 மெகாவாட் சக்தி மின்சார த்தை உற்பத்தி செய்யக்கூடிய பாரிய 4 மின் ஆலைகள் அமைக்கப் படுகின்றன. இலங்கை அணுசக்தி அதிகாரசபை கல்பிட்டி, தலைமன் னார், நெடுந்தீவு மற்றும் காங்கேசன்துறை ஆகிய பகுதிகளில் முதற்கட் டமாக அணுமின் கதிரியக்க கசிவுகளை இனங்காண்பதற்கான கருவிகளை பொருத்த இருக்கிறது. இரண்டாம் கட்டமாக கொழும்பு, காலி, திருகோண மலை மற்றும் கண்டி ஆகிய பகுதிகளில் பொருத்த இருக்கிறது.
இவ்விதம் மின்சக்தி தட்டுப்பாட்டினால் இந்தியா போன்ற சக்தி வாய்ந்த நாடுகள் செய்வதறியாது நிலை தடுமாறியிருக்கும் இவ்வேளையில் இல ங்கைக்கு போதியளவு மின்சார சக்தி இருந்தும் கூட நம் நாட்டு மக்க ளின் பொறுப்பற்ற சுயநலத்தினால் நாளாந்தம் உற்பத்தி செய்யப்படும் மின் சாரம் வீண் விரயம் செய்யப்படுகின்றது.
வீடுகளில் எல்லா அறைகளிலும் மின் விளக்குகளை ஏற்றி வைப்பதுடன், வீட்டுத் தோட்டங்களிலும் மின் விளக்குகள் இரவு பூராவும் எரிகின்றன. இவற்றுக்கான மின்சார கட்டணத்தை சம்பந்தப்பட்ட குடியிருப்பாளர்கள் செலுத்தினாலும் அதன் தாக்கம் இலங்கையின் மின்சார உற்பத்திக்கு பெருமளவு தீங்கிழைக்கும் என்பதை நாம் எவரும் உணர்ந்து கொள் வதில்லை.
பொதுமக்களின் பாதுகாப்பிற்காக அரசாங்கம் வீதிகளில் பொருத்தியிருக்கும் மின்சார விளக்குகள் அவற்றிற்கு பொறுப்பான உத்தியோகத்தர்களின் கவ னயீனத்தினால் இரவு பகலாக எரிந்து கொண்டிருப்பதனால் மின்சாரம் அநாவசியமாக விரயமாகின்றது. சுமார் 50 ஆண்டுகளுக்கு முன்னர் இலங்கையில் வீதி விளக்குகளை ஒரு பொறுப்பான சிப்பந்தி சைக்கி ளில் வந்து 6 மணியளவில் ஏற்றிவிட்டு, மறுநாள் காலை சூரிய உதயத் திற்கு முன்னர் வந்து அணைத்துவிடுவார். அதனால் அன்று மின்சாரம் அநாவசியமாக விரயமாவது தடுக்கப்பட்டது.
இன்று இலங்கை மின்சார சபை உத்தியோகத்தர்களோ அல்லது, உள் ளூராட்சி மன்றங்களின் உத்தியோகத்தர்களோ இதுபற்றி கவனம் செலுத் துவதில்லை. அன்புடன் கேட்டால் எவரும் அக்கோரிக்கைக்கு செவிமடு க்க மாட்டார்கள் என்பதை உணர்ந்திருக்கும் இலங்கை மின்சார சபை நேற்று முதல் வீதி விளக்குகளில் 50 சதவீதத்தை அணைத்துவிடுவதெ ன்ற ஒரு மதிநுட்பமான முடிவை எடுத்துள்ளது.
மின்சார சபையின் இந்த முன்மாதிரியைப் பார்த்து எங்கள் நாட்டில் உள்ள மின்சார பாவனையாளர்கள் தங்கள் வீடுகளிலும் காரியாலயங்களிலும் உள்ள அநாவசியமான மின் விளக்குகளை அணைத்துவிட்டால் இலங்கை மக்கள் இந்திய மக்களைப் போன்று மின்சார தட்டுப்பாட்டினால் துன்பங் கள் அனுபவிக்கும் பிரச்சினைகளை என்றுமே எதிர்நோக்கமாட்டார்கள்.
