ரஜினிகாந்த் நடித்த ‘எந்திரன்’ படத்துக்கு 3 விருதுகள்



12வது சர்வதேச இந்திய திரைப்பட விருது விழாவில் நடிகர் ரஜினிகாந்த் நடித்த எந்திரன் படத்துக்கு 3 விருதுகள் கிடைத்துள்ளன.
இந்த விழா கனடாவின் டொரண்டோ நகரில் நடைபெற்றது. இதில் சிறந்த நடிகருக்கான விருது மை நேம் கான் படத்துக்காக ஷாருக்கானுக்கு கிடைத்தது. சிறந்த நடிகைக்காக விருது அனுஷ்கா ஷர்மாவுக்கு பந்த் பாஜா பாராத் படத்துக்காக கிடைத்தது. சிறந்த அறிமுக நடிகருக்கான விருது பந்த் பாஜா பாராம் படத்துக்காக ரண்வீர் சிங்குக்கு கிடைத்தது. சிறந்த அறிமுக நடிகைக்கான விருது தபாங்க் படத்துக்காக சோனாஷி சின்ஹாவுக்கு கிடைத்தது.
இந்த விழாவில் நடிகர் ரஜினிகாந்த் நடித்த எந்திரன் படத்துக்கு 3 விருதுகள் கிடைத்துள்ளன. இந்த படத்தின் சிறந்த ஸ்பெஷல் எஃபக்ட்ஸ¤க்காக வி.ஸ்ரீனிவாஸ் மோகனுக்கும், சிறந்த கலை இயக்கத்துக்காக சாபு சிரிலுக்கும், சிறந்த மேக்கப்புக்காக பானுவுக்கும் விருதுகள் கிடைத்தன.
சர்வதேச இந்திய திரைப்பட அகாதமியின் விருது விழா இந்தி திரையுலகைச் சேர்ந்த கலைஞர்கள், தொழில் நுட்ப வல்லுநர்களை கெளரவிக்கும் வகையில் ஆண்டுதோறும் நடத்தப்படுகிறது. கடந்த ஆண்டு இந்த விழா இலங்கையில் நடைபெற்றது குறிப்பிடத்தக்கது.
